
VORWORT. 



Vorliegende Ausgabe der Metamorphosen will den 
Schüler in die Lektüre der römischen Dichter einführen 
und ihn, entsprechend dem Programme der Bibliotheca 
Gothana, bei der häuslichen Vorbereitung unterstützen. 
Dafs eine solche Hilfe gerade bei der Ovidlektüre dringend 
zu wünschen ist, scheint dem Unterzeichneten zweifellos, 
denn die Schwierigkeiten, die der Anfanger hier zu über- 
winden hat, sind sehr grofs; selten hat ein Wort im Texte 
die Bedeutung, welche der Tertianer kennt, selten die 
Stelle im Satze, wo er es sucht. Gemeinsames Präparieren 
des Lehrers mit den Schülern in der Klasse läfst sich ohne 
grofsen Zeitverlust kaum über die ersten Wochen des Se- 
mesters ausdehnen. Und was weiter? Entweder mufs der 
Schüler sich dann lediglich mit Hilfe des Lexikons zu jeder 
Lektion auf eine gröfsere Anzahl von Versen präparieren — 
eine Arbeit, die ihm oft Stunden kostet und in der That 
eine Überbürdung in sich schliefst — oder man bemifst 
die Anforderungen an die häusliche Vorbereitung ganz 
gering. Aber glaubt man wirklich, dafs ein Schüler, nach- 
dem er in Tertia höchstens ß — 700 Ovidverse gelesen hat, 
in die Sprache und den Versbau der römischen Dichter 
eingeführt und für die Lektüre des Vorgil vorbereitet ist? 

Die Anmerkungen sind möglichst knapp und kurz ge- 
fafst und suchen alles für den Anfänger ungeeignete zu 

vermeiden. Proben angemessener Übersetzung oder Finger- 
zeige für eine solche durften auf dieser Stufe nicht allzu 
sparsam geboten werden. Es bleiben daneben noch Schwie- 
rigkeiten genug, so dafs dem Schüler die Freude des 
selbständigen Findens nicht genommen, dem Unterrichte 
sein Recht gewahrt wird. An Stellen, wo unbekannte 
Vokabeln sich häufen, ist auch wohl ein einzelnes Wort 
übersetzt, um zeitraubendes Nachschlagen zu ersparen. Dafs 
ich es bei den grundverschiedenen Anforderungen, die 
heute an eine erklärende Schulausgabe gestellt werden, 
nicht allen in dieser Beziehung werde recht gemacht haben, 
weifs ich und sehe den unausbleiblichen Vorwürfen mit 
Fassung entgegen. Realien wurden von der Erklärung 
nicht ausgeschlossen, aber auf das zum Verständnisse der 
Textesworte unbedingt Nötige beschränkt. Erfahrungsmäfsig 
lassen Schüler, zumal auf dieser Stufe, längere sachliche 
Anmerkungen ungelesen. Insbesondere wurde es vermieden 
da Sachliches zu erklären, wo die Textesworte für sich 
selbst sprechen und die meisten kommentierten Ausgaben 
lediglich eine Sammlung von Belegstellen bieten. Da die 
Lektüre der Metamorphosen in Untertertia wohl sehr selten 
mit der Weltschöpfung beginnt und regelmäfsig von Buch 
zu Buch fortschreitet, so mufste den Anmerkungen der 
einheitliche Charakter gewahrt bleiben. Einen Kanon für 
die Schullektüre feststellen und dementsprechend einzelne 
Stücke des Kommentars für Anfanger, andere für vor- 
gerücktere Obertertianer einrichten hätte eine Bevormun- 
dung des Lehrers in sich geschlossen, die ich nimmermehr 
gutheifsen könnte. Läfst die Durchführung dieses Prinzips 
vielleicht manche Anmerkungen als entbehrlich für den 
reiferen Obertertianer erscheinen, so ermöglicht sio ander- 
seits — die obligatorische Einführung der Ausgabe vor- 
ausgesetzt — sehr wohl während des letzten Semesters in 

Obertertia eine kursorische Lektüre, deren Wert glicht 
gering anzuschlagen ist: wenn man die Sprache der römi- 
schen Dichter verstehen lernen will, mufs man eben viel 
lesen. i 

Wie die Allgemeinen Bemerkungen im Unterrichte zu 
verwerten sind, bleibt den Kollegen überlassen. An ein 
Auswendiglernen derselben hat der Unterzeichnete bei der 
Ausarbeitung nicht gedacht. Die Beigabe eines mytho- 
logisch-geographischen Registers ward notwendig durch die 
grofse Dürftigkeit und Unvollständigkeit mancher der lexi- i 
kaiischen Hilfsmittel, die sich in den Händen der Schüler 
befinden. 

In der Gestaltung des Textes bin ich, soweit es irgend 
anging, — oft nicht ohne Bedenken — der Vulgata gefolgt. 
Als solche bezeichne ich den Text der Ausgaben von 
Merkel, Riese, Korn und Zingerle. Denn trotz aller Diffe- 
renzen und Gegensätze im einzelnen basiert derselbe auf 
übereinstimmender Beurteilung der Tradition. Mehrfach 
sah ich mich jedoch gezwungen zu den Lesarten der von 
Nie. Heinsius benutzten Handschriften zurückzukehren. Den 
Text lediglich im Interesse der Lesbarkeit so frei und will- 
kürlich zu gestalten, wie dies mehrfach in Schulausgaben 
geschehen ist, konnte ich mich nicht entschliefsen, da ich 
einen auf zuverlässiger Grundlage ruhenden, auch für den 
Handgebrauch des Philologen genügenden Text zu bieten 
wünschte. An einigen Stellen hoffe ich die richtige Lesart 
entweder durch Konjektur oder aus den Handschriften her- 
gestellt zu haben. Auch für die Erklärung des Gedichtes 
findet der Fachgenosse vielleicht hin und wieder ein Körnlein 
Brauchbares. Die Pflicht Rechenschaft über mein Verfahren 
abzulegen und meine Aufstellungen zu begründen erkenne 
ich an und werde in Bälde Gelegenheit haben sie zu er- 
füllen. 

, Dafs ich durch die Arbeiten meiner Vorgänger, in 
erster Linie durch die Ausgabe von Haupt-Korn und die 
Auswahl von Siebelis-Polle, wesentlich gefördert wurde, 
sei hiermit — so selbstverständlich es ist — noch aus- 
drücklich anerkannt In den A. B. ist mit gütiger Er- 
laubnis des Verfassers mehrfach der entsprechende Ab- 
schnitt der Vergilausgabe von Prof. 0. Brosin benutzt. 
Die Zeichnung zu VI, 53 — 58 verdanke ich meinem Freunde 
Otto Schroeder.*) Ich hoffe, sie soll in Verbindung mit 
dem Kommentare zur Erklärung der schwierigen Stelle 
beitragen. 

*) Vgl. Arch&ol. Ztg. 1884, S. 169-180. 

Berlin, im März 1885. 

Hugo Magnus. 

LIBER PRIMUS. 

In nova fert animus mutatas dicere formas 
corpbra: di, coeptis (nam vos mufcastis et illas) 
"adspirate meis primaque ab origine mundi 
" ad mea perpetuum deducite tempora Carmen. 

L Mündt origo. 

5 Ante mare et terras et quod tegit omnia caelum 
nnus erat toto naturae vultus in orbe, 

' ,,r.. 

quem dixere chaos: rudis incügestaque moles, 

nec quicquam nisi pondus v jners congestaque eodem 

non bene iunctarum discordia semina rerum. 
10 Nullus ^dhuc mundo) praebebat lümina Titan, 

nec nova crescendo repaVabat cornua Phoebe, ' * • * 

nec circumfuso pendebat in aere tellus 

ponderibus librata suis, nec bracchia [longo 

marging terrarum porrexerat Amphitrite; 
15 utque aer, tellus illic et pontus et aether. 

Sic erat instabilis tellus, innabilis unda, 

lucis egens aer: nulli sua forma manebat, 

obstabatque aliis aliud, quia\corpore in unoj 

frigida pugnabant calidis, umentia siccis, 
20 mollia cum duris,lsine pondere, habentia pondus. 

Hänc deus et melior litem natura diremit* J ■ 

Nam caelo terras et terris abscidit undas, 

et liquidum spisso secrevit ab a6re caelum. 

Quae postquam evolvit caecoque exemit acervo, 
25 dissociata locis concordi pace ligavit. 

Ignea convexi vis et sine pondere caeli/"< 

emicuit summaque locum sibi fecit in arce: 

Ovid, Metamm. (T.) 1 

2 Mundi origo. 

proximus est aer Uli levitate locoque: 
densior his tellus, elementaque grandia traxit 

30 et pressa est gravitate sua: circumfluus umor 
ultima possedit solidumque coercuit orbem. 

Sic ubi dispositam \quisquis fuit ille deorum 
congeriem secuit sectamque in membra redegit, 
principio terram, ne non aequalis ab omni 

36 parte foret, magni speciem glomeravit in orbis. 
Tum freta diffudit rapidisque tumescere ventis 
iussit et ambitae circumdare litora terrae. 
Addidit et fontes et stagna inmensa lacusque, 
fluminaque obliquis cinxit decüvia ripis, 

40 quae, diversa locis, partim sorbentur ab ipsa, 
in mare perveniunt partim campoque recepta 
liberioris aquae pro ripis litora pulsant. 
Iussit et extendi campos, subsidere valles, 
fronde tegi Silvas, lapidosos surgere montes. 

45 ( Utque duae dextra caelum totidemque sinistra 
\üarte secant zonae, quinta est ardentior ilhs, 
sie onus inclusum numero distinxit eodem 
cura dei, totidemque plagae tellure premuntur. 
Quarum quae media estj non est habitabilis aestu: 

50 nix tegit alta duas: totidem inter utrumque locavit 
temperiemque dedit mixta cum frigore ffamma. 

Inminet his aer. Qui, jquanto est pondere terrae 
pondus aquae levius, tanto est onerosior igni. 
Illic et nebulas, illic consistere nubes 

55 iussit et humanas motura tonitrua! raentes 
et cum fulminibus facientes frigora ventos. 
His quoque non passim mundi fabricator habendum 
aera pennisit: vix nunc obsistitur illis, 
cum sua quisque regalit diverso flamina tractu, 

60 quin lanient mundum: tanta est discordia fratrum. 
Eurus ad auroram Nabataeaque regna recessit 
Persidaque et radiis iuga subdita matutinis: 
vesper et occiduo quae litora sole tepescunt, 
proxima sunt zephyro: Scythiam septemque trionem 

Lib. I, v. 28-99. 3 

* 

€5 horrifer invasit boreas: contraria tellus 
vi.:»» nubibus adsiduis pluvioque madescit ab austro. 

Haec super imposuit liquidum et gravitate carentem 

aethera nec quicquam terrenae faecis habentem. 

Vix ita limitibus dissaepserat omuia certis, 
70 cum, quae pressa diu massa latuere sub illa, v " " 

sidera coeperunt toto effervescere caelo. 

Neu regio foret ulla suis animantibus orba, 4 

astra tenent caeleste^solum formaeque deorum, 

cesserunt nitidis habitandae piscibus undae, 
75 terra feras cepit, volucres agitabilis aer.^— 

Sanctius his animal mentisque capacius altae 

deerat adhuc et quod dominari in cetera posset. 

Natus homo est, sive hunc divino semine fecit 

ille opifex rerum, mundi melioris origo, 
80 sive recens tellus seductaque nuper ab alto 

aethere cognat} retinebat semina caeli; 

quam satus Iapeto mixtäm fluvialibus undis 

finxit in effigiem moderantum cuncta deorum. 

Pronaque cum spectent animalia cetera terram, 
85 os homini sublime dedit, caelumque tuen 

iussit et erectos ad sidera tollere vultus. 

Sic, modo quae fuerat rudis et sine imagine, tellus 

induit ignotas hominum conversa flguras. 

2. Quattuor aetates. Oigantes, 

Aurea prima sata est aetas, quae vindice nullo, 
90 sponte sua, sine lege fidem rectumque colebat, 

Poena metusque aberant, nec verba minantia fixo 

aere legebantur, nec supplex turba timebat 

iadicis ora sui, sed erant sine iudice tuti. 

Nondum caesa suis, peregrinum ut visei*et orbem, 
95 montibus in liquidas pinus descenderat undas, 

nullaque mortales praeter sua litora norant. 

Nondum praecipites cingebant oppida fossae; 

non tuba directi, hon aeris cornua flexi, 

non galeae, non ensis erant: sine militis usu 

1* 

Quattuor aetates. Gigantes. 



100 mollia securae peragebant otia gentes. 

Ipsa quoque inmunis rastroque^intacta nec ullis 
saucia vomeribus per se dabat omnia tellus; 
contentique cibis nullo cogente creatis 
arbuteos fetus montanaque fraga legebant 

105 cornaquq et in duris haerentia mora rubetis 
et quae deciderant patula Iovis arbore glandes. 
Ver erat aeternum, placidique ^pentibus auris] 
mulcebant zephyri I natos sine semine flores. 
Mox etiam fruges tellus inarata ferebat, 

HO nec renovatus ager gravidis canebat aristis; 
flumina iam lactis, iam flnmina nectaris ibant, 
flavaque de virid} stillabant üjce mella. 

Postquam, Saturno tenebrosa in Tartara misso, 
snb Iove mundus erat, snbiit argentea proles, 

116 auro deterior, fulvo pretiosior aere. 

Iuppiter antiqui contraxit tempora veris, ^ 
perque Mernes aestusque et inaequales autumnos 
et breve ver spatiis exegit quattuor annum. 
Tum primum siccis aör fervoribus ustus 

120 canduit et ventis glacies adstricta pependit. 

Tum primum subiere domus. Domus antra fuerunt 
et densi frutices et vinctae cortice virgae. 
Semina tum primum longis Cerealia sulcis 
obruta sunt, pressique iugo gemuere iuvenci 

125 ^ Tertia post illam successit aenea proles, 
saevior ingeniis et ad horrida promptior arma, 
non scelerata tarnen. De dui-o est ultima ferro. 
Protinus inrupit venae peioris in aevum 
omne nefas: fagere pudor verumque lidesque. 

130 In quorum subiere locum fraudesque dolique 
insidiaeque et vis et amor sceleratus habendi. 
Vela dabant ventis, nec adhuc bene noverat illos 
navita; quaeque diu steterant in montibus altis, 
fluctibus ignotis insultavere carinae. 

135 Communemque prius ceu lumina solis et auras 
cautus humum longo signavit limite mensor. 

Nec tantum segetes alimentaque debita dives 

pescebatur humus, sed itum est in viscera terrae: 

quasque recondiderat Stygiisqüe admoverat umbris, 
140 effodiuntur opes, inritamenta malorum. 

Iamque nocens ferrum ferroque nocentius aurum 

prodierat: prodit bellum, quod pugnat utroque, 

sanguineaque manu crepitantia concutit arma. 

Vivitur ex rapto: non hospes ab hospite tutus, 
145 non socer a genero; fratrum quoque gratia rara est. 

Inminet exitio vir coniugis, illa mariti; 

lurida terribiles miscent aconita novercae; 

nüus ante diem patrios inquirit in annos. 

Victa iacet pietas, et virgo caede madentes, 
150 ultima caelestum, terras Astraea reliquit— 

Neve foret terris securior arduus aether, ( 

adfectasse ferunt regnum caeleste Gigantas 
. altaque congestos struxisse ad sidera montes. 

Tum pater omnipotens misso perfregit Olympum 
155 fulmine et excussit subiectae Pelion Ossae. 

Obruta mole sua cum corpora dira iacerent, 

perfusam multo natorum sanguine Terram 

inmaduisse ferunt calidumque animasse cruorem, 

et, ne nulla suae stirpis monimenta manerent, 
160 in faciem vertisse hominum. Sed et illa propago 

contemptrix superum saevaeque ävidissima caedis 

et violenta fuit: scires e sanguine natos. 

3. Lycaoru, 

Quae pater ut summa vidit Saturnius arce, 

ingemit et, facto nondum vulgata recenti, 
166 foeda Lycaoniae referens convivia mensae, 

ingentes animo et dignas Iove concipit iras, 

conciliumque vocat: tenuit mora nulla vocatos, 
Est via sublimis, caelo manifesta sereno: 

lactea nomen habet, candore notabilis ipso. 
170 Hac iter est superis ad magni tecta Tonantis 

regalemque domum. Dextra laevaque deorum 

atria nobilium valvis celebrantur apertis. 

Lycaon. 



plebs habitat diversa locis; a fronte potentes 
caelicolae clarique suos posuere penates. 

175 Hic locus est, quem, si verbis audacia detur, 
haud timeam magni dixisse Palatia caeli. 

Ergo ubi marmoreo superi sedere recessu, 
celsior ipse loco sceptroque innixus eburno 
terrilicam capitis concussit terque quaterque 

180 caesariem, cum qua terram, mare, sidera movit. 
Talibus inde modis ora indignantia solvit: 

'Non ego pro mundi regno magis anxius illa 
tempestate fui, qua centum quisque parabat 
inicere anguipedum captivo bracchia caelo. 

185 Nam qnamquam ferus hostis erat, tarnen illud ab uno 
corpore et ex una pendebat origine bellum. 
Nunc mihi, qua totum Nereus circumsonat orbem, 
perdendum est mortale genus. Per flumina iuro 
infera, sub teira Stygio labentia luco, 

190 cuncta prius temptata: sed inmedicabile vulnus 
ense recidendum est, ne pars sincera trahatur. 
Sunt mihi semidei, sunt rustica numina, nymphae 
faunique satyrique et monticolae silvani: 
quos, quoniam caeli nondum dignamur honore, 

195 quas dedimus certe terras habitare sinamus. 
An satis, o superi, tutos fore creditis illos, 
cum lnUii, qui fulmen, qui vos habeoque regoque, 
struxerit insidias notus feritate Lycaon? 7 ^ 

Confremuere omnes studiisque ardentibus ausum 

200 talia deposcunt. Sic, cum manus impia saevit 
sanguine Caesareo Romanum exstinguere nomen, 
attonitum tanto subitae terrore ruinae 
humanuni genus est totusque perhorruit orbis. 
Nec tibi grata minus pietas, Auguste, tuorum est, 

205 quam fuit illa Iovi. Qui postquam voce manuque 
murmura compressit, tenuere silentia cuncti. 
Substitit ut clamor, pressus gravitate regentis, 
Iuppiter hoc iterum sermone silentia rupit: 

'Ille quidem poenas, curam hanc dimittite, solvit. 

210 Quod tarnen admissum, quae sit vindicta, docebo. 
Contigerat nostras infamia temporis aures: 
quam cupiens falsam, summo delabor Olympo 
et deus humana lustro sub imagine terras. 
Longa mora est, quantum noxae sit ubique repertum, 

216 enumerare: minor fuit ipsa infamia vero. 

Maenala transieram, latebris horrenda ferarum, 
et cum Cyllene gelidi pineta Lycaei. 
Arcadis hinc sedes et inhospita tecta tyranni 
ingredior, traherent cum sera crepuscula noctem. 

220 Signa dedi venisse deum, vulgusque precari 
coeperat: ioridet primo pia vota Lycaon; 
mox ait „experiar, deus hic, discrimine aperto, 
an sit mortalis. Nec erit dubitabile verum." 
Nocte gravem somno necopina perdere morte 

225 me parat: haec illi placet experientia veri. 
Nec contentus eo est: missi de gente Molossa 
obsidis unius iugulum mucrone resolvit, 
atque ita semineces partim ferventibus artus 
mollit aquis, partim subiecto torruit igni. 

230 Quos simul imposuit mensis, ego vindice flamma 
in domino dignos everti tecta penates. 
Territus ipse fugit, nactusque silentia ruris 
exululat frustraque loqui conatur: ab ipso 
colligit os rabiem, solitaeque cupidine caedis 

235 vertitur in pecudes et nunc quoque sanguine gaudet. 
In villos abeunt vestes, in crura lacerti: 
fit lupus et veteris servat vestigia formae. 
Canities eadem est, eadem violentia vultus, 
idem oculi lucent, eadem feritatis imago. 

240 Occidit una domus. Sed non domus una perire 
digna fuit: qua terra patet, fera regnat Erinys. 
In facinus iurasse putes. Dent ocius omnes 
quas meruere pati, sie stat sententia, poenas.' 

Dicta Iovis pars voce probant stimulosque frementi 

245 adiciunt, alii partes adsensibus implent. 
Est tarnen humani generis iactura dolori 

Diluvium. Deucaliou et Pyrrha. 



4 

omnibus, et, quae sit terrae mortalibus orbae 
forma futura, rogant, quis sit laturus in aras 
tura, ferisne paret populandas tradere terras. 
250 Talia qnaerentes (sibi enim fore cetera curae) 
rex superum trepidare vetat subolemque priori 
dissimilem populo promittit origine mira. 

4, Diluvium. Deucalion et Pyrrha. 

Iamque erat in totas sparsurus fulmina terras: 
sed timuit, ne forte sacer tot ab ignibus aether 

266 conciperet flammas longusque ardesceret axis; 
esse quoque in fatis reminiscitur, adfore tempus, 
quo mare, quo tellus correptaque regia caeli 
ardeat et mundi moles operosa laboret 
Tela reponuntur manibus fabricata Cyclopum: 

260 poena placet diversa: genus mortale sub undis 
perdere et ex omni nimbos demittere caelo. 
Protinus Aeoliis aquilonem claudit in antris 
et quaecumque fugant inductas flamina nubes, 
emittitque notum. Madidis notus evolat alis, 

266 terribilem picea tectus caligine vultum: 

barba gravis nimbis, canis fluit unda capillis, 
fronte sedent nebulae, rorant pennaeque sinusque. 
Utque manu late pendentia nubila pressit, 
fit fragor; hinc densi funduntur ab aethere nimbi 

270 Nuntia Iunonis yarios induta colores 

concipit Iris aquas alimentaque nubibus adfert. 
Sternuntur segetes et deplorata colonis 
vota iacent, longique perit labor inritus anni. 

Nec caelo contenta suo est Iovis ira, sed illum 

276 caeruleus frater iuvat auxiliaribus undis. 

Convocat hic amnes. Qui postquam tecta tyranni 
intravere sui, 'non est hortamine longo 
nunc* ait 'utendum. Vires effundite vestras 
(sie opus est); aperite domos ac mole remota 

280 fluminibus vestris totas inmittite habenas.' 
Iusserat: hi redeunt ac fontibus ora relaxant 

et defrenato volvuntur in aequora cursu. 

Ipse tridente suo terram percussit: at Ula 
intremuit motuque vias patefecit aquarum. 
285 Exspatiata ruunt per apertos flumina campos 

cumque satis arbusta simul pecudesque virosque 

tectaque cumque suis rapiunt penetralia sacris. 

Siqua domus mansit potuitque resistere tanto 

indeiecta malo, culmen tarnen altior huius 

290 unda tegit, pressaeque latent sub gurgite turres. jl_ 

Iamque mare et tellus nullum discrimen habebant: 

omnia pontus erant; deerant quoque litora ponto 

Occupat nie collem, cumba sedet alter adunca 

et ducit remos illic, ubi nuper ararat, 
295 ille supra segetes aut mersae culmina villae 

navigat, nie summa piscem deprendit in ulmo. 

Figitur in viridi, si fors tulit, ancora prato, 

aut subiecta terunt curvae vineta carinae; 

et, modo qua graciles gramen carpsere capellae, 
300 nunc ibi deformes ponunt sua corpora phocae. 

Mirantur sub aqua lucos urbesque domosque 

Nereides, silvasque tenent delpbines et altis 

ineursant ramis agitataque robora pulsant. 

Nat lupus inter oves, fulvos vehit unda leones, 
305 unda vehit tigres, nec vires fulminis apro, 

crura nec ablato prosunt velocia cervo. 

Quaesitisque diu terris, ubi sistere detur, 

in mare lassatis volucris vaga decidit alis. 

Obruerat tumulos inmensa licentia ponti, 
310 pulsabantque novi montana cacumina fluetus. 

Maxima pars unda rapitur; quibus unda pepercit, 

illos longa domant inopi ieiunia victu. 

Separat Aonios Oetaeis Phocis ab arvis, 

terra ferax, dum terra fuit, sed tempore in illo 
315 pars maris et latus subitarum campus aquarum. 

mons ibi vertieibus petit arduus astra duobus, 

nomine Parnasus, superantque cacumina nubes. 

Hic ubi Deucalion (nam cetera texerat aequor) 

10 Diluvium. Deucalion et Pyrrha. 

cum consorte tori parva rate vectus adhaesit, 
320 Corycidas nymphas et numina montis adorant 

fatidicamque Themin, quae tunc oracla tenebat. 

Non illo melior quisquam nec amantior aequi 

vir fuit, aut illa metuentior ulla deorum», 

Iuppiter ut liquidis stagnare paludibus orbem 
325 et superesse videt de tot modo milibus unum, 

et superesse videt de tot modo milibus unam, 

innocuos ambos, cultores numinis ambos, 

nubila disiecit, nimbisque aquilone remotis 

et caelo terras ostendit et aethera terris. 
330 Nec maris ira manet, positoque tricuspide telo 

mulcet aquas rector pelagi supraque profundum 

exstantem atque umeros innato murice tectum 

caeruleum Tritona vocat conchaeque sonanti 

inspirare iubet fluctusque et flumina signo 
335 iam revocare dato. Cava bucina sumitur illi, 

tortilis, in latum quae turbine crescit ab imo, 

bucina, quae medio concepit ubi aera ponto, 

litora voce replet sub utroque iacentia Phoebo. 

Tunc quoque, ut ora dei madida rorantia barba 
340 contigit et cecinit iussos inflata receptus, 

omnibus audita est telluris et aequoris undis, 

et quibus est undis audita, coercuit omnes. £ 

Iam mare litus habet, plenos capit alveus amnes, 

flumina subsidunt; collesque exire videntur, 
345 surgit humus, crescunt loca decrescentibus undis. 

Postque diem longam nudata cacumina silvae 

ostendunt limumque tenent in fronde relictum. 

Redditus orbis erat. Quem postquam vidit inanem 

et desolatas agere alta silentia ten*as, 
360 Deucalion lacrimis ita Pyi*rham adfatur obortis: 

'0 soror, o coniunx, o femina sola superstes, 

quam commune milii genus et patruelis Origo, 

deinde torus iunxit, nunc ipsa pericula iungunt, 

ten-arum, quascumque vident occasus et ortus, 
355 nos duo turba sumus; possedit cetera pontus. 

( 

Lib. I, v. 319—392. 11 

Haec quoque adhuc vitae non est flducia nostrae 
certa satis; terrent etiam nunc nubila mentem. 
Quis tibi, si sine me fatis erepta fuisses, 
nunc animus, miseranda, foret? quo sola timorem 

360 ferre modo posses? quo consolante doleres? 

namque ego (crede mihi) si te quoque pontus haberet, 
te sequerer, coniunx, et me quoque pontus haberet. 
0 utinam possem populos reparare paternis 
artibus atque animas formatae infundere terrae! 

365 Nunc genus in nobis restat mortale duobus 

(sie visum superis) hominumque exempla manemus. 1 

Dixerat, et flebant. Placuit caeleste precari 
numen et auxilium per sacras quaei'ere sortes. 
Nulla mora est: adeunt pariter Cephisidas undas, ' : Vc:t , x . 

370 ut nondum liquidas, sie iam vada nota secantes. 
Inde ubi libatos inroravere liquores 
vestibus et capiti, flectunt vestigia sanetae 
ad delubra deae, quorum fastigia turpi 
pallebant musco stabantque sine ignibns arae. 

375 Ut templi tetigere gradus, procumbit uterque 
pronus humi gelidoque pavens dedit oscula saxo, 
atque ita 'si preeibus* dixerunt 'numina iustis 
victa remollescunt, si flectitur ira deorum, 
die, Themi, qua generis damnum reparabile nostri 

380 arte sit, et mersis fer opem, mitissima, rebus.' 
Mota dea est sortemque dedit: 'discedite templo 
et velate caput cinetasque resolvite vestes c 
ossaque post tergum magnae iactate parentis.' 
Obstipuere diu, rumpitque silentia voce 

385 Pyrrha prior iussisque deae'parere recusat, 
detque sibi veniam, pavido rogat ore, pavetque 
laedere iactatis maternas ossibus umbras. 
Interea repetunt caecis obscura latebris . 
verba datae sortis secum inter seque volutant. 

390 Inde Prometlnde8 placidis Epimethida dictis 
muleet et 'aut fallax* ait *est sollertia nobis, 
aut pia sunt nullumque nefas oracula suadent. 

12 Python. 

Magna parens terra est, lapides in corpore terrae 

ossa reor dici; iacere hos post terga iubemur. 
395 Coniugis angnrio quamquam Titania mota est, 

spes tarnen in dubio est: adeo caelestibus ambo 

diffidunt monitis. Sed quid temptare nocebit? 

Descendunt velantque caput tunicasque recingunt 

et ius8os lapides sua post vestigia mittunt. 
400 Saxa (quis hoc credat, nisi sit pro teste vetustas?) 

ponere duritiem coepere sunmque rigorem 

mollirique mora mollitaque ducere formam. 

Mox ubi creverunt naturaque mitior illis 

contigit, ut quaedam, sie non manifesta, videri 
405 forma potest hominis, sed, uti de marmore coepto, 

non exaeta satis rudibusque simillima signis. 

Quae tarnen ex illis aliquo pars umida sueo 

et terrena fuit, versa est in corporis usum; 

quod solidum est flectique nequit, mutatur in ossa; 
410 quae modo vena fuit, sub eodem nomine mansit; 

inque brevi spatio superorum numine saxa 

missa viri manibus faciem traxere virorum, 

et de femineo reparata est femina iactu. 

Inde genus durum sumus experiensque laborum 
415 et documenta damus, qua simus origine nati. 

Python. 

Cetera diversis tellus animalia formis 

sponte sua peperit, postquam vetus umor ab igne ' 

percaluit solis, caenumque udaeque paludes 

intumuere aestu, fecundaque semina i*erum 
420 vivaci nutrita solo, ceu matris in alvo, 

creverunt faciemque aliquam cepere morando. 

Sic ubi deseruit madidos septemfluus agros 

Nilus et antiquo sua flumina reddidit alveo, 

aetherioque recens exarsit sidere limus, 
425 plurima cultores versis animalia glaebis 

inveniunt, et in his quaedam modo coepta sub ipsum 

nascendi spatium, quaedam imperfecta suisque 

trunca vident numeris, et eodem in corpore saepe 

altera pars vivit, rudis est pars altera tellus. 
430 Quippe ubi temperiem sumpsere umorque calorque, 

concipiunt, et ab his oriuntur cuncta duobus; 

cumque sit ignis aquae pugnax, vapor umidns omnes 

res creat, et discors concordia fetibus apta est. 

Ergo ubi diluvio tellus lutulenta recenti 
435 solibus aetheriis altoque recanduit aestu, 

edidit iunumeras species, partimque figuras 

rettulit antiquas, partim uova monstra creavit. 

lila quidem nollet, sed te quoque, maxime Python, 

tum genuit, populisque novis, incoguite serpens, 
440 terror eras: tantum spatii de monte tenebas. 

Hunc deus arcitenens, et numquam talibus armis 

ante nisi in dammis capreisque fugacibus usus, 

mille gravem telis, exhausta paene pharetra, 

perdidit eftuso per vulnera nigra veneno. 
445 Neve operis famam posset delere vetustas, 

instituit sacros celebri certamine ludos, 

Pythia perdomitae serpentis nomine dictos. 

His iuvenum quicumque manu pedibusve rotave 

vicerat, aesculeae capiebat frondis honorem. 
450 Nondum laurus erat, longoque decentia crine 

tempora cingebat de qualibet arbore Phöebus. 

6'. Daphne. 

Primus amor Phoebi Daphne Peneia, quem non 

fors ignara dedit, sed saeva Cupidinis ira. 

Delius hunc, nuper victo serpente superbus, 
455 viderat adducto flectentem cornua nervo 

'quid* que 'tibi, lascive puer, cum fortibus armis?' 

dixerat, 'ista decent umeros gestamina nostros, 

qui dare certa ferae, dare vulnera possumus hosti, 

qui modo pestifero tot iugera ventre prementem 
460 stravimus innumeris tumidum Pythona sagittis. 

Tu face nescio quos esto contentus amores 

inritare tua, nec laudes adsere nostras.' 

Filius huic Veneris 'figat tuus omnia, Phoebe, 

te meus arcus* ait: 'quantoque animalia cedunt 

14 Daphne. 

465 cuncta deo t tanto minor est tua gloria nostra.' 
Dixit et, eliso percussis aere pennis, 
impiger umbrosa Paraasi constitit arce 
eque sagittifera prompsit duo tela pharetra 
diversorum operum: fugat hoc, facit Ülud amorem. 

470 Quod facit, auratum est et cnspide fiilget acuta; 

quod fugat, obtusum est et habet sub harundine plumbum. 
Hoc deus in nympha Peneide fixit, at illo 
laesit Apollineas traiecta per ossa medullas. 
Protinus alter amat, fugit altera nomen amantis, 

475 silvarum tenebris captivarumque ferarum 
exuviis gaudens innuptaeque aemula Phoebes. 
Vitta coercebat positos sine lege capillos. 
Multi illam petiere, illa ayersata petentes 
impatiens expersque viri nemora avia lustrat, 

480 nec quid Hymen, quid Amor, quid sint conubia, curat, 
saepe pater dixit 'generum mihi, filia, debes*, 
saepe pater dixit 'debes mihi, nata, nepotes*: 
illa, velut crimen taedas exosa iugales, 
pulchra verecundo suffunditur ora rubore, 

485 inque patris blandis haerens cervice lacertis 
'da mihi perpetua, genitor carissime, dixit 
'virginitate frui: dedit hoc pater ante Dianae.', 
Hie quidem obsequitur, sed te decor iste quod optas 
esse vetat, votoque tuo tua forma repugnat. 

490 Phoebus amat visaeque cupit conubia Daphnes, 
quodque cupit, sperat, suaque illum oracula fallunt. 
Utque leves stipulae demptis adolentur aristis, 
ut facibus saepes ardent, quas forte viator 
vel nimis admovit vel iam sub luce reüquit, 

495 sie deus in flammas abiit, sie pectore toto 
uritur et sterilem sperando nutrit amorem. 
Spectat inornatos collo pendere capillos, 
et 'quid, si comantur?' ait. Videt igne micantes 
sideribus similes oculos, videt oscula, quae non 

500 est ridisse satis; laudat digitosque manusque 
bracchiaque et nudos media plus parte lacertos. 

Siqua latent, meliora putat. Fugit ocior aura 
illa levi neque ad haec revocantis verba resistit: 

'Nympha, precor, Penei, inane! non insequor hostis: 

505 nympha, mane! sie agna lupum, sie cerva leonem, 
sie aquilam penna fugiunt trepidante columbae, 
hostes quaeque suos: amor est mihi causa sequendi. 
Me miserum! ne prona cadas indignave laedi 
crura notent sentes et sim tibi causa doloris. 

510 Aspera, qua properas, loca sunt. Moderatius, oro, 
curre fugamque inhibe; moderatius insequar ipse. 
Cui placeas, inquire tarnen. Non incola montis, 
non ego sum pastor, non nie armenta gregesque 
horridus observo. Nescis, temeraria, nescis, 

515 quem fugias, ideoque fugis. Mihi Delphica tellus 
et Claros et Tenedos Patareaque regia servit: 
Iuppiter est genitor: per me quod eritque fuitque 
estque patet: per me concordant carmina nervis. 
Certa quidem nostra est, nostra tarnen una sagitta 

520 certior, in vacuo quae vulnera pectore fecit. 

Inventum medicina meum est, opiferque per orbem 
dicor, et herbarum subiecta potentia nobis: 
ei mihi, quod nullis amor est sanabilis herbis, 
nec prosunt domino, quae prosunt omnibus, artes!* 

525 Plura locuturum timido Peneia cursu 
fugit cumque ipso verba imperfecta reliquit, 
tum quoque visa decens. Nudabant corpora venti, 
obviaque adversas vibrabant flamina vestes, 
et levis impulsos retro dabat aura capillos, 

530 auetaque forma fuga est. Sed enim non sustinet ultra 
perdere blanditias iuvenis deus, utque movebat 
ipse Amor, admisso sequitur vestigia passu. 
Ut canis in vacuo leporem cum Galliens arvo 
vidit, et hic praedam pedibus petit, ille salutem: 

.535 alter inhaesuro similis iam iamque tenere 
sperat et extento stringit vestigia rostro, 
alter in ambiguo est, an sit comprensus, et ipsis 
morsibus eripitur tangentiaque ora relinquit: 

16 Daphiie. 

sie deus et virgo est hic spe celer, illa timore. 

540 Qui tarnen insequitur, pennis adiutus Amoris 
ocior est requiemque negat tergoque fugacis 
inminet et crinem sparsum cervieibus adflat. 
Viribus absumptis expalluit illa, citaeque 
victa labore fugae, spectans Peneidas undas, 

545 'fer pater inqnit 'opem, si flumina numen habetis! 

[vulg. 646 qua nimium placui, tellus aut hisce vel istam, 
547 quae facit ut laedar, mutando perde figuram.] 

547 qua nimium placui, mutando perde figuramT 

Vix prece finita, torpor gravis occupat artus; 
mollia cinguntur tenui praecordia libro, 

650 in frondem crines, in ramos bracchia crescunt, 
pes, modo tarn velox, pigris radieibus haeret, 
ora cacumen habet; remanet nitor unus in illa. 
Hanc quoque Phoebus amat, positaque in stipite dextra 
sentit adhuc trepidare novo sub cortice pectus, 

ööö complexusque suis ramos, ut membra, lacertis 
oscula dat ligno: refugit tarnen oscula lignum. 

Cui deus c at quoniam coniunx mea non potes esse, 
arbor eris certe' dixit *mea. Semper habebunt 
te coma, te citharae, te nostrae, laure, pharetrae: 

560 tu dueibus Latiis aderis, cum laeta triumphum 
vox canet et visent longas Capitolia pompas: 
postibus Augustis eadem fidissima custos 
ante fores stabis mediamque tuebere quercum: 
utque meum intonsis caput est iuvenale capillis, 

565 tu quoque perpetuos Semper gere frondis honores.' 
Finierat Paean: factis modo laurea ramis 
adnuit utque caput visa est agitasse cacumen. 

7. Io. Argus. Syrinx. 

Est nemus Haemoniae, praerupta quod undique claudit 
silva: vocant Tempe. per quae Pen6us ab imo 
670 effusus Pindo spumosis volvitur undis, 
deiectuque gravi tenues agitantia fumos 
nubila conducit summisque adspergine silvis 

impluit et sonitu plus quam vicina fatigat. 
Haec.domus, haec sedes, haec sunt penetralia magni 

575 amnis; in his, residens facto de cautibus antro, 
undis iura dabat nymphisque colentibus undas. 
Conveniunt illuc popularia flumina primum, 
nescia, gratentur consolenturae parentera, 
populifer Sperchios et inrequietus Enipeus 

580 Apidanusque senex lenisque Amphrysos et Aeas, 
moxque amnes alii, qui, qua tulit impetus illos, 
in mare deducunt fessas erroribus undas. , 

Inachus unus abest, imoque reconditus antro 
fletibus äuget aquas natamque miserrimus Io 

685 luget ut amissara. Nescit, vitane fruatur, 

an sit apud manes; sed quam non invenit usquam, 
esse pütat nusquam atque animo peiora veretur. 
- Viderat a patrio redeuntem Iuppiter illam 
flumine et *o virgo Iove digna tuoque beatum 

590 nescio quem factura toro, pete* dixerat 'umbras 
• altorum nemorum\ et nemorum monstraverat umbras, 
'dum calet et medio sol est altissimus orbe. 
Quodsi sola times latebras intrare ferarum, 
praeside tuta deo nemorum secreta subibis, 

595 nec de plebe deo, sed qui caelestia magna 

sceptra manu teneo, sed qui vaga fulmina mitto. 
Ne fuge mef — fugiebat enim. Iam pascua Lernae 
consitaque arboribus Lyrcea reliquerat arva, 
cum deus inducta latas caligine terras 

600 occuluit tenuitque fugam rapuitque pudorem. 
Interea medios Iuno despexit in agros, 
et noctis faciem nebulas fecisse volucres 
sub nitido mirata die, non fluminis illas 
esse, nec umenti sensit tellure remitti; 

605 atque suus coniimx ubi sit circumspicit, ut quae 
deprensi totiens iam nosset furta mariti. 
Quem postquam caelo non repperit, c aut ego fallor, 
aut ego laedor ait, delapsaque ab aethere summo 
constitit in terris nebulasque recedere iussit. 

Ovid, Metamm. (T.) 2 

610 Coniugis adventum praesenserat inque nitentem 
Inachidos vultus mutaverat ille iuvencani. 
Bos quoque formosa est Speciem Saturnia vaccae, 
quamquam invita, probat, nec non et cuius et unde 
quove sit armento, veri quasi nescia quaerit. 

615 Iuppiter e terra genitam mentitur, ut auctor 
desinat inquiri. Petit hanc Saturnia munus. . 
Quid faciat? crudele suos addicere amores, 
non dare suspectum est. Pudor est qui suadeat illinc, 
hinc dissuadet amor. Victus pudor esset amore; 

620 sed leve si munus sociae generisque torique 
vacca negaretur, poterat non vacca videri 
Paelice donata non protinus exuit omnem 
diva metum timuitque Iovem et fuit anxia furti, 
donec Arestoridae servandam tradidit Argo^ 

625 Centum luminibus cinctum caput Argus habebat; 
inde suis vicibus capiebant bina quietem, 
cetera servabant atque in statione manebant. 
Constiterat quocumque modo, spectabat ad Io: 
ante oculos Io, quamvis aversus, habebat. 

630 Luce sinit pasci; cum sol tellure sub alta est, 
claudit et indigno circumdat vincula collo. 
Frondibus arboreis et amara pascitur herba, 
proque toro terrae non Semper gramen habenti 
incubat infelix limosaque flumina potat. 

635 Ula etiam supplex Argo cum bracchia vellet 

tendere, non habuit, quae bracchia tenderet Argo, 
et conata queri mugitus edidit ore 
pertimuitque sonos propriaque exterrita voce est. 
Venit et ad ripas, ubi ludere saepe solebat, 

640 Inachidas ripas; novaque ut conspexit in unda 
cornua, pertimuit seque exsternata refugit. 
Naides ignorant, ignorat et Inachus ipse, 
quae sit: at illa patrem sequitur sequiturque sorores 
et patitur tangi seque admirantibus offert. 

645 Decerptas senior porrexerat Inachus herbas: 
illa manus lambit patriisque dat oscula palmis 

nee retinet lacrimas et, si modo verba sequantur, 
oret opem nomenque suum casusque loquatur. 
Littera pro verbis, quam pes in pulvere duxit, 

6ö0 corporis indicium mutati tristi peregit. 

'Me miserum! 1 exclamat pater Inachus, inque gementis 
cornibus et niveae pendens cervice iuvencae 
'me miserumf ingeminat, 'tune es quaesita per omnes, 
nata, mihi terras? tu non inventa reperta 

655 luctus eras levior. Retices nec mutua nostris 
dicta refers, alto tantum suspiria ducis 
pectore, quodque unum potes, ad mea verba remugis. • 
At tibi ego ignarus thalamos taedasque parabam, 
spesque fuit generi mihi prima, secunda nepotum. 

660 De grege nunc tibi vir, nunc de grege natus habendus. 
Nec fin^ licet tantos mihi morte dolores, 
sed nocet esse deum, praeclusaque ianua leti 
aeternum nostros luctus extendit in aevurn.' 

Talia maerentem stellatus submovet Argus, 
ereptamque patri diversa in pascua natam 

665 abstrahit. Inde procul montis sublime cacumen 
occupat, unde sedens partes speculatur in omnes. 

Nec superum rector mala tanta Phoronidos ultra 
ferre potest, natumque vocat, quem lucida partu 

670 Pleias enixa est, letoque det, imperat, Argum. 
Parva .mora est alas pedibus virgamque potenti 
somniferam sumpsisse manu tegumenque capillis. 
Haec ubi disposuit, patria Iove natus ab arce 
desilit in terras. Ulic tegumenque removit 

675 et posuit pennas: tantummodo virga retenta est. 
Hac agit, ut pastor, per devia rura capellas, 
dum venit, adductas et structis cantat avenis. 
Voce nova captus custos Iunonius <at tu, 
quisquis es, hoc poteras mecum considere saxo', 

680 Argus ait, 'neque enim pecori fecundior ullo 

herba loco est, aptamque vides pastoribus umbram/ 
Sedit Atlantiades, et euntem multa loquendo 
detinuit sermone diem, iunctisque canendo 

2* 

20 Io. Argus. Syrinx. 

vincere harundinibus servantia lumina temptat, 

685 Hie tarnen pugnat molles evincere somnos 

et, quamvis sopor est oculorum parte receptus, 
parte tarnen vigilat Quaerit quoque, namque reperta 
fistula nuper erat, qua sit ratione reperta. 

Tum deus 'Arcadiae gelidis in montibus' inquit 

690 'inter hamadryadas celeberrima Nonacrinas 
naias una fuit; nymphae Syringa vocabant. 
Non semel et satyros eluserat illa sequentes, 
et quoscumque deos umbrosave silva feraxve 
rus habet. Ortygiam studiis ipsaque colebat 

695 virginitate deam. Ritu quoque cincta Dianae 
falleret et posset credi Latonia, si non 
corneus huic arcus, si non foret aureus Ü1L 
Sic quoque fallebat. Redeuntem colle Lycaeo 
Pan videt hanc, pinuque caput praecinctus acuta 

700 talia verba refertf — restabat verba referre, 
et precibus spretis fugisse per avia nympham, 
donec harenosi placidum Ladonis ad amnem 
venerit. Hic illam cursum impedientibus undis, 
ut se inutarent, liquidas orasse sorores, 

705 Panaque, cum prensam sibi iam Syringa putaret, 
corpore pro nymphae calamos tenuisse palustres. 
Dumque ibi suspirat, motos in harundine ventos 
effecisse sonum tenuem similemque querenti. 
Arte nova vocisque deum dulcedine captum 

710 „hoc mihi concilium tecum" dixisse „manebit!" 
atque ita disparibus calamis compagine cerae 
inter se iunctis nomen tenuisse puellae. 

Talia dicturus vidit Cyllenius omnes 
succubuisse oculos adopertaque lumina somno. 

715 Supprimit cxtemplo vocem firmatque soporem 
languida permulcens medicata lumina virga. 
Nec mora, falcato nutantem vulnerat ense 
qua collo est confine caput, saxoque cruentum 
deicit et maculat praeruptam sanguine rupem. 

720 Arge, iaces, quodque in tot lumina lumen habebas, 

exstinctum est, ccntumque oculos nox occupat una. 
Excipit hos volucrisque suae Saturnia pennis « 
collocat et gemmis caudam steUantibus implet. 
Protinus exarsit nec tempora distulit irae, 

726 horriferamque oculis animoque obiecit Erinyn 
paelicis Argolicae stimulosque in pectore caecos 
condidit et profugam per totum terruit orbem — 
Ultimus inmenso restabas, Nile, labori. 
Quem simul ac tetigit, positis in margine ripae 

730 procubuit genibus, resupinoque ardua collo, 
quos potuit solos, tollens ad sidera vultus 
et gemitu et lacrimis et luctisono mugitu 
cum Iove visa queri finemque orare malorum. 
Coniugis ille suae complexus colla lacertis, 

735 finiat ut poenas tandem, rogat, c in que 'futurum 
pone metus' inquit; 'numquam tibi causa doloris 
haec erit': et Stygias iubet hoc audire paludes. 
Ut lenita dea est, vultus capit illa priores 
fitque quod ante fuit: fugiunt e corpore saetae, 

740 cornua decrescunt, fit luminis artior orbis, 

contrahitur rictus, redeunt umerique manusque, 
ungulaque in quinos dilapsa absumitur ungues: 
de bove nü superest, formae nisi candor, in illa. 
Officioque pedum nymphe contenta duomm 

745 erigitur metuitque loqui, ne more iuvencae 
mugiat, et timide verba intermissa retemptat. 

8. Phaetlwn. 
Nunc dea linigera colitur celeberrima turba, 
nunc Epaphus magni genitus de semine tandem 
creditur esse Iovis, perque urbes iuncta parenti 

750 templa tenet. Fuit huic animis aequalis et annis 

Sole satus Phaethon. Quem quondam magna loquentem 
nec sibi cedentem Phoeboque parente superbum 
non tulit Inachides, 'matri* que ait *omnia demens 
credis et es tumidus genitoris imagine falsi.' 

755 Erubuit Phaethon iramque pudore repressit, 
et tulit ad Clymenen Epaphi convicia matrem-, 

'quoque magis doleas, genetrix', ait 'ille ego Uber, 
ille fexpx tacuL Pudet haec opprobria nobis 
et dici potuisse et Eon potuisse refelli. 

760 At tu, si modo sum caelesti Stirpe creatus, 
ede notam tanti generis meque adsere caelo/ 
Dixit et implicuit materno bracchia collo 
perque säum Meropisque caput taedasque sororum, 
traderet, oravit, veri sibi Signa parentis. 

765 "imbiguum, Clymene, precibus Phaethontis an ira 
raota magis dicti sibi criminis, utraque caelo 
bracchia porrexit, spectansqne ad lumina solis 
'per iubar hoc inquit c radiis insigne cornscis, 
nate, tibi iuro, quod nos auditque videtque, 

770 hoc te, quem spectas, hoc te, qui temperat orbem, 
Sole satum. Si ficta loquor, lieget ipse videndum 
se mihi, sitque oculis lux ista novissima nostris. 
Nec longus patrios labor est tibi nosse penates: 
unde oritur, domus est terrae contermina nostrae. 

775 Si modo fert animus, gradere et scitabere ab ipso* 
Emicat extemplo laetus post talia matris 
dicta suae Phaethon et concipit aethera mente, 
Aethiopasque suos positosque sub ignibus Indos 
sidereis transit patriosque adit impiger ortus. 



LIBER SECUNDUS. 



Regia Solis erat sublimibus alta columnis, 
«lara micante auro flammasque imitante pyropo: 
cuius ebur nitidum fastigia summa tegebat, 
argenti bifores radiabant lumine valvae. 
■5 Materiam superabat opus: nam Mulciber illic 
aequora caelarat medias cingentia terras, 
terrarumque orbem, caelumque quod inminet orbi. 
Caeruleos habet unda deos, Tritona canorum 
Proteaque ambiguum, balaenarumque prementem 

10 Aegaeona suis inmania terga lacertis, 

Doridaque et natas, quarum pars nare videntur, 
pars in mole sedens virides siccare capiilos, 
pisce vehi quaedam; facies non omnibus una, 
non diversa tarnen, qualem decet esse sororum. 

15 Terra viros urbesque gerit silvasque ferasque 
fluminaque et nymphas et cetera numina ruris. 
Haec super imposita est caeli fulgentis imago 
signaque sex foribus dextris totidemque sinistris. 
Quo simul acclivo Clymene'ia limite proles 

20 venit et intravit dubitati tecta parentis, 
protinus ad patrios sua fert vestigia vultus 
consistitque procul: neque enim propiora ferebat 
lumina. Purpurea velatus veste sedebat 
in solio Phoebus claris lucente smaragdis. 

25 A dextra laevaque Dies et Mensis et Annus 
Saeculaque et positae spatiis aequalibus Horae 
Verque novum stabat cinctum florente Corona, 
stabat nuda Aestas et spicea serta gerebat, 

stabat et Autumnus, calcatis sordidus nvis, 

30 et glacialis Hiems, canos hirsuta capillos. 
Inde loco medius rerum novitate paventem 
Sol ociüis iuvenem, quibus adspicit omnia, vidit 
'quae' que 'viae tibi causa? quid hac ait 'arce petistf, 
progenies, Phaethon, haud infitianda parenti?' 

35 IUe refert l o lux inmensi publica uiundi, 
Phoebe pater, si das usum mihi nominis huius 
nec falsa Clymene culpam sub imagine celat, 
pignera da, genitor, per quae tua vera propago 
credar, et hunc animis errorem detrahe nostris.' 

40 Dixerat: at genitor circum caput omne micantes 

deposuit radios propiusque accedere iussit; 
amplexuque dato *nec tu meus esse negari 
dignus es, et Clymene veros' ait 'edidit ortus. 
Quoque minus dubites, quodvis pete munus, ut illud 

45 me tribuente feras. Promissis testis adesto 
dis iuranda palus, oculis incognita nostris.' 

Vix bene desierat, currus rogat ille paternos 
inque diem alipedum ius et moderamen equorum. 
Paenituit iurasse patrem. Qui terque quaterque 

50 concutiens inlustre caput 'temeraria* dixit 

-^ox mea facta tua est, Utinam promissa liceret 
non dare! confiteor, solum hoc tibi, nate, negarem. 
Dissuadere licet. Non est tua tuta voluntas. 
Magna petis, Phaethon, et quae nec viribus istis 

55 munera conveniant nec tarn puerilibus annis. 
Sors tua mortalis, non est mortale quod optas. 
Plus etiam, quam quod superis contingere fas est, 
nescius adfectas. Placeat sibi quisque licebit, 
non tarnen ignifero quisquam consistere in axe 

60 me valet excepto. Vasti quoque rector Olympi, 
qui fera tembili iaculatur fulmina dextra, 
non agat hos currus: et quid Iove maius habemus? 
Ardua prima via est et qua vix mane recentes 
enitantur equi: medio est altissima caelo, 

65 unde mare et terras ipsi mihi saepe videre 

fit timor et pavida trepidat formidine pectus. 
Ultima prona via est et eget moderamine certo: 
tunc etiam quae me subiectis excipit undis, 
ne ferar in praeceps, Tethys solet ipsa vereri. 

70 Adde quod adsidua rapitur vertigine caelum 
sideraque alta trahit celerique volumine torquet, 
Nitor in adversum, nec me, qui cetera, vincit 
impetus, et rapido contrarius evehor orbi. 
Finge datos currus: quid ages? poterisne rotatis 

75 obvius ire polis, ne te citus auferat axis? 
Forsitan et lucos illic ürbesque deorum 
concipias animo delubraque ditia donis 
esse? per insidias iter est fprmasque ferarum. 
Utque viam teneas nulloque errore traharis, 

80 per tarnen adversi gradieris cornua tauri 
Haemoniosque arcue violentique ora leonis 
saevaque circuitu curvantem bracchia longo 
scorpion atque aliter curvantem bracchia cancrnin 
Nec tibi quadrupedes animosos ignibus illis, 

85 quos in pectore habent, quos ore et naribus efflant, 
in promptu regere est: vix me patiuntur, ubi acres 
incaluere animi, cervixque repngnat ^habenis. 
At tu, ftinesti ne sim tibi muneris auctor, 
nate cave, dum resque sinit, tua corrige vota. 

90 Scilicet ut nostro genitum te sanguine credas, 
pignera certa petis? do pignera certa timendo 
et patrio pater esse metu probor. Adspice vultus 
ecce meos; utinamque oculos in pectora posses 
inserere et patrias intus deprendere curas! 

95 Denique quidquid habet dives, circumspice, mundus, 
eque tot ac tantis caeli terraeque marisque 
posce bonis aliquid: nullam patiere repulsam. 
Deprecor hoc unum, quod vero nomine poena, 
non honor est: poenam, Phaethon, pro munere poscis 

100 Quid mea colla tenes blandis, ignare, lacertis? 
ue dubita, dabitur (Stygias iuravimus undas) 
quodcumque optaris: sed tu sapientius opta.' 

Finierat monitus: dictis tarnen ille repugnat 
propositumque premit flagratque cupidine currus. 

106 Ergo qua licuit genitor cunctatus ad altos 
deducit iuvenem, Vulcania inunera, currus. 
Aureus axis erat, temo aureus, aurea summae 
curvatura rotae, radiorum argenteus ordo; 
per iuga chrysolithi positaeque ex ordine gemmae 

HO clara repercusso reddebant lumina Phoebo. 

Dumque ea magnanimus Phaethon miratur opusque 
perspicit, ecce vigil nitido patefecit ab ortu 
purpureas Aurora fores et plena rosarum 
atria. Diffugiunt stellae, quarum agmina cogit 

115 Lucifer et caeli statione novissimus exit_ 

Quem petere ut terras mundumque rubescere vidit 
cornuaque extremae velut evanescere lunae, 
iungere equos Titan velocibus imperat Horis. 
Iussa deae celeres peragunt, ignemque vomentes, 

120 ambrosiae suco saturos, praesepious altis 
quadrupedes ducunt adduntque sonantia frena. 
Tum pater ora sui sacro medicamine nati 
contigit et rapidae fecit patientia flammae 
imposuitque comae radios, praesagaque luctus 

125 pectore sollicito repetens suspiria dixit: 

^ l Si potes his saltem monitis parere parentis, 
parce, puer, stimulis et fortius utere loris: 
sponte sua properant; labor est inhibere volentes. 
Nec tibi directos placeat via quinque per arcus: 

130 sectus in obliquum est lato curvamine limes, 
zonarumque trium contentus fine polumque 
effugit australem iunctamque aquilonibus arcton. 
Hac sit iter: manifesta rotae vestigia cernes. 
Utque ferant aequos et caelum et terra calores, 

136 nec preme nec summum molire per aethera currum. 
Altius egressus caelestia tecta cremabis, 
inferius terras: medio tutissimus ibis. 
Neu te dexterior tortum declinet ad anguem, 
neve sinisterior pressam rota ducat ad aram: 

140 inter utrumque tene. Fortunae cetera mando, 
quae iuvet et melius, quam tu tibi, consulat opto. 
Dum loquor, Hesperio positas in litore metas 
umida nox tetigit. Non est mora libera nobis: 
poscimur: effulget tenebris aurora fugatis. 

145 Corripe lora manu, vel, si mutabile pectus 
est tibi, consüiis, non curribus utere nostris, 
dum potes et solidis etiamnunc sedibus adstas 
dumque male optatos nondum premis inscius axes. 
Quae tutus spectes, sine me dare lumina terris!' 

150 Occupat ille levem iuvenali corpore currum, 
statque super manibusque datas contingere habenas 
gaudet et invito grates agit inde parentl 
Interea volucres Pyrois et Eons et Aethon, 
Solis equi, quartusque Phlegon, hinnitibus auras 

155 flammiferis implent pedibusque repagula pulsant. 
Quae postquam Tethys, fatorum ignara nepotis 
reppulit, et facta est inmensi copia caeli, 
corripuere viam pedibusque per aera motis 
obstantes scindunt nebulas pennisque levati 

160 praetereunt ortos isdem de partibus euros. 

Sed leve pondus erat, nec quod cognoscere possent 
Solis equi, solitaque iugum gravitate carebat; 
utque labant curvae iusto sine pondere naves 
perque mare instabiles nimia levitate feruntur, 

165 sie onere adsueto vaeuus dat in aera saltus 
succutiturque alte similisque est currus inani. 
Quod simulac sensere, ruunt tritumque relinquunt 
quadriiugi spatium, nec quo prius ordine currunt. 
Ipse pavet, nec qua commissas flectat habenas, 

170 nec seit, qua sit iter; nec, si sciat, imperet illis. 
Tum primum radiis gelidi caluere triones 
et vetito frustra temptarunt aequore tingi, 
quaeque polo posita est glaciali proxima serpens, 
frigore pigra prius nec formidabilis ulli, 

175 incaluit sumpsitque novas fervoribus iras. 



Digitized by Google 



28 



Phaethon. 



Te quoque turbatum memorant fugisse, Boote, 
quamvis tardus eras et te tua plaustra tenebant. 

Ut vero summo despexit ab aethere terras 
infelix Phaethon penitus penitusque iacentes, 

180 palluit et subito genua intremuere timore, 

suntque oculis tenebrae per tantum lumen obortae. 
Et iam mallet equos numquam tetigisse paternos, 
iam cognosse genus piget et valuisse rogando, 
iam Meropis dici cupiens ita fertur, ut acta 

185 praecipiti pinus borea, cui victa remisit 

frena suus rector, quam dis votisque reliquit. 
Quid faciat? multum caeli post terga relictum, 
ante oculos plus est! animo metitur utrumque, 
et modo quos illi fatum contingere non est, 

190 prospicit occasus, interdum respicit ortus: 

quidque agat ignarus stupet, et nec frena remittit 
nec retinere valet, nec nomina novit equorum. 

Sparsa quoque in vario passim miracula caelo 
vastarumque videt trepidus simulacra ferarum. 

195 Est locus, in geminos ubi bracchia concavat arcus 
scorpius et cauda flexisque utrimque lacertis 
poi-rigit in spatium signorum membra duorum. 
Hunc puer ut nigri madidum sudore veneni 
vulnera curvata minitantem cuspide vidit, 

200 mentis inops gelida fonnidine lora remisit. 

Quae postquam summum tetigere iacentia tergum 
exspatiantur equi, nulloque inhibente per auras 
ignotae regionis eunt, quaque impetus egit, 
hac sine lege ruunt altoque sub aethere fixis 

205 incursant stellis rapiuntque per avia currum. 

Et modo summa petunt, modo per declive viasque 
praecipites spatio terrae propiore feruntur. 
Inferiusque suis fraternos currere Luna 
admiratur equos, ambustaque nubila fumant; 

210 corripitur flammis, ut quaeque altissima, teUus 
fissaque agit rimas et sucis aret ademptis. 
Pabula canescunt, cum frondibus uritur arbor, 

materiamque suo praebet seges arida damno. 

Parva queror: magnae pereunt cum moenibus urbes, 

215 cumque suis totas populis incendia gentes 

in cinerem vertunt. Silvae cum montibus ardent, 
ardet Athos Taurusque Cilix et Tmolus et Oete 
et tum sicca, prius creberrima fontibus, Ide, 
virgineusque Helicon et nondum Oeagrius Haemus; 

220 ardet in inmensum geminatis ignibus Aetna 

Parnasusque biceps et Eryx et Cynthus et Othrys, 
et tandem nivibus Rhodope caritura, Mimasque 
Dindymaque et Mycale natusque ad sacra Cithaeron. 
Nec prosunt Scythiae sua frigora: Caucasus ardet 

225 Ossaque cum Pindo maiorque ambobus Olympus 
aeriaeque Alpes et nubifer Appenninus. 

Tum vero Phaethon cunctis e partibus orbem 
adspicit accensum nec tantos sustinet aestus, 
ferventesque auras velut e fornace profunda 

230 ore trahit currusque suos candescere sentit; 
et neque iam cineres eiectatamque fayillam 
feiTe potest calidoque involvitur undique fumo, 
quoque eat, aut ubi sit, picea caligine tectus 
nescit et arbitrio volucrum raptatur equorum. 

235 Sanguine tum credunt in corpora summa vocato 
Aethiopum populos nigrum traxisse colorem. 
Tum facta est Libye raptis umoribus aestu 
arida, tum nymphae passis fontesque lacusque 
deflevere comis: quaerit Boeotia Dircen, 

240 Argos Amymoneh, Ephyre Pirenidas undas. 
Nec sortita loco distantes flumina ripas 
tuta manent: mediis Tanais fumavit in undis 
Peneusque senex Teuthranteusque Caicus 
et celer Ismenos cum Phegiaco Erymantho 

245 arsurusque iterum Xanthus flavusque Lycormas, 
quique recurvatis ludit Maeandrus in undis. 
Mygdoniusque Melas et Taenarius Eurotas. 
Arsit et Euphrates Babylonius, arsit Orontes 
Thermodonque citus Gangesque et Phasis et Hister. 

250 Aestuat Alpheus, ripae Spercheides ardent, 

quodque suo Tagus amne vehit, fluit ignibus, aurum 
et quae Maeonias celebrabant carmine ripas 
flumineae volucres, medio caluere Caystro. 
Nilus in extremum fugit perterritus orbem 

255 occuluitque caput, quod adhuc latet: ostia Septem 
pulverulenta vacant, Septem sine flnmine yalles. 
Fors eadem Ismarios Hebrum cum Strymone siccat 
Hesperiosque amnes Rhenum Rhodanumque Padumque, 
cuique fuit rerum promissa potentia, Thybrin. 

260 Dissilit omne solum, penetratque in Tartara rimis 
lumen et infernum terret cum coniuge regem. 
Et mare contrahitur, siccaeque est campus harenae 
quod modo pontus erat: quosque altum texerat aequor r 
exsistunt montes et sparsas Cycladas augent. 

265 Ima petunt pisces, nec se super aequora curvi 
tollere consuetas audent delphines in auras; 
corpora phocarum summo resupina prorundo 
exanimata natant. Ipsum quoque Nerea fama est 
Doridaque et natas tepidis latuisse sub antris. 

270 Ter Neptunus aquis cum torvo bracchia vultu 
exserere ausus erat, ter non tulit aeris ignes. 
Alma tarnen Tellus, ut erat circumdata ponto, 
inter aquas pelagi contractosque undique fontes, 
qui se condiderant in opacae viscera matris, 

275 sustulit oppressos collo tenus arida vultus X 
opposuitque manum fronti magnoque tremore 
omnia concutiens paulum subsedit et infra 
quam solet esse fuit, siccaque ita voce locuta est: 

f Si placet hoc, meruique, quid o tua fiümina cessant, 

280 summe deum? liceat periturae viribus ignis 
igne perire tuo clademque auctore levare. 
Vix equidem fauces haec ipsa in verba resolvo* 
(presserat ora vapor): 'tostos en adspice crines 
inque oculis tantum, tantum supei* ora favillae. 

285 Hosne mihi fructus, hunc fertilitatis honorem 
officiique refers, quod adunci vulnera aratri 

rastrorumque fero totoque exerceor anno, 
quod pecori frondes, alimentaque mitia, fruges, 
humano generi, vobis quoque tura ministro? 

290 Sed tarnen exitium fac me meruisse: quid undae, 
quid meruit frater? cur illi tradita sorte 
aequora decrescunt et ab aethere longius absunt? 
Quodsi nec fratris nec te mea gratia tangit, 
at caeli miserere tui. Circumspice utrumque, 

295 fumat uterque polus. Quos si vitiaverit ignis, 
atria vestra ruent. Atlas en ipse laborat 
vixque suis umeris candentem sustinet axem. 
Si freta, si terrae pereunt, si regia caeli, 
in chaos antiquum confandimur. Eripe flammis 

300 siquid adhuc superest, et rerum consule summae.' < 

Dixerat haec Tellus: neque enim tolerare vaporem 
ulterius potuit nec dicere plura: suumque 
rettulit os in se propioraque manibus antra. 

At pater omnipotens, superos testatus et ipsum, 

305 qui dederat currus, nisi opem ferat, omnia fato 
interitura gravi, summam petit arduus arcem, 
unde solet nubes latis inducere terris, 
unde movet tonitrus vibrataque fulmina iactat. 
Sed neque quas posset terris inducere nubes 

310 tunc habuit, Dec quos caelo demitteret imbres. 
Intonat et dextra libratum Mmen ab aure 
misit in aurigam pariterque animaque rotisque 
expulit et saevos compescujt ignibus ignes. 
Consternantur equi et saltu in contraria facto 

315 colla iugo eripiunt abruptaque lora relinquunt. 
Ulic frena iacent, illic temone revulsus 
axis, in hac radii fractarum parte rotarum, 
sparsaque sunt late laceri vestigia currus. 
At PhaSthon, rutilos flamma populante capillos, 

320 volvitur in praeceps longoque per aera tractu 
fertur, ut interdum de caelo Stella sereno 
etsi non cecidit, potuit cecidisse videri. 
Quem procul a patria diverso maximus orbe 

excipit Eridanus fumantiaque abluit ora. 
325 Naides Hesperiae trifida fumantia flamma 

corpora dant tumulo, signant quoque carmine saxum: 

HIC SITUS EST PHAETHON, CUBBUS AURIGA PATERN I : 
QUEM SI NON TENUIT, WAGNIS TAMEN EXCIDIT AU8IS. 

Nam pater obductos, luctu miserabilis aegro, 
330 condiderat vultus: et, si modo credimus, unum 
isse diem sine sole ferunt: incendia luraen 

4 

praebebant aliquisque malo fuit usus in illo. 
At Clymene postquam dixit quaecumque fuerunt 
in tantis dicenda malis, lugubris et amens 

335 et laniata sinus totum percensuit orbem, 

exanimesque artus primo, mox ossa requirens, 
repperit ossa tarnen peregrina condita terra, 
incubuitque loco nomenque in marmore lectum 
perfudit lacrimis et aperto pectore fovit. 

340 Nec minus Heliades lugent et, inania morti 
munera, dant lacrimas, et caesae pectora palmis 
non auditurum miseras Phaethonta querellas 
nocte dieque vocant adsternunturque sepulcro. ,* 
Luna quater iunctis implerat cornibus orbem: 

345 illae more suo (nam morem fecerat usus) 

plangorem dederant. E quis Phaethusa, sororum 
maxima, cum vellet terra procumbere, questa est 
deriguisse pedes. Ad quam conata venire 
Candida Lampetie subita radice retenta est. 

350 Tertia cum crinem manibus laniare pararet, 
avellit frondes; haec stipite crura teneri, 
illa dolet fieri longos sua bracchia ramos. 
Dumque ea mirantur, complectitur inguina cortex, 
perque gradus uterum pectusque umerosque manusque 

355 ambit, et exstabant tantum ora vocantia matrem. 
Quid faciat mater, nisi, quo trahat impetus illam, 
huc eat atque illuc, et, dum licet, oscula iungat? 
Non satis est: truncis avellere corpora temptat, 
et teneros manibus ramos abrumpit; at inde 

360 sanguineae manant, tamquam de vulnere, guttae. 

'Parce, precor, mater\ quaecumque est saucia, clamat, 
'parce, precor: nostrum laceratur in arbore corpus, 
iamque vale* — cortex in verba novissima venit. 
Inde fluunt lacrimae, stillataque sole rigescunt 

365 de ramis electra novis, quae lucidus amnis 

excipit et nuribus mittit gestanda Latinis 

Adfait huic monstro proles Stheneleia Cycnus, 
qui tibi materno quamvis a sanguine iunctus, 
mente tarnen, Phaethon, propior fuit. Hie relicto 

370 (nam Ligurum populos et magnas rexerat urbes) 
imperio ripas virides amnemque querellis 
Eridanum implerat silvamque sororibus auctam, 
cum vox est tenuata viro, canaeque capillos 
dissimulant plumae, collumque a pectore longe 

375 porrigitur, digitosque ligat iunctura rubentes, 
penna latus velat, tenet os sine acumine rostrum. 
Fit nova Cycnus avis, nec se caeloque Iovique 
credit, ut iniuste missi memor ignis ab illo: 
stagna petit patulosque lacus, ignemque perosus 

380 quae colat elegit contraria flumina flammis. 

Squalidus interea genitor Phaethontis et expers 
ipse sui decoris, qualis, cum deficit orbem, 
esse solet, lucemque odit seque ipse diemque, 
datque animum in luctus; et luctibus adicit iram 

385 oföciumque negat mundo. 'Satis* inquit 'ab aevi 
sors mea principiis fuit inrequieta, pigetque 
actorum sine fine mihi, sine honore, laborum. 
Quilibet alter agat portantes lumina currus! 
Si nemo est omnesque dei non posse fatentur, 

390 ipse agat; ut saltem, dum nostras temptat habenas, 
orbatura patres aliquando fulmina ponat. 
Tum seiet, ignipedum vires expertus equorum, 
non menüsse necem, qui non bene rexerit illos.* 
Talia dicentem circumstant omnia Solem 

395 numina, neve velit tenebras inducere rebus, 

supplice voce rogant: missos quoque Iuppiter ignes 
excusat preeibusque minas regaliter addit. 

Ovid, Metamm. (T.) 3 



Digitized by Google 



34 



Callisto. 



Colligit amentes et adhuc terrore paventes 
Phoebus equos stimuloque dolens et verbere saevit: 
400 saevit enim, natumque obiectat et imputat illis. 

9. Callisto. 

At pater omnipotens ingentia moenia caeli 
circuit, et ne quid labefactum viribus ignis 
corruat explorat. Quae postquam firma suique 
roboris esse videt, terras hominumque labores 

405 perspicit^Arcadiae tarnen est impensior illi 
cura suae: fontes et nondumraudentia labi 
flumina restituit, dat terrae gramina, frondes 
arboribus, laesasque iubet revirescere Silvas. 
Dum redit itque frequens, in virgine Nonacrina 

410 haesit, et accepti caluere sub ossibus ignes. 

Non erat huius opus lanam mollire trahendo ; 
nec positu variare comas; cum fibula vestem, 
vitta coercuerat neglectos alba capillos, 
et modo leve manu iaculum, modo sumpserat arcum, 

415 miles erat Phoebes: nec Maenalon attigit ulla 
gratior hac Triviae. Sed nulla potentia longa est. 

» Ulterius medio spatium sol altus habebat, 
cum subit illa nemus, quod nulla ceciderat aetas. 
Exuit nie umero pharetram lentosque retendit ? 

420 arcus, inque solo, quod texerat herba, iacebat 
et pictam posita pharetram cervice premebat. 
Iuppiter ut vidit fessam et custode vacantem, 
'hoc certe furtum coniunx mea nesciet* inquit, 
'aut si rescierit, sunt o sunt iurgia tanti/ 

425 Protinus induitur faciem cultumque Dianae 
atque ait: 'o comitum, virgo, pars una mearum, 
in quibus es venata iugis?' De caespite virgo 
se levat et 'salve numen, me iudice', dixit 
'audiat ipse licet, malus Iove.' Ridet et audit, 

430 et sibi praeferri se gaudet et oscula iungit 
nec moderata satis nec sie a virgine danda. 
Qua venata foret silva, narrare parantem 

impedit amplexu, nec se sine crimine prodit. 

Ula quidem contra, quantum modo femina possit 
435 (adspiceres utinam, Saturnia: mltior esses!), 

illa quidem pugnat: sed quem süperare puella, 

quisve Iovem poterat? — Superum petit aethera yictor 

Iuppiter: huic odio nemus est et conscia silva. Luu--* ' 

Unde pedem referens paene est oblita pharetram 
440 tollere cum telis et quem suspenderat arcum. 

Ecce, suo comitata choro Dictynna per altum 

Maenalon ingrediens et caede superba ferarum 

adspicit hanc visamque vocat: clamata refugit, 

et timuit primo, ne Iuppiter esset in illa. 
445 Sed postquam pariter nymphas incedere vidit, i 

sensit abesse dolos numerumque accessit ad harum. 

Heu quam difficile est crimen non prodere vultu! 

Vix oculos attollit humo, nec, ut ante solebat, 

iuncta deae lateri, nec toto est agmine prima, 
450 sed silet et laesi dat Signa rubore pudoris; 

et, nisi quod virgo est, poterat sentire Diana 

mille notis culpam; nymphae sensisse feruntur. 

Orbe resurgebant lunaria cornua nono, 

cum dea venatu, fraternis languida flammis, 
455 nacta nemus gelidum, de quo cum murmure labens 

ibat et attritas versabat rivus harenas. * 

üt loca laudavit, suinmas pede contigit undas: 

his quoque laudatis 'procul est' ait 'arbiter omnis; 

nuda superfusis tingamus corpora lymphis.' 
460 Parrhasis erubuit. Cunctae velamina ponunt: 

una moras quaerit. Dubitanti vestis adempta est; 

qua posita nudo patuit cum corpore crimen. 

Attonitae manibusque uterum celare volenti 

'i procul hinc dixit 'nec sacros pollue fontes* 
465 Cynthia; deque suo iussit secedere coetu. 

Senserat hoc olim magni matrona Tonantis 

distuleratque graves in idonea tempora poenas. 

Causa morae nulla est, et iara puer Areas (id ipsum 

indoluit Iuno) fuerat de paelice natus. 

470 Quo simul obvertit saevam cum Iumine meutern, 
'silicet hoc etiam restabat, adultera' dixit, 
( ut fecunda fores, fieretque iniuria partu 
nota, Iovisque mei testatum dedecus esset. 
Haud impune feree: adimam tibi nempe figuram, 

475 qua tibi, quaque places nostro, imporfona, marito,' 
Dixit et adversa pmensis a fronte capillis 
stravit humi pronam. Tendebat bracchia supplex: 
bracchia coeperunt nigris horrescere villis, 
curvarique manus et aduncos crescere in ungues 

480 oföcioque pedum fungi, laudataque quondam 
' ora Iovi lato fieri deformia rictu. 

Neve preces animos et verba precantia flectant, 
posse loqui eripitur; vox iracunda minaxque 
plenaque terroris rauco de gutture fertur. 

485 Mens antiqua tarnen facta quoque mansit in ursa, 
adsiduoque suos gemitu testata dolores 
qualescumque manus ad caelum et sidera tollit 
ingratumque Iovem, nequeat cum dicere, sentit. 
A quotiens, sola non ausa quiescere silva 

490 ante domum quondamque suis erravit in agris! 
A quotiens per saxa canum latratibus acta est 
venatrixque metu venantum territa fugit! 
Saepe feris latuit visis, oblita qüid esset, 
ursaque conspectos in montibus horruit ursos 

495 pertimuitque lupos, quamvis pater esset in illis. 
Ecce, Lycaoniae proles, ignara parentis, 
Areas adest, ter quinque fere natalibus actis: 
dumque feras sequitur, dum saltus eligit aptos 
nexilibusque plagis Silvas Erymanthidas ambit, 

500 incidit in matrem; quae restitit Arcade viso 
et cognoscenti similis fuit. Ille refugit 
inmotosque oculos in se sine flne tenentem 
nescius extimuit propiusque accedere aventi 
vulnifico fuerat fixurus pectora telo. ,fi 

505 Arcuit omnipotens pariterque ipsosque nefasque 
sustulit, et celeri raptos per inania vento 

imposuit caelo vicinaque sidera fecit. 

Intumuit Iuno, postquam inter sidera paelex 

fulsit, et ad canam descendit in aequora Tethyn 
510 Oceanumque senem, quorum reverentia movit 

saepe deos, causamque viae scitantibus infit: 
'Quaeritis, aetheriis quare regina deorum 

sedibus huc adsim? pro me tenet altera caelum. 

Mentiar, obscurum nisi nox cum fecerit orbem, 
515 nuper honoratas summo, mea vulnera, caelo 

videritis Stellas illic, ubi circulus axem 

ultimus extremum spatioque brevissimus ambit. 

Est vero, cur quis lunonem laedere nolit 

offensamque tremat, quae prosum sola nocendo? 
520 0, ego quantum egi! quam vasta potentia nostra est! 

Esse hominem vetui: facta est dea. Sic ego poenas 

sontibus impono, sie est mea magna potestas. 

Vindicet antiquam faciem vultusque ferinos 

detrahat, Argolica quod in ante Phoronide fecit. 
525 Cur non et pulsa ducit Iunone meoque 

collocat in thalamo socerumque Lycaona sumit? 

At vos si laesae tangit contemptus alumnae, 

gurgite caeruleo Septem prohibete triones 

sideraque in caelo, stupri mercede, reeepta 
530 pellite, ne puro tingatur in aequore paelex.' 

10. Corvtts. Coronis. Comix. Ocyroe. 

Di maris adnuerant: habili Saturnia curru 
ingreditur liquidum pavonibus aethera pictis, 
tarn nuper pictis caeso pavonibus Argo, 
quam tu nuper eras, cum Candidus ante fuisses, 

535 corve loquax, subito nigrantes versus in alas. 
Nam fuit haec quondam niveis argentea pennis 
ales, ut aequaret totas sine labe columbas, 
nec servaturis vigili Capitolia voce 
cederet anseribus nec amanti flumina eyeno. 

540 Lingua fuit damno; lingua faciente loquaci 
qui color albus erat, nunc est contrarius albo. 

Pulchrior in tota, quam Larisaea Coronis, 
non fuit Haemonia: placuit tibi, Delphice, certe, 
dum vel casta fuit vel inobservata. Sed ales 

545 sensit adulterium Phoebeius, utque latentem 
detegeret culpam, non exorabilis index, 
ad dominum tendebat iter. Quem garrula motis 
consequitur pennis, scitetur ut omnia, cornix 
auditaque viae causa 'non utile carpis* 

550 inquit *iter: ne sperne meae praesagia Linguae. 
Quid fuerim quid simque vide, meritumque require: 
invenies nocuisse fidem. Nam tempore quodam 
Pallas Erichthonium, prolem sine matre creatam, 
clauserat Actaeo texta de vimine cista 

555 virginibusque tribus gemino de Cecrope natis 
et legem dederat, sua ne secreta viderent. 
Abdita fronde levi densa speculabar ab ulmo, 
quid facerent. Commissa duae sine fraude tuentiuy 
Pandrosos atque Herse; timidas vocat una sorores 

560 Aglaurus nodosque manu diducit, et intus 
infantemque vident adporrectumque draconem. 
Acta deae refero. Pro quo mihi gratia talis 
redditur, ut dicar tutela pulsa Minervae 
et ponar post noctis avem. Mea poena volucres 

565 admonuisse potest, ne voce pericula quaerant. 
, U itf At, puto, non ultro nec quiquam tale rogantem » 
-- me petiit? ipsa licet hoc a Pallade quaeras: 
quamvis irata est, non hoc irata negabit. 
Nam me Phocaica clarus tellure Coroneus 

570 (nota loquor) genuit fueramque ego regia virgo 
divitibusque procis (ne me contemne) petebar. 
Forma mihi nocuit, Nam cum per litora lentis 
passibus, ut soleo, summa spatiarer harena, 
vidit et incahüt pelagi deus; utque precando 

575 tempora cum blandis absumpsit inania verbis, 

vim parat et sequitur. Fugio densumque relinquo 
litus et in molli nequiquam lassor harena. 
Inde deos hominesque voco; nec contigit ullum 

vox mea mortalem: mota est pro virgine virgo 

580 auxiliumque tulit. Tendebam bracchia caelo: 
bracchia coeperunt levibus nigrescere pennis. 
Reicere ex umeris vestem molibar: at illa 
pluma erat inque cutem radices egerat imas. 
Plangere nuda meis conabar pectora palmis: 

585 sed neque iam palmas nec pectora nuda gerebam. 
Currebam: nec, ut ante, pedes retinebat harena, 
sed summa tollebar humo. Mox acta per auras 
evehor et data sum comes inculpata Minervae. I - " 
Quid tarnen hoc prodest, si diro facta volucris 

590 crimine Nyctimene nostro snccess.it honori? 
An quae per totam res est notissima Lesbon, 
non audita tibi est, patrium temerasse cubile 
Nyctimenen? avis illa quidem, sed conscia culpae 
conspectum lucemque fiigit tenebrisque pudorem 

595 celat et a cunctis expellitur aethere toto.' 
y Talia dicenti 'tibi' ait 'revocamina' corvus 
'sint precor ista malo: nos vanum spernimus omen.' 
Nec coeptum dimittit iter, dominoque iacentem 
cum iuvene Haemonio vidisse Coronida narrat. 

600 Laurea delapsa est audito crimine amanti, 
et pariter vultusque deo plectrumque colorque 
excidit. Utque animus tumida fervebat ab ira, 
arma adsueta rapit flexumque a cornibus arcum 
tendit et illa suo totiens cum pectore iuncta 

605 indevitato traiecit pectora telo. 

Icta dedit gemitum, tractoque a corpore ferro 
Candida puniceo perfudit membra cruore, 
et dixit: 'potui poenas tibi, Phoebe, dedisse, 
sed peperisse prius: duo nunc moriemur in una.' 

610 Hactenus, et pariter vitam cum sanguine fudit. 
Corpus inane animae frigus letale secutum est. 

Paenitet heu sero poenae crudelis amantem, 
seque, quod audierit, quod sie exarserit, odit; 
odit avem, per quam crimen causamque dolendi 

615 scire coactus erat, nec non arcumque manumque 

odit, cumque manu temeraria tela sagittas; ■ *> ■ 
conlapsamque fovet seraque ope vincere fata 
nititur et medicas exercet inaniter artes. ^ 
Quae postquam frustra temptata, rogumque parari 

620 vidit et arsuros supremis ignibus artus, 

tom vero gemitus (neque enim caelestia tingi 
ora licet lacrimis) alto de corde petitos 
edidit, haud aliter quam cum spectante iuvenca 
lactentis vituli, dextra libratus ab aure, 

625 tempora discussit claro cava malleus ictu. 
Ut tarnen ingratos in pectora fudit odores 
et dedit amplexus iniustaque iusta peregit, 
non tulit in cineres labi sua Phoebus eosdem 
semina, sed natum flammis uteroque parentis 

630 eripuit geminique tulit Chironis in antrum; 
sperantemque sibi non falsae praemia lingiiae 
inter aves albas vetuit consistere corvum. 

Semifer interea divinae stirpis alumno 
laetus erat mixtoque oneri gaudebat honore. 

635 Ecce vinit rutilis umeros protecta capillis 

filia Centauri, quam quondam nympha Chariclo 
fluminis in rapidi ripis enixa vocavit 
Ocyroen. Non haec artes contenta paternas 
edidicisse fuit: fatorum arcana canebat. 

640 Ergo ubi vaticinos concepit mente furores 
incaluitque deo, quem clausum pectore habebat, 
adspicit infantem 'toti* que 'salutifer orbi - 
cresce puer dixit: 4 tibi se mortalia saepe 
corpora debebunt; animas tibi reddere ademptas 

645 fas erit; idque semel dis indignantibus ausus, 
posse dare hoc iterum flamma prohibebere avita 
eque deo corpus fies exsangue, deusque, 
qui modo corpus eras, et bis tua fata novabis. 
Tu quoque, care pater, nunc inmortalis et aevis, 

650 omnibus ut maneas nascendi lege creatus, 
posse mori cupies, tum cum cruciabere dirae 
sanguine serpentis per saucia membra recepto; 

teque ex aeterno patientem numina mortis 
efficient, triplicesque deae tua fila resolvent. 1 

655 Restabat fatis aliqoid. Sospirat ab imis 

pectoribus, lacrimaeque genis labuntur obortae, 
atque ita 'praevertunt 1 inquit c me fata, vetorque 
plura loqui, vocisque meae praecluditur usus. 
Non fuerant artes tanti, quae numinis iram 

660 contraxere mihi; mallem nescisse futura. 
Iam mihi subduci facies humana videtur, 
iam cibus herba placet, iam latis currere campis 
impetus est: in equam cognataque corpora vertor. 
Tota tarnen quare? pater est mihi nempe biformis.' 

665 Talia dicenti pars est extrema querellae 
intellecta parum, confusaque verba fiierunt. 
Mox nec verba quidem nec equae sonus ille videtur, 
sed simulantis equam, parvoque in tempore certos 
edidit hinnitus et bracchia movit in herbas. 

670 Tum digiti coöunt et quinos alligat ungues 
perpetuo cornu levis ungula, crescit et oris 
et colli spatium, longae pars maxima pallae 
cauda fit, utque vagi crines per colla iacebant, 
in dextras abiere iubas: pariterque novata est 

675 et vox et facies; nomen quoque monstra dedere. . 

11 BaMus. 

Flebat opemque tuam frustra Phüyreius heros, 
Delphice, poscebat Nam nec rescindere magni 
iussa Iovis poterafc, nec, si rescindere posses, 
tunc aderas : Elin Messeniaque arva colebas. 

680 Illud erat tempus, quo te pastoria pellis 

texit onusque fuit baculum silvestre sinistrae, 
alterius dispar septenis fistula cannis. 
Dumque amor est curae, dum te tua fistula mulcet, 
incustoditae Pylios memorantur in agros 

685 processisse boves. Videt has Atlantide Maia 
natus et arte sua silvis occultat abactas. 
Senserat hoc furtum nemo nisi notus in illo 

rure senex; Battum vicinia tota vocabant. 
Divitis hic saltus herbosaque pascua Nelei 

690 nobiliumque greges custos servabat equarum. 
Hunc timuit blandaque manu seduxit et Uli 
'quisquis es, bospes', ait 'si forte armenta requiret 
haec aliquis, vidisse nega; neu gratia facto ' 
nulla rependatur, nitidam cape praemia vaccam': 

695 et dedit. Accepta voces has reddidit hospes: 
'tutus eas: lapis iste prius tua furta loquetur, 
et lapidem ostendit. Simulat Iove natus abire, 
mox redit, et versa pariter cum voce figura 
'rustice, vidisti siquas hoc limite* dixit 

700 'ire boves, fer opem furtoque silentia deme: 
iuncta suo pariter dabitur tibi femina tauro.' 
At senior, postquam est merces geminata, c sub Ulis 
montibus' inquit 'erunt': et erant sub montibus illis. 
Risit Atlantiades et c me mihi, perfide, prodis? 

705 me mihi prodis?' ait, periuraque pectora vertit 
in durum silicem, qui nunc quoque dicitur index, 
inque nihil merito vetus est infamia saxo. 

12» Aglaurus. Invidia. 

Hinc se sustulerat paribus caducifer alis, 

Munychiosque volans agros gratamque Minervae 
710 despectabat humum cultique arbusta Lycei. 

Dia forte die castae de more puellae 

vertice supposito festas in Palladis arces 

pura coronatis portabant sacra canistris. 

Inde revertentes deus adspicit ales iterque 
715 non agit in rectum, sed in orbem curvat eundem. 

Ut volucris visis rapidissima miluus extis, 

dum timet et densi circumstant sacra ministri, 

flectitur in gyrum nec longius audet abire 

spemque suam motis avidus circumvolat alis, 
720 sie super Actaeas agilis Cyllenius arces 

inclinat cursus et easdem circinat auras. 

Quanto splendidior quam cetera sidera fulget 

Lucifer, et quanto te, Lucifer, aurea Phoebe, 
tanto virginibus praestantior omnibus Herse 

725 ibat, eratque decus pompae comitumque suarum. 
Obstipuit forma Iove natus, et aethere pendens 
non secns exarsit, quam cum Balearica plumbum 
funda iacit: volat illud et incandescit eundo, 
et quos non habuit, sub nubibus invenit ignes. 

730 Vertit iter caeloque petit terrena relicto; 
nec se dissimulat: tanta est fiducia formae. 
Quae quamquam iusta est, cura tarnen adiuvat illam, 
permulcetque comas chlamydemque, ut pendeat apte, 
coilocat, ut limbus totumque appareat aurum, 

735 ut teres in dextra, qua somnos ducit et arcet, 
virga sit, ut tersis niteant talaria plantis. 
Pars secreta domus ebore et testudine cultos 
tres habuit thalamos: quorum tu, Pandrose, dextrum, 
Aglaurus laevum, medium possederat Herse. 

740 Quae tenuit laevum, venientem prima notavit 
Mercurium nomenque dei scitarier ausa est 
et causam adventus. Cui sie respondit Atlantis 
Ple'ionesque nepos: 'Ego sum, qui iussa per auras 
verba patris porto: pater est mihi Iuppiter ipse. 

745 Nec fingam causas; tu tantum fida sorori 
esse velis prolisque meae matertera dici. 
Herse causa viae. Faveas oramus amanti/ 
Adspicit hunc oculis isdem, quibus abdita nuper 
viderat Aglaurus flavae secreta Minervae, 

760 proque ministerio magni sibi ponderis aurum 
postulat: interea tectis excedere cogit. 

Vertit ad hanc torvi dea bellica luminis orbem 
et tanto penitus traxit suspiria motu, 
ut pariter pectus positamque in pectore forti 

765 aegida coneuteret Subit, hanc arcana profana 
detexisse manu, tum cum sine matre creatam 
Lemnicolae stirpem contra data foedera vidit, 
et gratamque deo fore iam gratamque sorori, 
et ditem sumpto, quod avara poposcerat, auro. 

760 Protinus Invidiae nigro squalentia tabo 
tecta petit. Domus est imis in vallibus huius 
abdita, sole carens, non ulli pervia vento, 
tristis et ignavi plenissima frigoris, et quae 
igne vacet Semper, caligine Semper abundet. 

765 Huc ubi pervenit belli metuenda virago, 

constitit ante domum (neque enim succedere tectis 
fas habet) et postes extrema cuspide pulsat. 
Concussae patuere fores. Videt intus edentem 
vipereas carnes, vitiorum alimenta suorum, . 

770 Invidiam, visaque oculos avertit. At illa 
surgit humo pigre semesarumque relinquit 
corpora serpentum passuque incedit inerti; 
utque deam vidit formaque armisque decoram, 
ingemuit vultumque ima ad suspiria duxit. 

775 Pallor in ore sedet, macies in corpore toto, 
nusquam recta acies, livent rubigine dentes, 
pectora feile virent, lingua est suffusa veneno. 
Risus abest, nisi quem visi movere dolores. 
Nec fruitur somno, vigilacibus excita curis, 

780 sed videt ingratos intabescitque videndo 

successus homiuum, carpitque et carpitur una, 
suppliciumque suum est. Quamvis tarnen oderat illam, 
talibus adfata est breviter Tritonia dictis: 
'Inflce tabe tua natarum Cecropis unam. 

785 Sic opus est Aglaurus ea est.' Haud plura locuta 
fugit et impressa tellurem reppulit hasta. 

Illa deam obliquo fugientem lumine cernens 
murmura parva dedit, successurumque Minervae 
indoluit, baculumque capit, quod spinea totum 

790 vincula cingebant, adopertaque nubibus atris, 
quacumque ingreditur, florentia proterit arva 
exuritque herbas et summa cacumina carpit, 
adflatuque suo populos urbesque domosque 
polluit. Et tandem Tritonida conspicit arcem, 

795 ingeniis opibusque et festa pace virentem, 

vixque tenet lacrimas, quia nil lacrimabile cernit. 

Sed postquam thalamos intravit Cecrope natae, 

iussa facit pectusque manu ferrugine tincta 

tangit et hamatis praecordia sentibas implet, 
800 inspiratque nocens virus, piceumque per ossa 

dissipat et medio spargit pulmone venenum. 

Neve mali causae spatium per latius errent, 

germanam ante oculos fortunatumque sororis 

coniugium pulchraque deum sub imagine ponit, 
805 cunctaque magna facit. Quibus inritata dolore 

Cecropis occulto mordetur et anxia nocte, 

anxia luce gemit, lentaque miserrima tabe 

liquitur, ut glacies incerto saucia sole. 

Felicisque bonis non lenius uritur Herses, 
810 quam cum spinosis ignis supponitur herbis, 

quae neque dant flammas lenique tepore cremantur. 

Saepe mori voluit, ne quicquam tale videret, 

saepe velut crimen rigido narrare parenti; 

denique in adverso venientem limine sedit 
815 exclusura deum. Cui blandimenta precesque 

verbaque iactanti mitissima 'desine* dixit: 

'hinc ego me non sum nisi te motura repulso.' 

'stemus' ait 'pacta velox Cyllenius 'isto': 

caelatasque fores virga patefecit. At ilü 
820 surgere conanti partes, quascumque sedendo 
• flectimus, ignava nequeunt gravitate moveri. 

Ula quidem pugnat recto se attollere trunco, 

sed genuum iunctura riget, frigusque per inguen 

labitur, et callent amisso sanguine venae. 
825 Utque malum late solet inmedicabile Cancer 

serpere et inlaesas vitiatis addere partes, 

sie letalis hiems paulatim in pectora venit 

vitalesque vias et respiramina clausit. 

Nec conata loqui est, nec, si conata faisset, 
830 vocis habebat iter: saxum iam colla tenebat, 

oraque duruerant, signumque exsangue sedebat. 

Nec lapis albus erat: sua mens infecerat iilam. 

13. Europa. 
Has ubi verborum poenas mentisque profanae 

cepit Atlantiades, dictas a Pallade terras 
835 linquit et ingreditur iactatis aethera pennis. 

Sevocat hunc geiütor. Nec causam fassus amoris 

c fide minister ait 'iussorum, nate, meorum, 

pelle moram solitoque celer delabere cursu, 

quaeque tuam matrem tellus a parte sinistra 
£40 suspicit (indigenae Sidonida nomine dicunt), 

hanc pete, quodque procul montano gramine pasci 

armentum regale vides, ad litora verte.' 

Dixit, et expulsi iamdudum monte iuvenci 

litora iussa petunt, ubi magni filia regis 
845 ludere virginibus Tyriis comitata solebat. 

Non bene conveniunt nec in una sede morantur 

maiestas et amor: sceptri gravitate relicta 

ille pater rectorque deum, cui dextra trisulcis 

ignibus armata est, qui nutu concutit orbem, 
850 induitur faciem tauri mixtusque iuvencis 

mugit et in teneris formosus obambulat herbis. 

Quippe color nivis est, quam nec vestigia duri 

calcavere pedis nec solvit aquaticus auster. 

Colla toris exstant, armis palearia pendent, 
855 cornua parva quidem, sed quae contendere possis 

facta manu, puraque magis perlucida gemraa. 

Nullae in fronte minae, nec formidabile lumen; 

pacem vultus habet. Miratur Agenore nata, 

quod tarn formosus, quod proelia nulla minetur. 
860 Sed quamvis mitem metuit contingere primo: 

mox adit et flores ad Candida porrigit ora. 

Gaudet amans et, dum veniat sperata voluptas, 

oscula dat manibus; vix iam, vix cetera differt. 

Et nunc adludit viridique exsultat in herba, 
£65 nunc latus in fulvis niveum deponit harenis; 

paulatimque metu dempto modo pectora praebet 

virginea plaudenda manu, modo cornua sertis 

impedienda novis. Ausa est quoque regia virgo, 



Digitized by Go 



Lib. n, y. 833—875. 47 

nescia quem premeret, tergo considere tauri, 

870 cum deus a terra siccoque a litore sensim 
falsa pedum primis vestigia pouit in undis: 
inde abit ulterius mediique per aequora ponti 
fert praedam. Pavet haec litusque ablata relictum 
respicit, et dextra cornum tenet, altera dorso 

875 imposita est;- tremulae sinuantur flamine vestes. 

LIBER TERTIUS. 

14. Cadmiis. 

Iamque deus posita fallacis imagine tauri 
se confessus erat Dictaeaque rura tenebat, 
cum pater ignarus Cadmo perquirere raptam 
imperat et poenam, si non invenerit, addit 

5 exüium, facto pius et sceleratus eodem. 

Orbe pererrato (quis enim deprendere possit 
furta Ioyis?) profugus patriamque iramque parentis 
vitat Agenorides Phoebique oracula supplex 
consulit et, quae sit tellus habitanda, requirit. 

10 'Bos tibf Phoebus ait 'solis occurret in arvis, 
nullum passa iugum curvique inmunis aratri. 
Hac duce carpe vias et qua requieverit herba 
. moenia fac condas, Boeotiaque illa vocato' 
Vix bene Castalio Cadmus descenderat antro, 

15 incustoditam lente videt ire iuvencam 
nullum servitii Signum cervice gerentem. 
Subsequitur pressoque legit vestigia gressu, 
auctoremque viae Phoebum taciturnus adorat. 
Iam vada Cephisi Panopesque evaserat arva: 

20 bos stetit et tollens speciosam cornibus altis 
ad caelum frontem mugitibus impulit auras, 
atque ita, respiciens comites sua terga sequentes, 
procubuit teneraque latus submisit in herba. 
Cadmus agit grates peregrinaeque oscula terrae 

25 figit et ignotos montes agrosque salutat. 

Sacra Iovi facturus erat. Iubet ire ministros 
et petere e vivis libandas fontibus undas. 

Silva vetus stabat, nulla violata securi, 
et specus in medio, virgis ac vimine densus, 
30 efficiens humilera lapidum compagibus arcum, 
uberibus fecundus aquis, ubi conditus antro 
Martius anguis erat, cristis praesignis et auro; 
igne micant oculi, corpus turnet omne veneno, 
tresque vibrant linguae, triplici stant ordine dentes. 
35 Quem postquam Tyria lucum de gente profecti 
infausto tetigere gradu, demissaque in undas 
urna dedit sonitum, longo caput extulit antro 
caeruleus serpens horrendaque sibila misit. 
Effluxere urnae manibus, sanguisque relinquit 
40 corpus, et attonitos subitus tremor occupat artus. 
Ille volubilibus squamosos nexibus orbes 
torquet # et inmensos saltu sinuatur in arcus, 
ac media plus parte leves erectus in auras 
despicit omne nemus, tantoque est corpore, quanto 
45 si totum spectes, geminas qui separat arctos. 
Nec mora, Phoenicas, sive üli tela parabant, 
sive fugam, sive ipse timor prohibebat utrumque, 
occupat: hos morsu, lougis complexibus illos, 
hoc necat adflati funesta tabe veneni. 
50 Fecerat exiguas iam sol altissimus umbras: 

quae mora sit sociis, miratur Agenore natus, 
vestigatque viros. Tegimen direpta leoni 
pellis erat, telum splendenti lancea ferro 
et iaculum, teloque animus praestantior omni. 
55 Ut nemus intravit letataque corpora vidit 
victoremque supra spatiosi corporis hostem 
tristia sanguinea lambentem vulnera Lingua, 
'aut ultor vestrae, fidissima corpora, mortis, 
aut comes' inquit c ero/ Dixit, dextraque molarem 
60 sustulit et magnum magno conamine misit. 
illius impulsu cum turribus ardua celsis 
moenia mota forent: serpens sine vulnere mansit, 
loricaeque modo squamis defensus et atrae 
duritia pellis validos cute reppulit ictus. 

Ovid, Metajum. (T.) 4 

50 Cadmus. 

65 at non duritia iaculum quoque vicit eadem: 
quod medio lentae Spinae curvamine fixum 
constitit, et totum descendit in ilia ferrum. 
IUe dolore ferox caput in sua terga retorsit 
vulneraque adspexit fixumque hastile momordit, 

70 idque, ubi vi multa partem labefecit in omnem, 
vix tergo eripuit; ferrum tarnen ossibus haesit. 
Tum vero, postquam solitas accessit ad iras 
causa recens, plenis tumuerunt guttura venis, 
8pumaque pestiferos cü-cumfluit albida rictus, 

75 terraque rasa sonat squamis, quique halitus exit 
ore niger Stygio, vitiatas inficit auras. 
Ipse modo inmensum spiris facientibus orbem 
cingitur, interdum longa trabe rectior adstat, 
impete nunc vasto ceu concitus imbribus amni% 

80 fertur et obstantes proturbat pectore Silvas. 
Cedit Agenorides paulum spolioque leonis 
sustinet incursus instantiaque ora retardat 
cuspide praetenta. Furit ille et inania duro 
vulnera dat ferro figitque in acumine dentes. 

85 Iamque venenifero sanguis manare palato 

coeperat et virides adspergine tinxerat herbas: 
sed leve vulnus erat, quia se retrahebat ab ictu 
laesaque colla dabat retro plagamque sedere 
cedendo arcebat nec longius ire sinebat, 

90 donec Agenorides coniectum in guttura ferrum 
usque sequens pressit, dum retro quercus euntf 
obstitit, et fixa est pariter cum robore cervix. 
Pondere serpentis curvata est arbor et imae 
parte flagellari gemuit sua robora caudae. 

95 Dum spatium victor victi considerat hostis, 

vox subito audita est; neque e"rat cognoscere promptum 
unde, sed audita est: 'Quid, Agenore nate, peremptum 
serpentem spectas? et tu spectabere serpens.' 
Hie diu pavidus pariter cum mente colorem 

100 perdiderat, gelidoque comae terrore rigebant. 
Ecce viri fautrix, superas delapsa per auras, 

Pallas adest motaeque iubet supponere terrae 
vipereos dentes, populi incrementa futuri. 
Paret et, ut presso sulcum patefecit aratro, 
105 spargit humi iussos, mortalia semina, dentes. 
Inde (fide maius) glaebae coepere moveri, 
primaque de sulcis acies apparuit hastae, 
tegmina mox capitum picto nutantia cono, 
mox umeri pectusque onerataque bracchia telis 

HO exsistimt, crescitque seges clipeata virorum. 
Sic ubi tolluntur festis aulaea theatris, 
surgere signa solent primumque ostendere vultus, 
cetera paulatim, placidoque educta tenore 
tota patent imoque pedes in margine ponnnt. 

115 Territus hoste novo Cadmus capere arma parabat: 
c ne cape*, de popnlo, quem terra creaverat t unus 
exclamat c nec te civilibus insere bellis.' 
Atque ita terrigenis rigido de fratribus unum 
comminus ense ferit; iaculo cadit eminus ipse: 

120 nie quoque qui leto dederat, non longius illo 
vivit et exspirat modo quas aeeeperat auras: 
exemploque pari furit omnis turba, suoque 
Marte cadunt subita per mutua vulnera fratres. 
Iamque brevis vitae spatium sortita iuventus 

125 sanguineam tepido plangebat pectore matrem, 
quinque superstitibus, quorum fuit unus Echion. 
Is sua iecit humo monitu Tritonidis arma 
fraternaeque fidem pacis petiitque deditque. 
Hos operis comites habuit Sidonius hospes, 

130 cum posuit iussam Phoebeis sortibus urbem. 

Iam stabant Thebae: poteras iam, Cadme, videri 
exsilio felix. Soceri tibi Marsque Venusque 
contigerant: huc adde genus de coniuge tanta, 
tot natos natasque et pignera cara nepotes, 

135 hos quoque iam iuvenes. Sed scilicet ultima semper 
exspectanda dies homini, dicique beatus 
ante obitum nemo supremaque funera debet. 



52 



Actaeon. 



15. Actaeon. 

Prima nepos inter tot res tibi, Cadme, secundas 

causa fuit luctus, alienaque cornua fronti 
140 addita, vosque canes satiatae sanguine erüi. 

At bene si quaeras, fortunae crimen in illo, 

non scelus invenies: quod enim scelus error habebat? 

Möns erat infectus variarum caede ferarum; 

iamque dies medius rerum contraxerat umbras 
145 et sol ex aequo meta distabat utraque, 

cum iuvenis placido per devia lustra vagantes 

participes operum compellat Hyantius ore: 

Lina madent, comites, ferrumque cruore ferarura, 

fortunamque dies habuit satis. Altera lucem 
160 cum croceis invecta rotis Aurora reducet, 

propositum repetemus opus; nunc Phoebus utraque 

distat idem terra finditque vaporibus arva. 

Sistite opus praesens nodosaque tollite lina.' 

Iussa viri faciunt intermittuntque laborem. ( 
155 Vallis erat piceis et acuta densa cupressu, 

nomine Gargaphie, succinctae sacra Dianae. 

Cuius in extremo est antrum nemorale recessu r 

arte laboratnm nulla: simulaverat artem 

ingenio natura suo; nam pumice vivo 
160 et levibus tofis nativum duxerat arcum. 

Fons sonat a dextra, tenui perlucidus unda, 

margine gramineo patulos succinctus hiatus. 

Hic dea silvarum venatu fessa solebat 

virgineos artus liquido perfundere rore. 
165 Quo postquam subiit, nympharum tradidit uni 

armiger ae iaculum pharetramque arcusque retentos; 

altera depositae subiecit bracchia pallae, 

vincla duae pedibus demunt; nam doctior illis 

Ismenis Crocale sparsos per colla capülos 
170 colligit in nodum, quamvis erat ipsa solutis. 

Excipiunt laticem Nepheleque Hyaleque Rhanisque 

et Psecas et Phiale runduntque capacibus urnis. 

Dumque ibi perluitur solita Titania lympha, 
ecce nepos Cadmi dilata parte laborum 

175 per nemus ignotum non certis passibns errans 
pervenit in lucum: sie illum fata ferebant. 
Qui simul intravit rorantia fontibus antra, 
sicut erant, viso nudae sua pectora nymphae 
percussere viro, subitisque ululatibus omne 

180 implevere nemus circumfusaeque Dianam 
corporibus texere suis; tarnen altior Ulis 
ipsa dea est colloque tenus supereminet omnes. 
Qui color infectis adversi solis ab ictu 
nubibus esse solet aut purpureae aurorae, 

185 is fuit in vultu visae sine veste Dianae. 

Quae quamquam comitum turba est stipata suaram, 
in latus obliquum tarnen adstitit oraque retro 
flexit, et ut vellet promptas habuisse sagittas, 
quas habuit sie hausit aquas vultumque virilem 

190 perfudit, spargensque eomas ultricibus undis 
addidit haec cladis praenuntia verba futurae: 
'Nunc tibi me posito visam velamine narres, 
si poteris narrare, licet/ Nec plura minata 
dat sparso capiti vivacis cornua cervi, 

196 dat spatium collo summasque cacuminat aures, 
cum pedibusque manus, cum longis bracenia mutat 
cruribus et velat maculoso vellere corpus. 
Additus et pavor est. Fugit Autonoeius heros 
et se tarn celerem cursu miratur in ipso. 

200 Ut vero vultus et cornua vidit in unda, 

'me miserum!' dicturus erat: vox nulla Secuta est. 
Ingemuit: vox illa fuit, lacrimaeque per ora 
non sua fluxerunt; mens tantum pristina mansit. 
k Quid faciat? repetatne domum et regalia tecta 

505 an lateat silvis? pudor hoc, timor impedit ülud. 

Dum dubitat, videre canes. Primumque Melampus 
Ichnobatesque sagax latratu signa dedere, 
Gnosius Ichnobates, Spartana gente Melampus. 
Inde ruunt alii rapida velocius aura, 

210 Pamphagus et Dorceus et Oribasus, Arcades omnes, 
Nebrophonusquc valens et trux cum Laelape Theron 
et pedibus Pterelas et naribus utilis Agre, 
Hylaeusque ferox, nuper percussus ab apro, 
deque lupo concepta Nape, peeudesque secuta 

215 Poemenis et natis comitata Harpyia duobus, 
et substricta gerens Sicyonius üia Ladon, 
et Dromas et Canache Sticteque et Tigris et Alce 
et niveis Leucon et villis Asbolus atris 
praevalidusque Lacon et cursu fortis A6llo 

220 et Thous et Cyprio velox cum fratre Lycisce, 
et nigram medio frontem distinctus ab albo 
Harpalos, et Melaneus hirsutaque corpore Lachne, 
et patre Dictaeo, sed matre Laconide nati 
Labros et Argiodus, et acutae vocis Hylactor, 

225 quosque referre mora est. Ea turba cupidine praedae 
per rupes scopulosque adituque carentia saxa, 
quaque est düftcilis quaque est via nulla, sequuntur. 
Hie fugit per quae fuerat loca saepe secutus, 
heu famulos fugit ipse suos. Clamare libebat 

230 'Actaeon ego sum, dominum cognoscite vestrumr 
Verba animo desunt: resonat latratibus aether. 
Prima Melanchaetes in tergo vulnera fecit, 
proxima Theridamas, Oresitrophus haesit in anno. 
Tardius exierant, sed per compendia montis 

235 anticipata via est. Dominum retinentibus illis, 
cetera turba coit confertque in corpore dentes. 
Iam loca vulneribus desunt. Gemit ille sonumque r 
etsi non hominis, quem non tarnen edere possit 
cervus, habet, maestisque replet iuga nota querellis- 

240 Et genibus pronis supplex similisque roganti 
circumfert tacitos tamquam sua bracchia vultus. 
At comites rapidum solitis hortatibus agmen 
ignari instigant oculisque Actaeona quaerunt, 
et velut absentem certatim Actaeona clamant 

245 (ad nomen caput ille refert), et abesse queruntur 
nec capere oblatae segnem spectacula praedae. 

Vellet abesse quidem, sed adest; veüetque videre, 
non etiam sentire canum fera facta suorum. 
Undique circumstant mersisque in corpore rostris 
dilacerant falsi dominum sub imagine cervi 

[nec uisi finita per plurima vulnera vita 
fra pharetratae fertur satiata Dianae] 

16. Semde. 

253 Rumor in ambiguo est: aliis violentior aequo 
visa dea est, alii laudant dignamque severa 

255 virginitate vocant; pars invenit utraque causas. 
Sola Iovis eoniunx non tarn culpetne probetne 
eloquitur, quam clade domus ab Agenore ductae 
gaudet et a Tyria collectum paelice transfert 
in generis socios odium. Subit ecce priori 

260 causa recens, gravidamque dolet de semine magni 
esse Iovis Semelen. Dum linguam ad iurgia solvit, 
'profeci quid enim totiens per iurgia?' dixit: 
'ipsa petenda mihi est, ipsam, si maxima Inno 
rite vocor, perdam, si me gemmantia dextra 

265 sceptra tenere decet, si sum regina Iovisque 

et soror et eoniunx, certe soror. At, puto, furto est 
contenta, et thalami brevis est iniuria nostri: 
coneipit id deerat! manifestaque crimina pleno 
fert utero et mater, quod vix mihi contigit, uno 

270 de Iove vult fieri: tanta est fiducia formae. 
Fallat eam faxo; nec sum Saturnia, si non 
ab Iove mersa suo Stygias penetrabit ad undas.' 

Surgit ab his solio fulvaque recondita nube 
limen adit Semeies. Nec nubes ante removit, 

275 quam simulavit anum posuitque ad tempora canos 
sulcavitque cutem rugis et curva trementi 
membra tulit passu; vocem quoque fecit anilem, 
ipsaque erat Beroö, Semeies Epidauria nutrix. 
Ergo ubi captato sermone diuque loquendo 

280 ad nomen vexiere Iovis, suspirat et 'opto 

Iuppiter ut sit* ait: 'metuo tarnen omnia: multi 

nomine divorum thalamos iniere pudicos. 

Nee tarnen esse Iovem satis est: det pignus amoris, 

si modo verus is est, quantusque et qualis ab alta 

285 Iunone excipitur, tantns talisque, rogato, 

det tibi complexus suaque ante insignia sumat' 

Talibns ignaram Inno Cadme'ida dictis 
formarat. Rogat illa Iovem sine nomine mnnns. 
Cni deus 'elige ait: 'nullam patiere repulsam. 

290 Quoque magis credas, Stygii quoque conscia sunto 
numina torrentis: timor et deus ille deoruna. 
Laeta malo nimiumque potens perituraque amantis 
obsequio Semele 'qualem Saturnia* dixit 
'te solet amplecti, Veneris cum foedus initis, 

295 da mihi te talem.' Voluit deus ora loquentis 
opprimere: exierat iam vox properata sub auras. 
Ingemuit; neque enim non haec optasse, neque ille 
non iurasse potest. Ergo maestissimus altum 
aethera conscendit vultuque sequentia traxit 

300 nubila, quis nimbos inmixtaque fulgura ventis 
addidit et tonitrus et inevitabile fulmen. 
Qua tarnen usque potest, vires sibi demere temptat; 
nec, quo centimanum deiecerat igne Typhoea, 
nunc armatur eo: nimium feritatis in illo est. 

305 Est aliud levius fulmen, cui dextra Cyclopum 
saevitiae flammaeque minus, minus addidit irae; t 
tela secunda vocant superi. Capit illa, domumque 
intrat Agenoream. Corpus mortale tumultus 
non tulit aetherios donisque iugalibus arsit. 

310 Imperfectus adhuc infans genetricis ab alvo 
eripitur, patrioque tener (si credere dignum est) 
insuitur femori maternaque tempora complet. 
Furtim illum primis Ino matertera cunis 
educat: inde datum nymphae Nyseides antris 

315 occuluere suis lactisque alimenta dedere. 



Lib. HI, v. 282-348. 



57 



17. Tiresias. 

Dumque ea per terras fatali lege geruntur 
tutaque bis geniti sunt incunabula Bacchi, 
forte Iovem memorant, diffusum nectare, curas 
seposuisse graves vacuumque agitasse remissos 

320 cum Iunone iocos et 'maior vestra profecto est, 
quam quae contingit maribus* dixisse c voluptas.' 
IUa negat. Placuit quae sit sententia docti 
quaerere Tiresiae: venus huic erat utraque nota. 
Nam duo magnorum viridi coeuntia silva 

325 corpora serpentum baculi violaverat ictu; 
deque viro factus (mirabile) femina Septem 
egerat autumnos. Octavo rursus eosdem 
vidit, et 'est vestrae si tanta potentia plagae*, 
dixit l ut auctoris sortem in contraria mutet, 

330 nunc quoque vos feriam.' Percussis anguibus isdem 
forma prior. rediit genetivaque venit imago. 
Arbiter nie igitur sumptus de lite iocosa 
dicta lovis firmat. Gravius Saturnia iusto 
nec pro materia fertur doluisse, suique 

335 iudicis aeterna damnavit lumina nocte. 

At pater omnipotens (neque enim licet inrita cuiquam 
facta dei fecisse deo) pro lumine adempto 
scire futura dedit, poenamque levavit honore. 

♦ 

18. Narcissus. Echo. 

Hie per Aonias fama celeberrimus urbes 
340 inreprehensa dabat populo responsa petenti. 

Prima fide vocisque ratae temptamina sumpsit 

caerula Liriope. Quam quondam flumine curvo 

implieuit clausaeque suis Cephisus in undis 

vim tulit. Enixa est utero pulcherrima pleno 
345 infantem, nymphis iam tunc qui posset amari, 

Narcissumque vocat. De quo consultus, an esset 

tempora maturae visurus longa senectae, 

fatidicus vates c si se non noverit' inquit. 

Vana diu visa est vox auguris: exitus illam 

350 resque probat letique genus novitasque fdroris. 
Namqae ter ad quinos unum Cephisius annum 
addiderat poteratque puer iuvenisque videri: 
multi illum iuvenes, multae cupiere puellae. 
Sed fuit in tenera tarn dura superbia forma, 

355 nulli illum iuvenes, nullae tetigere puellae. 

Adspicit nunc trepidos agitantem in retia cervos 
vocalis nymphe, quae nec reticere loquenti, 
nec prior ipsa loqui didicit, resonabilis Echo. 
Corpus adhuc Echo, non vox erat; et tarnen usum 

360 garrula non alium, quam nunc habet, oris habebat, 
reddere de multis ut verba novissima posset. 
Fecerat hoc Iuno, quia, cum deprendere posset 
cum Iove saepe suo nymphas in monte iacentes, 
illa deam longo prudens sermone tenebat, 

365 dum fagerent nymphae. Postquam Saturnia sensit, 
'huius' ait Linguae, qua sum delusa, potestas 
parva tibi dabitur vocisque brevissimus usus': 
reque minas flrmat Tarnen haec in fine loquendi 
ingeminat voces auditaque verba reportat. 

370 Ergo ubi Narcissum per devia rura vagantem 
vidit et incaluit, sequitur vestigia furtim, 
quoque magis sequitur, flamma propiore calescit, 
non aliter, quam cum summis circumlita taedis 
admotas rapiunt vivacia sulphura flammas. 

375 0 quotiens voluit blandis accedere dictis 
et molles adhibere preces: natura repugnat, 
nec sinit incipiat. Sed, quod sinit, illa parata est 
expectare sonos, ad quos sua verba remittat. 
Forte puer comitum seductus ab agmine fido, 

380 dixerat 'ecquis adest?' et 'adestf responderat Echo. 
Hic stupet, utque aciem partes demittit in omnes, 
voce 'veni!' magna clamat: vocat illa vocantem. 
Respicit et rursus nullo veniente 'quid* inquit 
'me fugis?' et totidem, quot dixit, verba recepit. 

385 Perstat et, alternae deceptus imagine vocis, 

l huc coeamus!' ait: nullique libentras umquam, 
responsura sono 'coeamus' rettulit Echo, 
et verbis favet ipsa suis egressaque silva 
ibat, ut iniceret sperato bracchia collo. 

390 Lle fugit fiigiensque 'manus complexibus aufer: 
ante* ait 'emoriar, quam sit tibi copia nostri.' 
Rettulit illa nihil nisi 'sit tibi copia nostri.* 
Spreta latet silvis pudibundaque frondibus ora 
protegit et solis ex illo vivit in antris. 

395 Sed tarnen haeret amor crescitque dolore repulsae. 
Extenuant vigiles corpus miserabile curae, 
adducitque cutem macies et in aera sucus 
corporis omnis abit. Vox tantum atque ossa supersunt: 

399 vox manet; ossa ferunt lapidis traxisse figuram. 

400 [inde latet silvis nulloque in monte videtur; 

401 omnibus auditur: sonus est, qui vivit in illa.] 

402 Sic hanc, sie alias undis aut montibus ortas 
luserat nie nymphas, sie coetus ante viriles. 
Inde manus aliquis despectus ad aethera tollens 

405 'sie am et ipse licet, sie non potiatur amato!* 
dixerat. Adsensit preeibus Rhamnusia iustis. 

Fons erat inlimis, nitidis argenteus undis, 
quem neque pastores neque pastae monte capellae 
contigerant aliudve pecus, quem nulla volucris 

410 nec fera turbarat nee lapsus ab arbore ramus. 
Gramen erat circa, quod proximus umor alebat, 
silvaque sole locum passura tepescere nullo. 
Hic puer, et studio venandi lassus et aestu, 

414 proeubuit, faciemque loci fontemque secutus. 

415 [dumque eritim sedare cnpit, sitis altera crevit.] 

416 Dumque bibit, visae correptus imagine formae 

417 [spem sine corpore amat: corpus putat esse, quod unda est] 

418 adstupet ipse sibi, vultuque inmotus eodem 
haeret, ut e Pario formatum marmore Signum. 

420 Spectat humi positus geminum, sua lumina, sidus 
et dignos Baccho, dignos et Apolline crines 
impubesque genas et eburnea colla decusque 

oris et in niveo mixtum candore ruborem, 

cunctaque miratur, quibus est mirabilis ipse—- 
425 Se cnpit imprudens et qui probat, ipse probatur, 

dumque petit, petitur, pariterque accendit et ardet. 

Inrita fallaci quotiens dedit oscula fonti! 

In mediis quotiens visum captantia Collum 

bracchia mersit aquis, nec se deprendit in Ulis! 
430 Quid videat, nescit: sed quod videt, uritur illo, 

atque oculos idem, qui decipit, incitat error. 

Credule, quid frusta simulacra fugacia captas? 

quod petis, est nusquam; quod amas, avertere, perdes. ' 

Ista repercussae, quam cernis, imaginis umbra est: 
435 nil habet ista sui; tecum venitque manetque, 

tecum discedet, si tu discedere possis. 

Non illum Cereris, non illum cura quietis 

abstrahere inde potest, sed opaca fusus in herba 

spectat inexpleto mendacem lumine formam, 
440 perque oculos perit ipse suos; paulumque levatus 

ad circumstantes tendens sua bracchia Silvas 

'ecquis, io silvae, crudelius* inquit 'amavit? 

Scitis enim, et multis latebra opportuna fuistis. 

Ecquem, cum vestrae tot agantur saecula vitae, 
445 qui sie tabuerit, longo meministis in aevo? 

Et placet et video; sed quod videoque placetque, 

non tarnen invenio: tantus tenet error amantem. 

Quoque magis doleam, nec nos mare separat ingens, 

nec via nec montes nec clausis moenia portis: 
450 exigua prohibemur aqua. Cupit ipse teneri: 

nam quotiens liquidis porreximus oscula lymphis, 

hic totiens ad me resupino nititur ore. 

Posse putes tangi: minimum est, quod amantibus obstat. 

Quisquis es, huc exi! quid me, puer unice, fallis, 
455 quove petitus abis? certe nec forma nec aetas 

est mea quam fugias, et amarunt me quoque nymphae. 

Spem mihi nescio quam vultu promittis amico, 

cumque ego porrexi tibi bracchia, porrigis ultro: 

cum risi, adrides; lacrimas quoque saepe notavi 

460 me lacrimante tuas, nutu quoque signa remittis, 
et, quantum motu formosi suspicor oris, 
verba refers aar es non pervenientia nostras. 
Iste ego sum: sensi, nec me mea fallit imago. 
Uror amore mei, flammas moveoque feroque. 

465 Quid faciam? roger, anne rogem? quid deiude rogabo? 
quod cupio mecum est: inopem me copia fecit. 
0 utinam a nostro secedere corpore possem! 
Votum in amante novum, vellem quod-amanius, abesset! 
Iamque dolor vires adimit, nec tempora vitae 

470 longa meae superant, primoque exstinguor in aevo. 
Nec mihi mors gravis est posituro morte dolores: 
hic, qui diligitur, vellem diuturnior esset. 
Nunc duo concordes anima moriemur in una.' 
Dixit et ad faciem rediit male sanus eandem 

475 et lacrimis turbavit aquas, obscuraque moto 

reddita forma lacu est. Quam cum vidisset abire, 
quo refugis? remane, nec me, crudelis, amantem 
desere!' clamavit: 'liceat, quod tangere non est, 
adspicere et misero praebere alimenta furori.' 

480 Dumque dolet, summa vestem deduxit ab ora 
nudaque marmoreis percussit pectora palmis. 
Pectora traxerunt roseum percussa ruborem, 
non aliter quam poma solent, quae Candida parte, 
parte rubent, aut ut variis solet uva racemis 

485 ducere purpureum nondum matura colorem. 
Quae simul adspexit liquefacta rursus in unda, 
non tulit ulterius, sed ut intabescere flavae 
igne levi cerae matutinaeque pruinae 
sole tepente solent, sie attenuatus amore 

490 liquitur et caeco paulatim carpitur igni. 

Et neque iam color est mixto candore rubori, 
nec vigor et vires et quae modo visa placebant, 
nec corpus remanet, quondam quod amaverat Echo. 
Quae tarnen ut vidit, quam vis irata memorque, 

495 indoluit, quotiensque puer miserabüis 'eheu' 
dixerat, haec resonis iterabat voeibus ^heu'; 



62 Pöntheua. 

cumque suos manibus percusserat ille lacertos, 

baec quoque reddebat sonitum plangoris eundem. 

Ultima vox solitam fuit baec spectantis in undam, 
500 'heu frustra dilecte puerf totidemque remisit 

verba locus, dictoque vale 'vale!' inquit et Echo. 

Ille caput viridi fessum submisit in herba; 

lumina mors clausit domini mirautia formam. 

Tum quoque se, postquam est inferna sede receptus, 
505 in Stygia spectabat aqua. Planiere sorores 

naides et sectos fratri posuere capillos, 

planxerunt dryades: plangentibus adsonat Echo. 

Iamque rogum quassasque faces feretrumque parabant: 

nusquam corpus erat; croceum pro corpore florem 
510 inveniunt, foliis medium cingentibus albis« , 

19. Pentheus. 

Cognita res meritam vati per Achaidas urbes 
attulerat famam, nomenque erat auguris ingens. 
Spernit Echionides tarnen hunc ex omnibus unus, 
contemptor superum, Pentheus, praesagaque ridet 

515 verba senis tenebrasque et cladem lucis ademptae 
obicit. Ille moyens albentia tempora canis 
4 quam felix esses, si tu quoque luminis huius 
orbus* ait 'fieres, ne Bacchica sacra videres! 
Namque dies aderit, quam non procul auguror esse, 

520 qua novus huc veniat, proles Semeleia, Liber; 
quem nisi templorum fueris dignatus honore, 
mille lacer spargere locis et sanguine Silvas 
foedabis matremque tuam matrisque sorores. 
Evenient: neque enim dignabere numen honore, 

525 meque sub his tenebris nimium vidisse quereris. 1 
Talia dicentem proturbat Echione natus. 
Dicta fides sequitur, responsaque vatis aguntur. 
Liber adest, festisque freraunt ululatibus agri; 
1 turba mit, mixtaeque vüis matresque nurusque 

.5303 vulgusque proceresque ignota ad sacra feruntur. 

'Quis furor, anguigenae, proles Mavortia, vestras 
attonuit mentes?' Pentheus ait: 'aerane tantum 
aere repulsa valent et aduuco tibia cornu 
et magicae fraudes, ut, quos non bellicus ensis, 

535 non tuba terruerit, non strictis agmina telis, 
femineae voces et mota insania vino 
obscenique greges et inania tympana vincant? 
vosne, senes, mirer, qui longa per aequora vecti 
hac Tyron, nac profogos posuistis sede penates, 

540 nunc sinitis sine Harte capi? vosne, acrior aetas, 
o iuvenes, propiorqne meae, quos arma teuere, 
non thyrsos, galeaque tegi, non fronde, decebat? 
Este, precor, memores, qua sitis Stirpe creati, 
üliusque animos, qui multos perdidit unus, 

545 sumite serpentis! pro fontibus ille lacuque 
interiit: at vos pro fama vineite vestra! 
Die dedit leto fortes, vos pellite molles 
et patrium retinete decus. Si fata vetabant 
stare diu Thebas, utinam tonnenta virique 

550 moenia diruerent, ferrumque ignisque sonarent! 
Essemus miseri sine crimine, sorsque querenda, 
non celanda foret, lacrimaeque pudore carerent 
At nunc a puero Thebae capientur inermi, 
quem neque bella iuvant nec tela nec usus equorum, 

555 sed madidi murra crines mollesque coronae 
purpuraque et pictis intextum vestibus aurum. 
Quem quidem ego actutum (modo vos absistite) cogam 
adsumptumque patrem commentaque sacra fate». 
An satis Acrisio est animi, contemnere vanum 

560 numen et Argolicas venienti claudere portas, 
Penthea terrebit cum totis advena Thebis? 
ite citi', (famulis hoc imperat) 'ite ducemque 
attrahite huc vinctum! iussis mora segnis abesto.* 

Hunc avus, hunc Athamas, hunc cetera turba suorum 

565 corripiunt dictis frustraque inhibere laborant. 
Acrior admonitu est, inritaturque retenta 
et crescit rabies, remoraminaque ipsa nocebant. 

64 Pentheus. 

Sic ego torrentem, qua nil obstabat eunti, 
lenius et modico strepitu decurrere vidi: 

570 at quacumque trabes obstructaque saxa tenebant, 
spiimeus et fervens et ab obice saevior ibat, 
Ecce cruentati redeunt et, Bacchus ubi esset, 
quaerenti domino Bacchum vidisse negarunt; 
'nunc dixere 1 tarnen comitem famulumque sacrorum 

575 cepimus*; et tradunt manibus post terga ligatis 
sacra dei quondam Tyrrhena gente secutum. 

Adspicit hunc Pentheus oculis, quos ira tremendos 
fecerat, et quamquam poenae vix tempora differt, 
*o periture tuaque aliis documenta dature 

580 morte* ait, 'ede tuum nomen nomenque parentum 
et patriam, morisque novi cur sacra frequentes.' 

IUe metu vacuus 'nomen mihi* dixit 'Acoetes, 
patria Maeonia est, humiü de plebe parentes. 
Non mihi quae duri colerent pater arva iuvenci, 

585 lanigerosve greges, non ulla armenta reliquit: 
pauper et ipse fuit, linoque solebat et hamis 
decipere et calamo salientes ducere pisces. 
Ars illi sua census erat. Cum traderet artem, 
„accipe quas habeo, studii successor et heres", 

590 dixit „opes." Moriensque mihi nil ille reliquit 

praeter aquas: unum hoc possum appeUare paternum. 
Mox ego, ne scopulis haererem Semper in isdem, 
addidici regimen dextra moderante carinae 
flectere et Oleniae sidus pluviale capellae 

595 Taygetenque hyadasque oculis arctonque notavi 
ventorumque domos et portus puppibus aptos. 
Forte petens Delum Chiae telluris ad oras 
applicor et dextris adducor litora remis, 
doque leves saltus udaeque inmittor harenae. 

«00 Nox ubi consumpta est (aurora rubescere primo 
coeperat), exsurgo, laticesque inferre recentes 
admoneo monstroque viam, quae ducat ad undas. 
Ipse, quid aura mihi tumulo promittat ab alto 
prospicio comitesque voco repetoque carinam. 

605 „Adsumus en!" inquit sociorum primus Opheltes, 
utque putat, praedam deserto nactus in agro, 
virginea pueram ducit per litora forma. 
IUe mero somnoque gravis titabare videtur 
vixque sequi. Specto cultum feciemque gradumque: 

610 nil ibi quod credi posset mortale videbam. 
Et sensi et dixi sociis „quod numen in isto 
corpore sit, dubito; sed corpore numen in isto est. 
Quisquis es, o faveas nostrisque laboribus adsis. 
His quoque des veniam." — „Pro nobis mitte precari" 

615 Dictys ait, quo non alius conscendere summas 
acior antemnas prensoque rudente relabi. 
Hoc Libys, hoc flavus, prorae tutela, Melanthus, 
hoc probat Alcimedon, et qui requiemque modumque 
voce dabat remis, animorum hortator Epopeus, 

620 hoc omnes alii: praedae tarn caeca cupido est 
„Non tarnen hanc sacro violari pondere pinum 
perpetiar" dixi: „pars hic mihi maxima iuris": 
inque aditu obsisto. Furit audacissimus omni 
de numero Lycabas, qui Tusca pulsus ab urbe 

625 exsilium dira poenam pro caede luebat. 
Is mihi, dum resto, iuvenali guttura pugno 
rupit, et excussum misisset in aequora, si non 
haesissem, quamvis amens, in fune retentus. 
Impia turba probat factum. Tum denique Bacchus 

680 (Bacchus enim fnerat), veluti clamore solutus 
sit sopor aque mero redeant in pectora sensus, 
„quid facitis? quis clamor?" ait: „qua, dicite, nautae, 
huc ope perveni? quo me deferre paratis?" — 
„Pone metum," Proreus „et quos contingere portus 

636 ede velis" dixit: terra sistere petita." — 
„Naxon" ait Liber „cursus advertite vestros. 
lila mihi domus est, vobis erit hospita tellus." 
Per mare fallaces perque omnia nuniina iurant 
sie fore, meque iubent pictae dare vela carinae. 

640 Dextera Naxos erat. Dextra mihi lintea danti 

„quid facis, o demens? quis te furor — ?" inquit Opheltes. 

Oyid, Metamm. (T.) 5 



66 Pentheus. 

Pro se quisque timet: „laevam pete" maxima natu 
pars mihi significat, pars quid velit aure susurrat. 
Obstipui „capiat" que „aliquis moderamina" dixi 

645 meque ministerio scelerisque artisque removi. 
Increpor a cunctis, totumque inmurmurat agmen. 
E quibus Aethalion: „te scilicet omnis in uno 
nostra salus posita est" ait, et subit ipse meumque 
explet opus, Naxoque petit diversa relicta. 

650 Tum deus inludens, tamquam modo denique fraudem 
senserit, e puppi pontum prospectat adunca 
et flenti similis „non haec mihi litora, nautae, 
promisistis" ait, „non haec mihi terra rogata est. 
Quo merui poenam facto? quae gloria vestra est, 

655 si puerum iuvenes, si multi fallitis unum?" 
iamdudum flebam: lacrimas manus impia nostras 
ridet et impellit properantibus aequora remis. 
Per tibi nunc ipsum (nec enim praesentior illo 
est deus) adiuro, tarn me tibi vera referre, 

660 quam veri maiora fide: stetit aequore puppis 
haud aliter quam si siccum navale teneret. 
Uli admirantes remorum in verbere perstant 
velaque deducunt geminaque ope currere temptant. 
Impediunt hederae remos nexuque recurvo 

665 serpunt et gravidis distinguunt vela corymbis. 
Ipse racemiferis frontem circumdatus uvis 
pampineis agitat velatam frondibus hastam. 
Quem circa tigres simulacraque inania lyncum 
pictarumque iacent fera corpora pantherarum. 

670 Exsiluere viri, sive hoc insania fecit, 

sive timor, primusque Medon nigrescere coepit 
corpore et expresso Spinae curvamine flecti. 
Incipit huic Lycabas: „in quae miracula" dixit 
„verteris?" et lati rictus et panda loquenti 

675 naris erat, squamamque cutis durata trahebat. 
At Libys obstantes dum vult obvertere remos, 
in spatium resilire manus breve vidit et illas 
iam non esse manus, iam pinnas posse vocari. 



Digitized by Google 



Lib. III, v. 642-715. 



Alter, ad intortos cupiens dare bracchia funes, 

680 bracchia non habuit, truncoque repandus in undas 
corpore desiluit: falcata novissima cauda est, 
qualia dimidiae sinuantur cornua lunae. 
Undique dant saltus multaque adspergine rorant 
emerguntque iterum redeuntque sab aequora rursus 

685 inque chori ludunt speciem lascivaque iactant 
corpora et acceptum patulis mare naribus efflant. 
De modo viginti (tot enim ratis illa ferebat) 
restabam solus. Pavidum gelidumque trementi 
corpore vixque meum flrmat deus „excute" dicens 

690 „cordc metum Diamque tene." Delatus in illam 
accessi Baccho Baccheaque sacra frequento.' 

'Praebuimus longis' Pentheus 'ambagibus aures\ 
inqnit 'ut ira mora vires absumere posset 
Praecipitem famuli rapite hunc cruciataque diris 

695 corpora tormentis Stygiae demittite nocti. 
Protinus abstractus solidis Tyrrhenus Acoetes 
clauditur in tectis; et dum crudelia iussae 
instrumenta necis ferrumque ignesque parantur, 
sponte sua patuisse fores, lapsasque lacertis 

700 sponte sua fama est nuilo solvente catenas. 

Perstat Echionides. Nec iam iubet ire, sed ipse 
vadit, ubi electus facienda ad sacra Cithaeron 
cantibus et clara bacchantum voce sonabat. 
Ut fremit acer equus, cum bellicus aere canoro 

705 signa dedit tubicen, pugnaeque adsumit amorem, 
Penthea sie ictus longis ululatibus aether 
movit, et audito clamore recanduit ira. 
Monte fere medio est, cingentibus ultima silvis, 
purus ab arboribus, spectabüis undique campus. 

710 Hic oculis illum cernentem sacra profanis 
prima videt, prima est insano concita cursu, 
prima suum misso violavit Penthea thyrso 
mater. 'Io, geminae' clamavit 'adeste sorores! 
ille aper, in nostris errat qui maximus agris, 

715 ille mihi feriendus aper* Ruit omnis in unum 

turba furens; cunctae coeunt trepidumque sequuntur.. 
iam trepidum, iam verba minus violenta loquentem, 
iam se damnantem, iam se peccasse fatentem. 
Saucius ille tarnen 'fer opem, matertera' dixit 

720 'Autonoe! moveant animos Actaeonis umbrae.' 
Ula, quis Actaeon, nescit, dextramque precantis 
abstulit: Inoo lacerata est altera raptu. 
Non habet infelix quae matri bracchia tendat, 
trunca sed ostendens deiectis vulnera membris 

725 'adspice, mater!' ait. Visis ululavit Agaue 
collaqne iactavit movitque per aera crinem 
avulsumque caput digitis complexa cruentis 
clamat *io comites, opus haec victoria nostrum est!" 
Non citius frondes autumni frigore tactas 

730 iamque male haerentes alta rapit arbore ventus, 
quam sunt membra viri manibus direpta nefandis. 

Talibus exemplis monitae nova sacra frequentant 
turaque dant sanctasque colunt Ismenides aras. 

LIBER QUARTUS. 

20. Minyädes. 

At non Alcithoe Minyeias orgia censet 
accipienda dei, sed adhuc temeraria Bacchum 
progeniem negat esse Iovis, sociasque sorores 
impietatis habet. Festam celebrare sacerdos 

b inmunesque operam famulas dominasque suorum 
pectora pelle tegi, crinales solvere vittas, 
serta coma, manibus frondentes saniere thyrsos 
iusserat, et saevara laesi fore numinis iram 
vaticinatus erat. Parent matresque nurusque 

10 telasque calathosque infectaque pensa reponunt, 

turaque dant Bacchumque vocant Bromiumque Lyaeumque 
ignigenamque satumque iterom solumque bimatrem: 
additur his Nyseus indetonsusque Thyonens, 
et cum Lenaeo genialis consitor uvae, 

lö Nycteliusque Eleleusque parens et Iacchus et Euhan, 
et quae praetera per Graias plurima gentes 
nomina, Liber, habes. Tibi enim inconsumpta iuventa est, 
tu puer aeternu8, tu formosissimus alto 
conspiceris caelo, tibi, cum sine cornibus adstas, 

20 virgineum caput est. Oriens tibi victus adusque 
decolor extremo qua tingitur India Gange; 
Penthea tu, venerande, bipenniferumque Lycurgum 
sacrilegos mactas, TjTrhenaque mittis in aequor 
corpora, tu biiugum pictis insignia frenis 

"2h colla premis lyncum; bacchae satyrique sequuntur, 
quique senez ferula titubantes ebrius artus 
sustinet et pando non fortiter haeret asello. 
Quacumque ingrederis, clamor iuvenalis et una 

femineae voces impulsaque tympana palmis 
30 concavaque aera sonant longoque foramine buxus. 

c Placatus mitisque' rogant Ismenides 'adsis\ 

iussaque sacra colunt Solae Minyeides intus 

intempestiva turbantes festa Minerva 

aut ducunt lanas, aut stamina pollice versant, 
35 ant haerent telae famnlasque laboribus urgent 
E quibus una levi deducens pollice filum 

'dum cessant aliae commentaque sacra frequentant, 

nos quoque, quas Pallas, melior dea, detinet\ inquit 

'utile opus manuum vario sermone levemus: 
40 perque vices aliquid, quod tempora longa videri 

non sinat, in medium vacuas referamus ad aures/ 

Dicta probant primamque iubent narrare sorores. 

Hla, quid e multis referat (nam plurima norat) 

cogitat et dubia est, de te, Babylonia, narret, 
45 Derceti, quam versa squamis velantibus artus 

stagna Palaestini credunt motasse figura; 

an magis, ut sumptis illius filia pennis 

extremos albis in turribus egerit annos; 

nais an ut cantu nimiumque potentibus herbis 
50 veterit in tacitos iuvenalia corpora pisces, 

donec idem passa est; an, quae poma alba ferebat, 

ut nunc nigra ferat contactu sanguinis arbor. 

Hoc placet, hanc, quoniam vulgaris fabula non est, 

talibus orsa modis, lana sua fila sequente. 

21. Pyramus et Thisbe. 

55 'Pyramus et Thisbe, iuvenum pulcherrimus alter, 

altera, quas oriens habuit, praelata puellis, 

contiguas tenuere domos, ubi dicitur altam 

coctilibus muris cinxisse Semiramis urbem. 

Notitiam primosque gradus vicinia fecit: 
60 tempore crevit amor. Taedae quoque iure coissent: 

sed vetuere patres. Quod non potuere vetare, 

ex aequo captis ardebant mentibus ambo. 

conscius omnis abest: nutu signisque loquuntur, 

quoque magis tegitur, tectus magis aestuat ignis. 

65 Fissus erat tenui rima, quam duxerat olim 
cum fieret, paries domui communis utrique. 
Id Vitium nulli per saecula longa notatum 
(quid non sentit amor?) primi vidistis amantes, 
et vocis fecistis iter; tutaeque per illud 

70 murmure blanditiae minimo transire solebant. 

Saepe, ubi constiterant hinc Thisbe, Pyiamus illinc, 
inque vices fuerat captatus anhelitus oris, 
„invide" dicebant „paries, quid amantibus obstas? 
quantum erat, ut sineres toto nos corpore iungi, 

75 aut hoc si nimium, vel ad oscula danda pateres? 
Nec sumus ingrati: tibi nos debere fatemur, 
quod datus est verbis ad amicas transitus aures." 
Talia diversa nequiquam sede locuti 
sub noctem dixere vale, partique dedere 

80 oscula quisque suae non pervenientia contra. 

Postera nocturnos aurora removerat ignes, 
solque pruinosas radiis siccaverat herbas: 
ad solitum coiere locum. Tum murmure parvo 
multa prius questi, statuunt, ut nocte silenti 

85 fallere custodes foribusque excedere temptent, 

cumque domo exierint, urbis quoque tecta relinquant; 
neve sit errandum lato spatiantibus arvo, 
conveniant ad busta Nini lateantque sub umbra 
arboris. Arbor ibi, niveis uberrima pomis 

90 ardua morus, erat, gelido contermina fonti. 
Pacta placent. Et lux, tarde discedere visa, 
praecipitatur aquis, et aquis nox exit ab isdem. 
Callida per tenebras versato cardine Thisbe 
egreditur fallitque suos, adopertaque vultum 

95 pervenit ad tumulum, dictaque sub arbore sedit. 
Audacem faciebat amor. Venit ecce recenti 
caede leaena boum spumantes oblita rictus, 
depositura sitim vicini fontis in unda. 
Quam procul ad lunae radios Babylonia Thisbe 
100 vidit et obscurum timido pede fagit in antrum, 

dumque fugit, tergo velamina lapsa reliquit 
Ut lea saeva sitim multa compescuit unda, 
dum redit in Silvas, inventos forte sine ipsa 
ore cruentato tenues laniavit amictus. 

105 Serius egressns vestigia vidit in alto 
pulvere certa ferae totoque expalluit ore 
Pyramus: ut vero vestem quoque sanguine tinctara 
repperit, „una duos" inquit „nox perdet amantes. 
E quibus illa fait longa dignissima vita, 

UO nostra nocens anima est: ego te, miseranda, peremi, 
in loca plena metus qui iussi nocte venires, 
nec prior huc veni. Nostrum divellite corpus, 
et scelerata fero consumite viscera morsu, 
o quicumque sub hac habitatis rupe, leones. 

115 Sed timidi est optare necem". Velamina Thisbes 
tollit et ad pactae secum fert arboris umbram ^ 
utque dedit notae lacrimas, dedit oscula vesti, 
„accipe nunc" inquit „nostri quoque sanguinis haustus!" 
quoque erat accinctus, demisit in ilia ferrum, 

120 nec mora, ferventi moriens e vulnere traxit. 
Ut iacuit resupinus humo, cruor emicat alte, 
non aliter, quam cum vitiato fistula plumbo 
scinditur et tenui stridente foramine longas 
eiaculatur aquas atque ictibus aera rumpit. 

125 Arborei fetus adspergine caedis in atram 

vertuntur faciem, madefactaque sanguine radix 
purpureo tingit pendentia mora colore. 

Ecce metu nondum posito, ne fallat amantem, 
illa redit iuvenemque oculis animoque requirit, 

130 quantaque vitarit narrare pericula gestit. 

Utque locum et visa cognoscit in arbore formam, 
sie facit incertam pomi color: naeret, an haec sit. 
Dum dubitat, tremebunda videt pulsare cruentum 
membra solum, retroque pedem tulit, oraque buxo 

135 pallidiora gerens exhorruit aequoris^ instar, 

quod tremit, exigua cum summum stringitur aura. 
Sed postquam remorata suos cognovit amores, 

percutit indignos ciaro plangore lacertos, 

et laniata comas amplexaque corpus amatum 
140 vulnera supplevit laerimis fletumque cruori 

miscuit et gelidis in vultibus oscula figens 

„Pyrame", clamavit „quis te mihi casus ademit? 

Pyrame, responde: tua te carissima Thisbe 

nominat: exaudi vultusque attolle iacentes!" 
145 Ad nomen Thisbes oculos iam morte gravatos 

Pyramus erexit, visaque recondidit illa. 

Quae postquam vestemque suam cognovit et ense 

vidit ebur vacuum, „tua te manus" inquit „amorque 

perdidit, infelix. Est et mihi fortis in unum 
150 hoc manus, est et amor: dabit nie in vulnera vires. 

Persequar extinetum letique miserrima dicar. 

causa comesque tui; quique a me morte revelli 

heu sola poteras, poteris nec morte revelli. 

Hoc tarnen amborum verbis estote rogati, 
155 o multum miseri meus illiusque parentes, 

ut quos certus amor, quos hora novissima iunxit, 

componi tumulo non invideatis eodem. 

At tu quae ramis arbor miserabile corpus 

nunc tegis unius, mox es tectura duorum, 
160 signa tene caedis pullosque et luctibus aptos 

Semper habe fetus, gemini monumenta cruoris." 
Dixit, et aptato pectus mucrone sub imum 

ineubuit ferro, quod adhuc a caede tepebat 

Vota tarnen tetigere deos, tetigere parentes: 
165 nam color in pomo est, ubi permaturuit, ater, 

quodque rogis superest, una requiescit in urnaJL_ ^ \h>-y^ 0^ 

22. Venus et Mars. Leucothoe. Clytie. 

Desierat, mediumque fuit breve tempus, et orsa est a 
dicere Leuconoe: vocem tenuere sorores. 4 

'Hunc quoque, siderea qui temperat omnia luce, 
170 cepit amor Solem: Solis referemus amores. 
Primus adulterium Veneris cum Marte putatur 
hic vidisse deus: videt hic deus omnia primus. 

Indoluit facto, Iiinonigenaeque marito 

fürte tori fartique locum monstravit. At illi 

175 et mens et quod opus fabrilis dextra tenebat 
excidit. Extemplo graciles ex aere catenas 
retiaque et laqueos, quae lumina fallere possent, 
elimat (non illud opus tenuissima vincant 
stamina, non summo quae pendet aranea tigno), 

180 utque leves tactus momentaque parva sequantur 
efiicit, et leeto circumdata collocat arte. 
Ut venere torum coniunx et adulter in unum, 
arte viri vinclisque nova ratione paratis 
in mediis ambo deprensi amplexibus haerent. 

185 Lemnius extemplo valvas patefecit eburnas 
admisitque deos: illi iacuere ligati 
turpiter; atque aliquis de dis non tristibus optat 
sie fieri turpis: superi risere, diuque 
haec fuit in toto notissima fabula caelo. 

190 Exigit indicii memorem Cythereia poenam, 
inque vices illum, tectos qui laesit amores, 
laedit amore pari. Quid nunc, Hyperione nate, 
forma colorque tibi radiataque lumina prosunt? 
nempe tuis omnes qui terras ignibus uris, 

195 ureris igne novo; quique omnia cernere debes, 
Leucothoen spectas, et virgine figis in una 
quos mundo debes oculos. Modo surgis eoo 
temperius caelo, modo serius incidis undis, 
spectandique mora brumales porrigis horas, 

200 deficis interdum, vitiumque in lumina mentis 
transit, et obscurus mortalia pectora terres. 
Nec, tibi quod lunae terris propioris imago 
obstiterit, palles: facit nunc amor iste colorem. 
Diligis hanc unam; nec te Clymeneque Rhodosque 

205 nec tenet Aeaeae genetrix pulcherrima Circes, 
quaeque tuos Clytie quamvis despecta petebat 
coneubitus ipsoque illo grave vulnus habebat 
tempore: Leucothoe* multarum oblivia fecit, 
gentis odoriferae quam formosissima partu 

210 edidit Eurynome. Sed postquam filia crevit, 
quam mater cunctas, tarn matrem filia vicit. 
Rexit Achaemenias urbes pater Orchamus, isque 
septimus a prisco numeratur origine Belo. 
Axe sub Hesperio sunt pascua Solis equorum. 

215 Ambrosiam pro gramine habent: ea fessa diurnis 
membra ministeriis nutrit reparatque labori. 
Dumque ibi quadrupedes caelestia pabula carpunt, 
noxque vicem peragit, thalamos deus intrat amatos, 
versus in Eurynomes faciem genetricis, et inter 

220 bis sex Leucothoen famulas ad lumina cernit 
levia versato ducentem stamina fuso. 
Ergo ubi ceu mater carae dedit oscula natae, 
^,res" ait „arcana est. Famulae, discedite neve 
eripite arbitrium matri secreta loquendi." 

225 Paruerant: thalamoque deus sine teste relicto 
„ille ego sum", dixit „qui longum metior annum, 
omnia qui video, per quem videt omnia tellus, 
mundi oculus. Mihi, crede, places." Pavet illa, metuque 
et colus et fusus digitis cecidere remissis. 

230 Ipse timor decuit. Nec longius ille moratus 
in veram rediit speciem solitumque nitorem: 
at virgo, quamvis inopino territa visu, 
victa nitore dei posita vim passa querella est. 
Invidit Clytie (neque enim moderatus in illa 

•235 Solis amor fuerat), stimulataque paelicis ira 
vulgat adulterium, düTamatumque parenti 
indicat. Ille ferox inmansuetusque precantem 
tendentemque manus ad lumina Solis et „ille 
vim tulit invitae" dicentem defodit alta 
240 crudus humo, tumulumque super gravis addit harenae. 
Dissipat nunc radiis Hyperione natus iterque 
dat tibi, qua possis defossos promere vultus. 
Nec tu iam poteras enectum pondere terrae 
tollere, nympha, caput corpusque exsangue iacebas. 

245 Nil illo fertur volucrum moderator equorum 
post Phaethonteos vidisse dolentius ignes. 

Hie quidem gelidos radiorum viribus artus 
si queat in vivum temptat revocare calorem: 
sed quoniam tantis fatum conatibus obstat, 

250 nectare odorato sparsit corpusque locumque, 

multaque praequestus „tanges tarnen aethera" dixit. 
Protinus imbutum caelesti nectare corpus 
delicuit terramque suo madefecit odore: 
virgaque per glaebas sensim radicibus actis 

255 turea surrexit tumulumque cacumine rupit 

At Clytien, quamvis amor excusare dolorem, 
indiciumque dolor poterat, non amplius auctor 
lucis adit venerisque modum sibi fecit in illa. 
Tabuit ex illo dementer amoribus usa 

260 nympha larum impatiens, et sub Iove nocte dieque 
sedit humo nuda, nudis incompta capillis, 
perque novem luces expers undaeque cibique 
rore mero lacrimisque suis ieiunia pavit, 
nec se movit humo: tantum spectabat euntis 

265 ora dei vultusque suos flectebat ad illum. 

Membra ferunt haesisse solo, partemque coloris 
luridus exsangues pallor conyertit in herbas; 
est in parte rubor, violaeque simillimus ora 
flos tegit. nia suum, quamvis radice tenetur, 

270 vertitur ad Solem, mutataque servat amorem* 

23. Salmacis. 

Dixerat, et factum mirabile ceperat aures. 

Pars fieri potuisse negant, pars omnia veros 

posse deos memorant: sed non est Bacchus in Ulis. 
Poscitur AlcithoS, postquam siluere sorores, 
275 Quae radio stantis percurrens stamina telae 

'vulgatos taceo dixit 'pastoris amores 

Daplinidis Idaei, quem nymphe paelicis ira 

contulit in saxum: tantus dolor urit amantes. 

Nec loquor, ut quondam naturae iure novato 
280 ambiguus fuerit modo vir, modo femina Sithon. 

Te quoque, nunc adamas, quondam fidissime parvo, 

Celmi, Iovi, largoque satos Curetas ab imbri, 
et Crocon in parvos versum cum Smilace flores 
praetereo, dulcique animos novitate tenebo. 

286 Unde sit infamis, quare male fortibus undis 
Salmacis enervet tactosque remolliat artus, 
discite. Causa latet, vis est notissima fontis. 

Mercurio puerum diva Cythereide natum 
naides Idaeis enutrivere sub antris; 

290 cuius erat facies, in qua materque paterque 
cognosci possent; nomen quoque traxit ab illis. 
Is tria cum primum fecit quinquennia, montes 
deseruit patrios, Idaque altrice relicta 
ignotis errare locis, ignota videre 

295 flumina gaudebat, studio minuente laborem. 
Hie etiam Lycias urbes Lyciaeque propinquos 
Caras adit. Videt hie stagnum lucentis ad imum 
usque solum lymphae. Non illic canna palustris 
nec steriles ulvae nec acuta cuspide iunci: 

300 perspieuus liquor est; stagni tarnen ultima vivo 
caespite cinguntur semperque virentibus herbis. 
Nympha colit, sed nec venatibus apta, nec arcus 
flectere quae soleat, nec quae contendere cursu, 
solaque naiadum celeri non nota Dianae. 

305 Saepe suas illi fama est dixisse sorores 

„Salmaci, vel iaculum vel pictas sume pharetras, 
et tua cum duris venatibus otia misce." 
Nec iaculum sumit nec pictas illa pharetras, 
nec sua cum duris venatibus otia miscet, 

310 sed modo fönte suo formosos perluit artus, 
saepe Cytoriaco deducit pectine crines 
et, quid se deceat, spectatas consulit undas; 
nunc perlucenti circumdata corpus amictu 
mollibus aut foliis aut mollibus ineubat herbis ; 

316 saepe legit flores. Et tunc quoque forte legebat, 
cum puerum vidit visumque optavit habere. 
Nec tarnen ante adiit, etsi properabat adire, 
quam se composuit, quam circumspexit amictus, 

et finxit vultum, et meruit formosa videri. 
320 Tunc sie orsa loqui, „puer o dignissime credi 

esse deus, seu tu deus es, potes esse Cupido, 

sive es mortalis, qui te genuere, beati, 

et frater felix, et fortunata profecto, 

siqua tibi soror est, et quae dedit ubera nutrix: 
325 sed longe cunetis longeque beatior illa, 

siqua tibi sponsa est, siquam dignabere taeda. 

Haec tibi sive aliqua est, mea sit furtiva voluptas, 

seu nulla est, ego sim, thalamumque ineamus eundem." 

Nais ab his taeuit. Pueri rubor ora notavit: 
330 nescit enim, quid amor: sed et erubuisse decebat. 

Hic color aprica pendentibus arbore pomis 

aut ebori tineto est, aut sub candore rubenti, 

cum frustra resonant aera auxiliaria, lunae. 

Posceuti nymphae sine fine sororia saltem 
335 oscula iamque manus ad eburnea colla ferenti 

„desinis? aut fugio, tecumque" ait „ista relinquo." 

Salmacis extimuit „loca" que „haec tibi libera trado, 

hospes" ait, simulatque gradu discedere verso, 

tum quoque respiciens, fruticumque recondita Silva 
340 delituit, flexuque genu submisit. At ille, 

scilicet ut vaeuis et inobservatus in herbis, 

huc it et hinc illuc, et in adludentibus undis 

summa pedum taloque tenus vestigia tingit; 

nec mora, temperie blandarum captus aquarum 
345 mollia de tenero velamina corpore ponit. 

Tum vero placuit, nudaeque cupidine formae 

Salmacis exarsit: flagrant quoque lumina nymphae, 

non aliter quam cum puro nitidissimus orbe 

opposita speculi referitur imagine Phoebus. 
350 Vixque moram patitur, vix iam sua gaudia differt, 

iam cupit amplecti, iam se male continet amens. 

Hie cavis velox applauso corpore palmis 

desilit in latices, alternaque bracchia ducens 

in liquidis translucet aquis, ut eburnea siquis 
355 signa tegat claro vel Candida lilia vitro. 

„Viciraus et meus est!" exclamat nais et omni 
yeste procul iacta mediis inmittitur undis, 
pugnantemque tenet luctantiaque oscula carpit, 
subiectatquc manus invitaque pectora tangit, 

360 et nunc hac iuveni, nunc circumfunditur illac; 
denique nitentem contra elabique volentem 
implicat, ut serpens, quam regia sustinet ales 
sublimemque rapit: pendens caput illa pedesque 
alligat et cauda spatiantes implicat alas: 

365 utve solent hederae longos intexere truncos, 
utque sub aequoribus deprensum polypus hostem 
continet, ex omni dimissis pai*te flagellis. 
Perstat Atlantiades, sperataque gaudia nympliae 
denegat. Illa premit, commissaque corpore toto 

370 sicut inhaerebat, „pugnes licet, improbe", dixit, 
„non tarnen effugies. Ita di iubeatis! et istum 
nulla dies a me nec me diducat ab isto." 
Vota suos habuere deos: nam mixta duorum 
corpora iunguntur, faciesque inducitur illis 

375 una, velut, siquis conducat cortice ramos, 
crescendo iungi pariterque adolescere cernit. 
Sic ubi complexu coierunt membra tenaci, 
nec duo sunt et forma duplex, nec femina dici 
nec puer ut possit, neutrumque et utrumque videntur. 

£80 Ergo ubi se liquidas, quo vir descenderat, undas 
semimarem fecisse videt, mollitaque in illis 
membra, manus tendens, sed non iara voce virili, 
Hermaphroditus ait „nato date munera vestro, 
et pater et genetrix, amborum nomen habenti: 

385 quisquis in hos fontes vir venerit, exeat inde 
semivir et tactis subito mollescat in undis." 
motus uterque parens nati rata verba biformis 
fecit et incesto fontem medicamine tinxit.' 

Finis erat öüctis. Sed adhuc Minyeia proles 

390 urget opus spernitque deum festumque profanat, 
tympana cum subito non apparentia raucis 
obstrepuere sonis, et adunco tibia cornu 

tinnulaque aera sonant; redolent murraeque crocique; 

resque fide maior, coepere virescere telae 
396 inque hederae faciem pendens frondescere vestis. 

Pars abit in vites, et quae modo fila fuerunt, 

palmite mutantur; de stamme pampinus exit; 

Purpura fulgorem pictis accommodat uvis. 

Iamque dies exactus erat, tempusque subibat, 
400 quod tu uec tenebras nec possis dicere lucem, 

sed cum luce tarnen dubiae confinia noctis: 

tecta repente quati pinguesque ardere videntur 

lampades et rutilis conlucere ignibus aedes 

falsaque saevarum simulcra ululare ferarum. 
405 Fumida iamdudum latitant per tecta sorores, 

diversaeque locis ignes ac lumina vitant; 

dumque petunt tenebras, parvos membraua per artus 

porrigitur tenuique includit bracchia pinna. 

Nec qua perdiderint veterem ratione figuram 
410 scire sinunt tenebrae. Non illas pluma levavit: 

sustinuere tarnen se perlucentibus alis; 

conataeque loqui minimam et pro corpore vocem 

emittunt, peraguntque leves Stridore querellas. 

Tectaque, non Silvas celebrant, lucemque perosae 
416 nocte volant, seroque tenent a vespere nomen. 

24. Athamas et Iwo. 

Tum vero totis Bacchi memorabile Thebis 
numen erat, magnasque novi matertera vires 
narrat ubique dei, de totque sororibus expers 
una doloris erat, nisi quem fecere sorores. 

420 Adspicit hanc, natis thalamoque Athamantis nabentem 
sublimes animos et alumno numine, Inno, 
nec tulit, et secum 'potuit de paelice natus 
vertere Maeonios pelagoque inmergere nautas 
et laceranda suae nati dare viscera matri 

425 et triplices operire novis Minyeidas alis: 
nil poterit Inno nisi inultos flere dolores? 
idque mini satis est? haec una potentia nostra est? 

ipse docet, quid agam (fas est et ab hoste doceri), 
quidque furor valeat Penthea caede satisque 
430 ac super ostendit: cur uon stünuletur eatque 
per cognata suis exempla furoribus Ino?' 

Est via declivis funesta nubila taxo, 
ducit ad infemas per muta silentia sedes. 
' Styx nebulas exhalat iners, umbraeque recentes 

435 descendunt illac simulacraque ftincta sepulcris. 

436 [Pallor biemsque tenent late loca seiita, novique, 

437 qua sit iter, manes, Stygiam qua ducat ad urbem, 

438 ignorant, ubi sit nigri fera regia Ditis.] 

Mille capax aditus et apertas undique portas 
440 urbs habet, utque fretum de tota flumiua terra, 
sie omnes animas locus aeeipit ille, nec ulli 
exiguus populo est, turbamve accedere sentit. 
Errant exsangues sine corpore et ossibus umbrae, 
parsque forum celebrant, pars imi tecta tyranni, 

445 pars aliquas artes, antiquae imitamina vitae. 

446 [Exercent, aliam partem saa poena coercet] 

447 Sustinet ire illuc caelesti sede relicta 
(tantum odiis iraeque dabat) Satumia Iuno. 
Quo simul intravit, sacroque a corpore pressum 

450 ingemuit limen, tria Cerberus extulit ora 
et tres latratus simul edidit. Ula sorores 
Nocte vocat genitas, grave et implacabile numen. 
Carceris ante fores clausas adamante sedebant 
deque suis atros pectebant crinibus angues. 

455 Quam simul agnorunt inter caliginis umbras, 
surrexere deae. Sedes scelerata vocatur: 
viscera praebebat Tityos lanianda, novemque 
iugeribus distentus erat; tibi, Tantale, nullae 
deprenduntur aquae, quaeque inminet, effugit arbor 

460 aut petis aut urges ruiturum, Sisyphe, saxum; 
volvitur Ixion et se sequiturque fagitque; 
molirique suis letum patruelibus ausae 
adsiduae repetunt, quas perdant, Belides undas. 
Quos omnes acie postquam Satumia torva 

Ovid, Metamm. (T.) 6 

465 vidit, et ante omnes Ixiona, rursus ab illo 
Sisyphon adspiciens 'cur nie e fratribus inquit 
c perpetuas patitur poenas, Athamanta superbum 
regia dives habet, qui me com coniuge Semper 
sprevit?' et exponit causas odiique viaeque, 

470 quidque velit. Quod vellet, erat, ne regia Cadmi 
staret, et in facinus traherent Athamanta sorores. 
Imperium, promissa, preces confundit in unum, 
sollicitatque deas. Sic haec Iunone locuta, 
Tisiphone canos ut erat turbata capillos 

475 movit, et obstantes reiecit ab ore colubras 

atque ita c non longis opus est ambagibus* inquit: 
'facta puta quaecumque inbes. Inamabüe regnum 
desere teque refer caeli melioris ad auras/ 
Laeta redit Iuno; quam caelum intrare parantem 

480 roratis lustravit aquis Thaumantias Iris. 

Nec mora, Tisiphone madefactam sanguine sumit 
importuna facem, fluidoque cruore rubentem 
induitur pallam tortoque incingitur angue, 
egrediturque domo. Luctus comitatur euntem 

485 et Pavor et Terror trepidoque Insania vultu. 
Limine constiterat: postes tremuisse feruntur 
Aeolii, pallorque fores infecit Avernus, 
solque locum fugit. Monstris exterrita coniunx, 
territus est Athamas. Tectoque exire parabant: 

490 obstitit infelix aditumque obsedit erinys, 
nexaque vipereis distendens bracchia nodis 
caesariem excussit. Motae sonuere colubrae, 
parsque iacent umeris, pars circum pectora lapsae 
sibila dant saniemque vomunt linguaque coruscant. 

495 Inde duos mediis abrumpit crinibus angues, 
pestiferaque manu raptos inmisit. At illi 
Inoosque sinus Athamanteosque pererrant, 
inspirantque graves animas. Nec vulnera membris 
ulla ferunt: mens est, quae diros sentiat ictus. 

500 Attulerat secum liquidi quoque monstra veneni, 
oris Cerberei spumas et virus Echidnae 

erroresque vagos caecaeque oblivia mentis 

et scelas et lacrimas rabiemque et caedis ainorem, 

omnia trita simul; quae sanguine mixta recenti 
505 coxerat aere cavo, viridi versata cicuta. 

Dumque pavent illi, vergit furiale venenum 
! pectus in amborum praecordiaque intima movit. 

Tum face iactata per eundem saepius orbem 

consequitur motis velociter ignibus ignes. 
510 Sic victrix iussique potens ad inania magni 

regna redit Ditis sumptumque recingitur anguem. 
Protinus Aeolides media furibundus in aula 

clamat 'io, comites, his retia tendite silvis! 

nie modo cum gemina visa est mihi prole leaena:* 
515 utque ferae sequitur vestigia coniugis amens, 

deque sinu matris ridentem et parva Learchum 

bracchia tendentem rapit et bis terque per auras 

more rotat fundae rigidoque infantia saxo 

discutit ora ferox. Tum denique concita mater, 
* -520 seu dolor hoc fecit seu sparsi causa veneni, 

exululat passisque fugit male sana capillis, 

teque ferens parvum nudis, Melicerta, lacertis 

'euhoe Bacche* sonat. Bacchi sub nomine Iuno 

risit et 'hos usus praestet tibi' dixit 'alumnus/ 
525 Inminet aequoribus scopulus: pars ima cavatur 

fluetibus et tectas defendit ab imbribus undas, 

summa riget frontemque in apertum porrigit aequor. 

Occupat hunc (vires insania fecerat) Ino, 

seque super pontum nullo tardata timore 
530 mittit onusque suum; percussa recanduit unda. 

At Venus, inmeritae neptis miserata labores, 

sie patruo blandita suo est: 'o numen aquarum, 
^ proxima cui caelo cessit, Neptune, potestas, 

magna quidem posco, sed tu miserere meorum, 
535 iactari quos cernis in Ionio inmenso, 

et dis adde tuis. Aliqua et mihi gratia ponto est, 

si tarnen in dio quondam concreta profundo 

spuma fui Graiumque manet mihi nomen ab illa.' 

I 

Adnuit oranti Neptunus et abstulit illis 

540 quod mortale fuit, maiestatemque verendam 
imposuit nomenque simul faciemque novavit 
Leucotheeque deum cum matre Palaemona dixit. 

Sidoniae comites, quantum valuere secutae 
signa pedum, primo yidere novissima saxo; 

545 nec dubium de morte ratae, Cadmeida palmis 
deplanxere domum, scissae cum veste capillos, 
utque parum iustae nimiumque in paelice saevae 
invidiam fecere deae. Convicia Iuno 
non tulit et 'faciam vos ipsas maxima* dixit 

550 'saevitiae monimenta meae.' Res dicta secuta est. 
Nam quae praecipue fuerat pia, 'persequar inquit 
c in freta reginam;' saltumque datura moveri 
haud usquam potuit scopuloque adfixa cohaesit 
Altera dum solito temptat plangore ferire 

555 pectora, temptatos sensit riguisse lacertos; 
üla, manus ut forte tetenderat in maris undas, 
saxea facta manus in easdem porrigit undas; 
huius, ut arreptum laniabat vertice crinem, 
duratos subito digitos in crine videres: 

560 quo quaeque in gestu deprensa est, haesit in illo. 

Pars volucres factae; quae nunc quoque gurgite in illo 
aequora destringunt summis Ismenides alis. 

25. Cadmus et Harmonia, 
Nescit Agenorides natam parvumque nepotem 
aequoris esse deos: luctu serieque malorum 

565 victus et ostentis, quae plurima viderat, exit 
conditor urbe sua t tamquam fortuna locorum, 
non sua se premeret; longisque erroribus actus 
contigit Illyricos profuga cum coniuge fines. 
Iamque malis annisque graves, dum prima retractant 

570 fata domus releguntque suos sermone labores, 
c num sacer ille mea traiectus cuspide serpens 1 
Cadmus ait 'fuerat, tum, cum Sidone profectus 
vipereos sparsi per humum, nova semina, dentes? 

quem si cura deum tarn certa vindicat ira, 

575 ipse precor serpens in longam porrigar alvum.* 
Dixit, et ut serpens in longam tenditur alvum, 
durataeque cnti squamas increscere sentit 
nigraque caeruleis variari corpora guttis. 
In pectusque cadit pronns. Commissaque in unnm 

580 paulatim tereti tenuantur acumine crura. 

Bracchia iam restant: quae restant bracchia tendit, 
et lacrimis per adhuc humana flnentibus ora 
c accede, o coniunx, accede, miserrima', dixit 
'dumque aliquid superest de me, me tauge manumque 

585 accipe, dum manus est, dum non totum occupat anguis.' 
Die quidem vult plura loqui, sed lingua repente 
in partes est fissa duas: nec verba volenti 
sufficiunt, quotiensque aliquos parat edere questus, 
sibilat: hanc illi vocem natura reliquit. 

.590 Nuda manu feriens exclamat pectora coniunx 
c Cadme, mane, teque, infelix, his exue monstris! 
Cadme, quid hoc? ubi pes, ubi sunt umerique manusque 
et color et facies et, dum loquor, omnia? cur non 
me quoque, caelestes, in eandem vertitis anguem? 1 

595 Dixerat: ille suae lambebat coniugis ora 
inque sinus caros, veluti cognosceret, ibat 
et dabat amplexus adsuetaque colla petebat. 
Quisquis adest (aderant comites), terretur: at illa 
lubrica permulcet cristati colla draconis. 

600 Et subito duo sunt iunctoque volumine serpunt, 
donec in appositi nemoris subiere latebras. 
Nunc quoque nec fugiunt hominem nec vulnere laedunt: 
quidque prius fuerint, placidi meminere dracones. 

26. Persms. Atlas, Andromeda. 

Sed tarnen ambobus versae solacia formae 
605 magna nepos dederat, quem debellata colebat 
India, quem positis celebrabat Achaia tempüs. 
Solus Abantiades ab origine cretus eadem 
Acrisius superest, qui moenibus arceat urbis 

Argolicae contraque deum ferat arma genusque 

610 non putet esse Iovis; neque enim lovis esse putabat 
Persea, quem pluvio Danae" conceperat auro. 
Mox tarnen Acrisium (tanta est praesentia veri) 
tarn violasse deum quam non agnosse nepotem 
paenitet: impositus iam caelo est alter, at alter 

615 viperei referens spolium memorabile monstri 
aera carpebat tenerum stridentibus alis. 
Cumque super Libycas victor penderet harenas, 
Gorgonei capitis guttae cecidere cruentae. 
Quas humus exceptas varios animavit in angues: 

620 unde frequens illa est infestaque terra colubris. 
Inde per iumensum ventis discordibus actus 
nunc huc, nunc illuc exemplo nubis aquosae 
fertur et ex alto seductas aethere longe 
despectat terras totumque supervolat orbem. 

625 Ter gelidas arctos, ter cancri bracchia vidit: 
saepe sub occasus, saepe est ablatus in ortus. 
Iamque cadente die, veritus se credere nocti, 
constitit Hesperio, regnis Atlantis, in orbe, 
exiguamque petit requiem, dum Lucifer ignes 

630 evocet Aurorae, currus Aurora diurnos. 

Hic liominum cunctos ingenti corpore praestans 
Iapetionides Atlas fuit. Ultima tellus 
rege sub hoc et pontus erat, qui Solis anhelis 
aequora subdit equis et fessos excipit axes. 

635 Mille greges illi totidemque armenta per herbas 
errabant, et humum vicinia nulla premebant. 
Arboreae frondes auro radiante nitentes 
ex auro ramos, ex auro poma tegebant. 
'Hospes 1 , ait Perseus illi, *seu gloria tangit 

640 te generis magni, generis mihi Iuppiter auctor; 
sive es mirator rerum, mirabere nostras. 
Hospitium requiemque peto.' Memor ille vetustae 
sortis erat: Themis hanc dederat Parnasia sortem: 
'Tempus, Atla, veniet, tua quo spoliabitur auro 

645 arbor, et hunc praedae titulum Iove natus habebit.' 

Id metuens solidis pomaria clauserat Atlas 
moenibus et vasto dederat servanda draconi 
arcebatque suis exteraos nnibus omnes. 
Huic quoque 'vade procul, ne longe gloria rerum, 

660 quam mentiris* ait, 4 longe tibi Iuppiter absit'; 
vimque minis addit manibusque expellere temptat 
cunctantem et placidis miscentem fortia dictis. 
Viribus inferior (quis enim par esset Atlantis 
viribus?) 'at quoniam parvi tibi gratia nostra est, 

655 accipe munns' ait, laevaque a parte Medusae 
ipse retroversus squalentia protulit ora. 
Quantus erat, mons factus Atlas: nam barba comaeque, 
in Silvas abeunt, iuga sunt umerique manusque, 
qnod caput ante firit, summo est in monte cacumen, 

660 ossa lapis fiunt: tum partes auctus in omnes 
crevit in inmensum (sie di statuistis), et omne 
cum tot sideribus caelum requievit in illo. 

Clauserat Hippotades aeterno carcere ventos, 
admonitorque operum caelo clarissimus alto 

665 lucifer ortus erat. Pennis ligat ille resumptis 
parte ab utraque pedes teloque accingitur unco 
et liquidum motis talaribus aera findit. 
Gentibus innumeris circumque infraque relictis 
Aethiopum populos Cepheaque conspicit arva. 

670 Illic inmeritam maternae pendere linguae 
Andromedan poenas inmitis iusserat Ammon. 
Quam simul ad duras religatam bracchia cautes 
vidit Abantiades (nisi quod levis aura capillos 
moverat et tepido manabant lumina fletu, 

675 marmoreum ratus esset opus), trahit inscius ignes 
et stupet et visae correptus imagine formae 
paene suas quatere est oblitus in aere pennas. 
Ut stetit, V dixit e non istis digna catenis, 
sed quibus inter se cupidi iunguntur amantes, 

680 pande requirenti nomen terräeque tuumque, 

et cur vincla geras\ Primo silet illa, nec audet 
appellare virum virgo; manibusque modestos 

celasset vultus, si non religata fuisset: 
lumina, quod potuit, lacrimis implevit obortis. 

685 Saepius instanti, sua ne delicta fateri 
nolle videretur, nomen terraeque suumque, 
quantaque maternae faerit fiducia formae, 
indicat Et nondum memoratis omnibus unda 
insonuit, veniensque inmenso belua ponto 

690 inminet et latum sab pectore possidet aequor. 
Conclamat virgo: genitor lugubris et una 
mater adest, ambo miseri, sed iustius üla. 
Nec secum auxilium, sed dignos tempore fletus 
plangoremque ferunt vinctoque in corpore adhaerent, 

695 cum sie hospes ait: 'Lacrimarum longa manere 

tempora vos pqterunt: ad opem brevis hora ferendam est. 
Hanc ego si peterem Perseus Iove natus et üla, 
quam clausam implevit fecundo Inppiter auro, 
Gtorgonis anguicoraae Perseus superator et alis 

700 aerias ausus iactatis ire per auras, 

praeferrer cunetis certe gener. Addere tantis 
dotibus et meritum, faveant modo numina, tempto: 
ut mea sit servata mea virtute, paciscor.' 
Accipiunt legem (quis enim dubitaret?) et orant 

705 promittuntque super regnum dotale parentes. 
Ecce velut navis praefixo concita rostro 
sulcat aquas, iuvenum sudantibus acta lacertis, 
sie fera dimotis impulsu pectoris undis 
tantum aberat scopulis, quantum Balearica torto 

710 funda potest plumbo medii transmittere caeli: 
cum subito iuvenis pedibus tellure repulsa 
arduus in nubes abiit Ut in aequore summo 
umbra viri visa est, visam fera saevit in umbram. 
Utque Iovis praepes, vacuo cum vidit in arvo 

715 praebentem Phoebo liventia terga draconem, 
occupat aversum, neu saeya retorqueat ora, 
squamigeris avidos figit cervieibus ungues, 
sie celeri missus praeeeps per inane volatu 
terga ferae pressit dextroque frementis in armo 

720 Inachides ferrum curvo tenus abdidit hämo. 
Vulnere laesa gravi modo se sublimis in auras 
attollit, modo subdit aquis, modo more ferocis 
versat apri, quem turba canum circumsona terret. 
Ille avidos morsus velocibus effugit alis 

725 quaque patet, nunc terga cavis super obsita conchis, 
nunc laterum costas, nunc qua tenuissima cauda 
desinit in piscem, falcato vulnerat ense. 
Belua puniceo mixtos cum sanguine fluctus 
ore vomit: maduere graves adspergine pennae. 

730 Nec bibulis ultra Perseus talaribus ausus 

credere, conspexit scopulum, qui vertice summo 
stantibus exstat aquis, operitur ab aequore moto. 
Nixus eo rupisque tenens iuga prima sinistra 
ter quater exegit repetita per ilia ferrum. 

735 Litora cum plausu clamor superasque deorum 
implevere domos: gaudent generumque salutant 
auxiliumque domus servatoremque fatentur 
Cassiope Cepheusque pater. Resoluta catenis 
incedit virgo, pretiumque et causa laboris. 

740 Ipse manus hausta victrices abluit unda, 

* 

anguiferumque caput dura ne laedat harena, 
mollit humum foliis natasque sub aequore virgas 
sternit et imponit Phorcynidos ora Medusae. 
Virga recens bibulaque etiamnum viva medulla 

745 vim rapuit monstri tactuque induruit huius 
percepitque novum ranüs et fronde rigorem. 
At pelagi nymphae factum mirabüe temptant 
pluribus in virgis et idem contingere gaudent 
seminaque ex illis iterant iactata per undas. 

750 Nunc quoqne curaliis eadem natura remansit, 
duritiam tacto capiant ut ab aere, quodque 
vimen in aequore erat, fiat super aequora saxum. 

Dis tribus ille focos totidem de caespite ponit, 
laevum Mercurio, dextrum tibi, bellica virgo, 

766 ara Iovis media est Mactatur vacca Minervae, 
alipedi vitulus, taurus tibi, summe deorum. 

protinus Andromedan et tanti praemia facti 
indotata rapit: taedas Hymenaeus Amorque 
praecutiunt, largis satiantar odoribus ignes, 

760 sertaque dependent tectis et ubique lyraeque 
tibiaque et cantus, animi felicia laeti 
argumenta, sonant. Reseratis aurea valvis 
atria tota patent, pulchroque instructa paratu 
Cepheni proceres ineunt convivia regis. 

76» Postquam epulis functi generosi munere Bacchi 
diffudere animos, cultusque genusque locorum 

767 quaerit Lyncides moresque animumque virorum. 

vulg. 767 [quaerit Abantiades: quaerenti protinus unus 
763 narrat Lyncides moresque animumque virorum.] 

769 Quae simiü edocnit 'nunc, o fortissime', dixit 

770 'fare precor Cepheus, 'quanta virtute, quibusque 
artibus abstuleris crinita draconibus ora.' 

Narrat Agenorides gelido sub Atlante iacentem 
esse locum solidae tutum munimine molis; 
cuius in introitu geminas habitasse sorores 

775 Phorcidas, unius partitas luminis usum. 
Id se sollerti furtim, dum traditur, astu 
suppdfeita cepisse manu perque abdita longe 
deviaque et silvis horrentia saxa fragosis 
Gorgoneas tetigisse domos, passimque per agros 

780 perque vias vidisse hominum simulacra ferarumque 
in silicem ex ipsis visa conversa Medusa. 
Se tarnen horrendae clipei, quod laeva gerebat, 
aere repercussam formam adspexisse Medusae, 
dumque gravis somnus colubrasque ipsamque tenebat, 

785 eripuisse caput collo; pennisque fugacem 

Pegason et fratrem matris de sanguine natos 
addidit et longi non falsa pericula cursus, 
quae freta, quas terras sub se vidisset ab alto 
et quae iactatis tetigisset sidera pennis. 

790 Ante exspectatum tacuit tarnen. Excipit unus 
ex numero procefum, quaerens, cur sola sororum 
gesserit alternis inmixtos crinibus angues. 

Hospes ait : 'Quoniam scitaris digiia relatu, 
accipe quaesiti causam. Clarissima forma 

796 multorumque fait spes invidiosa procornm 
illa: neque in tota conspectior ulla capillis 
pars fiüt. Inveni, qui se vidisse referret. 
Hanc pelagi rector templo vitiasse Minervae 
dicitur. Aversa est et castos aegide vultus 

800 nata Iovis texit; neve hoc impune fuisset, 
Gorgoneum crinem turpes mutavit in hydros* 

802 [Nunc quoque, ut attonitos fonnidine terreat hostes, 

803 pectore in adyerso, quos fecit, sustinet angnes.] 

Dumque ea Cephenum medio Danaeius heros 
agmine commemorat, fremida regalia turba 
atria complentur: nec coniugialia festa 
qui canat, est clamor, sed qui fera nuntiet arma. 
6 Inque repentinos convivia versa tumultus 
adsimilare freto possis, quod saeva quietum 
ventorum rabis motis exasperat andis. 
Primus in his Phineus, belli temerarius auctor, 
fraxineam quatiens aeratae cuspidis hastain, 

10 c en , ait c en adsum praereptae coniugis ultor, 
nec mihi te pennae, nec falsum versus in aurum 
Iuppiter eripiet'. Conanti mittere Cepbeus 
'quid facis?' exclamat, c quae te, germane, furentem 
mens agit in facinus? meritisne haec gratia tantis 

15 redditur? hac vitam servatae dote rependis? 
quam tibi non Perseus, verum si quaeris, ademit, 
sed grave Nereidum numen, sed cörniger Ammon, 
sed quae visceribus veniebat belua ponti 
exsaturanda meis. Hlo tibi tempore rapta est, 

20 quo peritura fait: nisi si crudelis id ipsum 
exigis, ut pereat, luctuque levabere nostro. 
Scilicet haud satis est, quod te spectante revincta est 
et nullam quod opem patruus sponsusve tulisti: 
insuper, a quoquam quod sit servata, dolebis 

25 praemiaque eripies? quae si tibi magna videntur, 
ex Ulis scopulis, ubi erant adfixa, petisses. 
Nunc sine, qui petiit, per quem haec non orba senectus, 
ferre quod et meritis et voce est pactus, eumque 
non tibi, sed certae praelatum intellege morti/ 

30 Die nihil contra: sed et nunc et Persea vultu 

alterno spectans petat hnnc, ignorat, an illum, 

cunctatusque brevi contortam viribus hastam, 

quantas ira dabat, nequiquam in Persea misit. 

Ut stetit illa toro, stratis tum denique Perseus 
35 exsiluit; teloque ferox inimica remisso 

pectora rupisset, nisi post altaria Phineus 

isset: et (indignum!) scelerato profuit ara. 

Fronte tarnen Rhoeti non inrita cuspis adhaesit. 

Qui postquam cecidit ferrumque ex osse revulsum est, 
40 Calcitrat et positas adspergit sanguine mensas. 

Tum vero indomitas ardescit vulgus in iras, 

telaque coniciunt, et sunt, qui Cephea dicunt 

cum genero debere mori. Sed limine tecti 

exierat Cepheus, testatus iusque fidemque 
45 hospitiique deos, ea se prohibente moveri. 

Bellica Pallas adest et protegit aegide fratrem 

datque animos. Erat Indus Athis, quem flumine Gange 

edita Limnaee vitreis peperisse sub undis 

creditur, egregius forma, quam divite cultu 
50 augebat, bis adhuc octonis integer annis, 

indutus chlamydem Tyriam, quam limbus obibat 

aureus; ornabant aurata monilia Collum 

et madidos murra curvum Crinale capillos. 

Ille quidem iaculo quamvis distantia misso 
55 figere doctus erat, sed tendere doctior arcus. 

Tum quoque lenta manu flectentem cornua Perseus 

stipite, qui media positus famabat in ara, 

perculit et fractis confudit in ossibus ora. 

Hunc ubi laudatos iactantem in sanguine vultus 
60 Assyrius vidit Lycabas, iunctissimus illi 

et comes et veri non dissimulator amoris, 

postquam exhalantem sub acerbo vulnere vitam 

deploravit Athin, quos ille tetenderat arcus 

arripit et 'mecum tibi sint certamina* dixit: 
65 'nec longum pueri fato laetabere, quo plus 

invidiae, quam laudis habes/ Haec omnia nondum 

dixerat, emicuit nervo penetrabüe telum 
vitatumque tarnen sinuosa veste pependit 
Vertit in nunc harpen spectatam caede Medusae 
70 Acrisioniades adigitque in pectus: at ille 

iam moriens, oculis sub nocte natantibus atra, 
circumspexit Athin seque acclinavit ad illum 
et tnlit ad manes iunctae solacia mortis. 
Ecce Syenites, genitus Metione, Phorbas 
75 et Libys Amphimedon, avidi committere pugnam, 
sanguine, quo late tellus madefacta tepebat, 
conciderant lapsi: surgentibus obstitit ensis, 
alterius costis, iugulo Phorbantis adactus. 
At non Actoriden Erytum, cui lata bipennis 
80 telum erat, hamato Perseus petit ense, sed altis 
exstantem signis multaeque in pondere massae 
ingentem manibus tollit cratera duabus 
infligitque viro; rutilum vomit ille cruorem 
et resupinus humum moribundo vertice pulsat. 
85 Inde Semiramio Polydaemona sanguine cretum 
Caucasiumque Abarim Sperchionidenque Lycetum 
intonsumque comas Helicen Phlegyanque Clytumque 
sternit et exstructos morientum calcat acervos. 
Nec Phineus ausus concurrere comminus hosti, 
90 intorquet iaculum: quod detulit error in Idan, 
expertem frustra belli et neutra arma secutum. 
Hie tuens oculis inmitem Phinea torvis 
'quandoquidem in partes' ait 'abstrahor, accipe, Phineu, 
quem fecisti hostem pensaque hoc vulnere vulnus 1 ; 

95 iamque remissurus tractum de vulnere telum 
sanguine defectos cecidit conlapsus in artus. 

Tu quoque, Cephenum post regem primus, Hodites, 
ense iaces Clymeni; Prothoenora percutit Hypseus, 
Hypsea Lyncides. Fuit et grandaevus in illis 
100 Emathion, aequi cultor timidusque deorum; 
qui, quoniam prohibent anni bellare, loquendo 
pugnat et incessit scelerataque devovet arma. 
Huic Chromis amplexo tremulis altaria palmis 

decutit ense caput; quod protinus incidit arae 

106 atque ibi semianimi verba exsecrantia lingua 
edidit, et medios animam exspiravit in ignes. 
Hinc gemini fratres Broteasque et caestibns Ammon 
invictus, vinci si possent caestibus enses, 
Phinea cecidere manu, Cererisque sacerdos 

110 Ampycus, albenti velatus tempora vitta. 

Tu quoque, Lampetide, non hos adhibendus ad usus, 
sed qui, pacis opus, citharam cum voce moveres, 
iussus eras celebrare dapes festumque canendo. 
Quem procul adstantem plectrumque imbelle tenentem 

115 Pettalus inridens 'Stygiis cane cetera* dixit 
'manibus' et laevo mucronem tempore flxit. 
Concidit et digitis morientibus ille retemptat 
fila lyrae, casuque fuit miserabile carmen. 

Nec sinit hunc impune ferox cecidisse Lycormas, 

120 raptaque de dextro robusta repagula posti 
ossibus inlisit mediae cervicis: at ille 
procubuit terrae mactati more iuvenci. 
Demere temptabat laevi quoque robora postis 
Cinyphius Pelates: temptanti dextera flxa est 

125 cuspide Marmaridae Corythi lignoque cohaesit. 
Haerenti latus hausit Abas: nec corruit ille, 
sed retinente manum moriens e poste pependit. 
Sternitur et Menaleus, Perseia castra secutus, 
et Nasamoniaci Dorylas ditissimus agri, 

130 dives agri Dorylas, quo non possederat alter 
latius aut totidem tollebat farris acervos. 
Huius in obliquo missum stetit inguine ferrum: 
letifer ille locus. Quem postquam vulneris auctor 
singultantem animam et versantem lumina vidit 

135 Bactrius Halcyoneus, 'hoc, quod premis' inquit 'habeto 
de tot agris terrae* corpusque exsangue reliquit. 
Torquet in hunc hastam calido de vulnere raptam 
ultor Abantiades; media quae nare recepta 
cervice exacta est in partesque eminet ambas. 

140 Dumque manum Fortuna iuvat, Clytiumque Claninque, 

matre satos una, diverso vulnere fadit: 
nam Clytii per utrumque gravi librata lacerto 
fraxinus acta femur, iaculum Clanis ore momordit. 
Occidit et Celadon Mendesius, occidit Astreus, 

145 matre Palaestina, dubio genitore creatus, 
Aethionque sagax quondam Ventura videre 
(tunc ave deceptus falsa), regisque Thoactes 
armiger et caeso genitore infamis Agyrtes. 

Plus tarnen exhausto superest: namque omnibus unum 

150 opprimere est animus, coniurata undique pugnant 
agmina pro causa meritum impugnante fidemque: 
hac pro parte socer frustra pius et nova coniunx 
cum genetrice favent ululatuque atria complent. 
Sed sonus armorum superat gemitusque cadentum, 

155 pollutosque semel multo Bellona penates 

sanguine perfundit renovataque proelia miscet. 
Circueunt unum Phineus et mille secuti 
Pbinea: tela volant hiberna grandine plura 
praeter utrumque latus praeterque et lumen et aures. 

160 Applicat hinc umeros ad magnae saxa columnae, 
tutaque terga gerens adversaque in agmina versus 
sustinet instantes. Instabat parte sinistra 
Chaonius Molpeus, dextra Nabataeus Ethemon. 
Tigris ut auditis diversa valle duorum 

165 exstimulata fame mugitibus armentorum 

nescit, utro potius ruat, et ruere ardet utroque, 

sie dubius Perseus, dextra laevane feratur, 

Molpea traiecti submovit vulnere cruris, 

contentusque fuga est: neque enim dat tempus Ethemon, 

170 sed furit et, cupiens saltu dare vulnera collo, 
non circumspectis exaetum viribus ensem 
fregit in extrema percussae parte columnae: 
lammina dissiluit dominique in gutture fixa est 
Non tarnen ad letum causas satis illa valentes 

175 plaga dedit: trepidum Perseus et inermia frustra 
bracchia tendentem Cyllenide confodit harpe. 

Verum ubi virtutem turbae succumbere vidit, 

c auxiliuin, Perseus 'quoniam sie cogitis ipsi\ 
dixit 'ab hoste petam. Vultus avertite vestros, 

180 siquis amicus adestf et Gorgonis extulit ora. 
'Quaere alium, tua quem moveant miracula' dixit 
Thescelus; utque manu iaculum fatale parabat 
mittere, in hoc haesit Signum de marmore gestu.' 
Proximus huic Ampyx animi plenissima magni 

185 pectora Lyncidae gladio petit; inque petendo 
dextera deriguit nec citra mota nec ultra est. 
At Nileus, qui se genitum septemplice Nilo 
ementitus erat, clipeo quoque flumina Septem 
argento partim, partim caelaverat auro, 

190 c adspice\ ait 'Perseu, nostrae primordia gentis: 
magna feres tacitas solacia mortis ad umbras, 
a tanto cecidisse viro': pars ultima vocis 
in medio suppressa sono est, adapertaque velle 
ora loqui credas, nec sunt ea pervia verbis. 

195 Increpat hos 'vitio* que 'animi, non viribus* inquit 
'Gorgoneis torpetis* Eryx: 'ineurrite mecum 
et prosteraite humi iuvenem magica arma moventem!' 
Incursurus erat: tenuit vestigia tellus, 
inmotusque silex armataque mansit imago. 

200 Hi tarnen ex merito poenas subiere; sed unus 
miles erat Persei, pro quo dum pugnat, Aconteus, 
• Gorgone conspecta saxo concrevit oborto. 
Quem ratus Astyages etiamnum vivere, longo 
ense ferit: sonuit tinnitibus ensis acutis. 

205 Dum stupet Astyages, naturam traxit eandem, 
marmoreoque manet vultus mirantis in ore. 
Nomina longa mora est media de plebe virorum 
dicere: bis centum restabant corpora pugnae, 
Gorgone bis centum riguerunt corpora visa. 

210 Paenitet iniusti tunc denique Phinea belli« 
Sed quid agat? simulacra videt diversa figuris 
agnoscitque suos et nomine quemque vocatum 
poscit opem, credensque parum sibi proxima tangit 
corpora: marmor erant. Avertitur, atque ita supplex 

Ovid, Metamm. (T.) 7 

215 confessasque manus obliquaque bracchia tendens, 
* vincis*, ait Terseu. Remove tua monstra tuaeque 
saxificos vultus, quaecumque ea, tolle Medusae, 
tolle, precor. Non nos odium regnique cupido 
compulit ad bellum: pro coniuge movimus arma. 

220 Causa fuit meritis melior tua, tempore nostra. 
Non cessisse piget. Nihil, o fortissime, praeter 
hanc animam concede mihi: tua cetera sunto* 
Talia dicenti neque eum, quem voce rogabat, 
respicere audenti 'quod' ait, timidissime Phineu, 

225 et possum tribuisse et magnum est munus inerti, 
pone metum, tribuam: nullo violabere ferro. 
Quin etiam mansura dabo monimenta per aevum, 
inque domo soceri Semper spectabere nostri, 
ut mea se sponsi soletur imagine coniunx.' 

230 Dixit et in partem Phorcynida transtulit illam, 
ad quam Se trepido Phineus obverterat ore. 
Tum quoque conanti sua vertere luiniua cervix 
deriguit, saxoque oculorum induruit umor. 
Sed tarnen os timidum vultusque in marmore supplex 

235 submissaeque manus faciesque obnoxia mansit. 

Victor Abantiades patrios cum coniuge muros 
intrat et inmeriti vindex ultorque parentis 
adgreditur Proetum: nam fratre per arma fugato 
Acrisioneas Proetus possederat arces. 

240 Sed nec ope armorum, nec, quam male ceperat, arce 
torva colubriferi superavit lumina monstri. 

Te tarnen, o parvae rector, Polydecta, Seriphi, 
nec iuvenis virtus per tot spectata labores 
nec mala mollierant, sed inexorabüe durus 

245 exerces odium, nec iniqua finis in ira est. 
Detrectas etiam laudem fictamque Medusae 
arguis esse necem. * Dabimus tibi pignera veri. 
Parcite luminibusf Perseus ait oraque regis 
ore Medusaeo silicem sine sanguine fecit. 

27. Hippocrene. Fierides* 

250 Hactenus aurigenae comitem Tritonia fratri 
se dedit: inde cava circumdata nube Seriphon 
deserit, a dextra Cythno Gyaroque relictis, 
quaque super pontum via visa brevissima, Thebas 
virgineumque Helicona petit. Quo monte potita 

255 constitit et doctas sie est adfata sorores: 
'Fama novi fontis nostras pervenit ad aures, 
dura Medusaei quem praepetis ungula rupit. 
Is milii causa viae. Volui mirabile factum 
cernere: vidi ipsum materno sanguine nasci.' 

260 Excipit Uranie: 'Quaecumque est causa videndi 
lias tibi, diva, domos, animo gratissima nostro es. 
Vera tarnen fama est, et Pegasus huius origo 
fontis/ et ad latices deduxit Pallada sacros. 
Quae mirata diu factas pedis ictibus undas, 

265 silvarum lucos circumspicit antiquarum 

antraque et innumeris distinetas floribus herbas 
felicesque vocat pariter studioque locoque 
Mnemonidas. Quam sie adfata est una sororum: 
f 0, nisi te virtus opera ad maiora tulisset, 

270 in partem Ventura chori Tritonia nostri, 

vera refers meritoque probas artesque locumque: 
et gratam sortem, tutae modo simus, habemus. 
Sed (vetitum est adeo sceleri nihil) omnia terrent 
virgineas mentes, dirusque ante ora Pyreneus 

275 vertitur, et nondum tota me mente reeepi. 
Daulida Threicio Phoceaque milite rura 
ceperat ille ferox iniustaque regna tenebat. 
Templa petebamus Parnasia: vidit euntes, 
nostraque fallaci veneratus numina vultu 

280 „Mnemonides" (cognorat enim), „consistite", dixit 
„nec dubitate, precor, tecto grave sidus et imbrem" 
(imber erat) „vitare meo: subiere minores 
saepe casas superi." Dictis et tempore motae 
adnuimusque viro primasque intravimus aedes. 

285 Desierant imbres, victoque aquilonibus austro 

7* 

fusca repurgato fugiebant nubila caelo. 
Impetus ire fuit: claudit sua tecta Pyreneus 
vimque parat. Quam nos sumptis eflugimus alis. 
Ipse secuturo sinülis stetit arduus arce 

290 „qua" que „via est vobis, erit et mihi" dixit „eadem", 
seque iacit vecors e summae culmine turris 
et cadit in vultus, discussique ossibus oris 
tundit humum moriens scelerato sanguine tinctam; 
Musa loquebatur: pennae sonuere per auras, 

295 yoxque salutantum ramis veniebat ab altis. 
Suspicit et linguae quaerit tarn certa loquentes 
unde sonent, hominemque putat Iove nata locutum. 
Ales erat, numeroque novem, sua fata querentes, 
institerant ramis imitantis omnia picae. 

300 Miranti sie orsa deae dea: 'Nuper et istae 
auxerunt volucrum victae certamine turbam. 
Pieros has genuit Pellaeis dives in arvis, 
Paeonis Euippe mater fuit. Dia potentem 
Lucinam noviens, noviens paritura, voeavit. 

305 Intumit numero stolidarum turba sororum, 

perque tot Haemonias et per tot Achai'das urbes 
huc venit et tali committit proeiia voce: 
„Desinite indoctum vana dulcedine vulgus 
feilere: nobiscum, siqua est fiducia vobis, 

310 Thespiades certate deae. Nec voce, nec arte 
vincemur, totidemque sumus. Vel cedite victae 
fönte Medusaeo et Hyantea Aganippe, 
vel nos Emathiis ad Paeonas usque nivosos 
cedamus campis. Dirimant certamina nymphae." 

315 Turpe quidem contendere erat, sed cedere visum 
turpius. Electae iurant per flumina nymphae 
factaque de vivo pressere sedilia saxo. 
Tunc sine sorte prior quae se certare professa est, 
bella canit superum, falsoque in honore Gigantas 

320 ponit et extenuat magnorum facta deorum; 
emissumque ima de sede Typhoea terrae 
caelitibus fecisse metum, cunetosque dedisse 

terga fugae, donec fessos Aegyptia tellus 
ceperit et Septem discretus in ostia Nilus. 
Huc quoque terrigenam venisse Typhoea narrat 
et se mentitis superos celasse figuris; 
„duxque gregis" dixit „fit Iuppiter; unde recurvis 
nunc quoque formatus Libys est cum cornibus Ammon. 
Delius in corvo, proles Semeleia capro, 
feie soror Phoebi, nivea Saturnia vacca, 
pisce Venus latuit, Cyllenius ibidis alis." 
Hactenus ad citharam vocalia moverat ora: 
poscimur Aonides. Sed forsitan otia non sint, 
nec nostris praebere vacet tibi cantibus aures.' 
'Ne dubita, vestrumque mihi refer ordine Carmen 
Pallas ait nemorisque levi consedit in umbra. 

Musa refert: 'Dedimus summam certaminis uni. 
Surgit et inmissos hedera conlecta capillos 
Calliope querulas praetemptat pollice chordas, 
atque haec percussis subiungit carmina nervis: 

28. Ceres et Frost rpina. 

„Prima Ceres unco glaebam dimovit aratro, 
prima dedit fruges alimentaque mitia terris, 
prima dedit leges: Cereris sunt omnia munus.l 
lila canenda mihi est. Utinam modo dicere possem 
345 carmina digna dea: certe dea carmine digna est. 
Vasta giganteis ingesta est insula membris 
Trinacris et magnis subiectum molibus urget 
aetherias ausum sperare Typhoea sedes. 
Nititur ille quidem pugnatque resurgere saepe, 
350 dextra sed Ausonio manus est subiecta Peloro, 
laeva, Pachyne, tibi, Lilybaeo crura premuntur, 
degravat Aetna caput: sub qua resupinus harenas 
eiectat flammamque ferox vomit ore Typhoeus. 
Saepe remoliri luctatur pondera terrae 
355 oppidaque et magnos devolvere corpore montes. 
Inde tremit tellus, et rex pavet ipse silentum, 
ne pateat latoque solum retegatur hiatu 

inmissusque dies trepidantes terreat umbras. 

Hanc metuens cladem tenebrosa sede tyrannus 

360 exierat, cumique atrorum vectus equorum 
ambibat Siculae cautus fimdamina terrae. 
Postquam exploratum satis est loca nulla labare, 
depositique metus, videt hunc Erycina vagantem 
monte suo residens, natumque amplexa volucrem 

365 „arma mannsque meae, mea, nate, potentia", dixit, 
„illa, quibus superas omnes, cape tela, Cupido, 
inque dei pectus celeres molire sagittas, 
cui triplieis cessit fortuna novissima regni. 
Tu superos ipsumque Iovem, tu numina ponti 

370 victa domas ipsumque, regit qui numina ponti. 
Tartara quid cessant? cur non matrisque tuumque 
imperium profers? agitur pars tertia mundi. 
Et tarnen in caelo, quae iam patientia nostra est, 
spernimur, ac mecum vires minuuntur Amoris. 

375 Pallada nonne vides iaculatricemque Dianam 
abscessisse mihi? Cereris quoque filia virgo, 
si patiemur, erit: nam spes adfectat easdem. 
At tu, pro socio, siqua est ea gratia, regno 
iunge deam patruo." Dixit Venus. Hie pharetram 

380 solvit et arbitrio matris de mille sagittis 
unam seposuit, sed qua nec acutior ulla 
nec minus incerta est nec quae magis audiat arcus, 
oppositoque genu curvavit flexile cornum 
inque cor hamata percussit harundine Ditem. 

385 Haud procul Hennaeis lacus est a moenibus altae, 
nomine Pergus, aquae. Non illo plura Caystros 
carmina cycnorum labentibus audit in undis. 
Silva coronat aquas cingens latus omne, suisque 
frondibus ut velo Phoebeos submovet ignes. 

390 Frigora dant rami, tyrios humus umida flores: 
perpetuum ver est Quo dum Proserpina luco 
ludit et aut violas aut Candida lilia carpit, 
dumque puellari studio calathosque sinumque 
implet et aequales certat superare iegendo, 

395 paene simul visa est dilectaque raptaque Diti: 

usque adeo est properatus amor. Dea territa maesto 

et matrem et comites, sed raatrem saepius, ore 

clamat; et ut summa vestem laniarat ab qra, 

collecti flores tunicis cecidere remissis. 
400 Tantaque simplicitas puerilibus adfuit annis, 

haec quoque virgineum movit iactura dolorem. 

Raptor agit currus et nomine quemqne vocando 

exhortatur equos, quorum per colla iubasque 

excutit obscura tinctas ferrugine habenas, 
405 perque lacus altos et olentia sulphure fertur 

stagna Palicorum, rupta ferventia terra, 

et qua Bacchiadae, bimari gens orta Corintho, 

inter inaequales posuerunt moenia portus. 

Est medium Cyanes et Pisaeae Arethusae, 
410 quod coit angustis inclusum cornibus aequor. 

Hic fuit, a cuius stagnum quoque nomine dictum est, 

inter Sicelidas Cyane celeberrima nymphas. 

Gurgite quae medio summa tenus exstitit alvo 

agnovitque deam. „Nec longius ibitis!" inquit, 
415 „non potes invitae Cereris gener esse: roganda, 

non rapienda fuit. Quodsi componere magnis 

parva mihi fas est, et rae dilexit Anapis: 

exorata tarnen, nec, ut haec, exterrita nupsi." 

Dixit et in partes diversas bracchia tendens 
420 obstitit. Haud ultra tenuit Saturnius iram, 

terribilesque hortatus equos in gurgitis ima 

contortum valido sceptrum regale lacerto 

condidit. Icta viam tellus in Tartara fecit 

et pronos currus medio cratere recepit. 
425 At Cyane, raptamque deam contemptaque fontis 

iura sui maerens, inconsolabile vulnus 

mente gerit tacita lacrimisque absumitur omnis, 

et quarum fuerat magnum modo numen, in illas 

extenuatur aquas. Molliri membra videres, 
430 ossa pati flexus, ungues posuisse rigorem; 

primaque de tota tenuissima quaeque liquescunt, 

caerulei crines digitique et crura pedesque: 
nam brevis in gelidas membris exilibus undas 
transitus est: post haec umeri tergusque latusque 

435 pectoraque in tennes abeunt evanida rivos. 
Denique pro vivo vitiatas sanguine venas 
lympha subit, restatque nihil, quod prendere possis^ 

Interea pavidae nequiqnam filia matri 
omnibus est terris, omni quaesita profundo. 

440 Illam non ndis veniens Aurora capillisi 
cessantem vidit, non Hesperus. Illa duabus 
flammiferas pinus manibus succendit ab Aetna 
perque pruinosas tulit inrequieta tenebras. 
Kursus ubi alma dies hebetarat sidera, natam 

445 solis ab occasu solis quaerebat ad ortus. 
Fessa labore sitim collegerat, oraque nulli 
colluerant fontes, cum tectam Stramine vidit 
forte casam, parvasque fores pulsavit: at inde 
prodit anus divamque videt, lymphamque roganti 

460 dulce dedit, tosta quod texerat ante polenta. 
Dum bibit illa datum, duri puer oris et audax 
constitit ante deam risitque avidamque vocavit. 
Offensa est neque adhuc epota parte loquentem 
cum liquido mixta perfudit diva polenta. 

455 Combibit os maculas, et quae modo bracchia gessit,. 
cmra gerit; cauda est mutatis addita membris; 
inque brevem formam, ne sit vis magna nocendi, 
contrahitur, parvaque minor mensura lacerta est. 
Mirantem flentemque et tangere monstra parantem 

460 fugit anum latebramque petit, aptumque colori 
nomen habet, variis stellatus corpora guttis. 

Quas dea per terras et quas erraverit undas, 
dicere longa mora est: quaerenti defuit orbis. 
Sicaniam repetit; dumque omnia lustrat eundo, 

465 venit et ad Cyanen. Ea ni mutata fuisset, 
omnia naiTasset: sed et os et Lingua volenti 
dicere non aderant, nec quo loqueretur habebat. 
Signa tarnen manifesta dedit notamque parenti, 

illo forte loco delapsam in gurgite sacro, 

470 Persephones zonam summis ostendit in undis. 

Quam simul agnovit, tamquam tunc denique raptam 

scisset, inornatos laniavit diva capillos 

et repetita suis percussit pectora palnüs. 

Nescit adhnc, ubi sit: terras tarnen increpat omnes 

475 ingratasque vocat nec frugum munere dignas, 
Trinacriam ante alias, in qua vestigia damni 
repperit Ergo illic saeva vertentia glaebas 
fregit aratra manu, parilique irata colonos 
ruricolasque boves leto dedit arvaque iussit 

480 fallere depositum vitiataque semina fecit. 
Fertilitas terrae latum vulgata per orbem 
falsa iacet: primis segetes moriuntur in herbis, 
et modo sol nimius, nimius modo corripit imber 
sideraque ventique nocent, avidaeque volucres 

485 semina iacta legunt; lolium tribulique fatigant 
triticeas messes et inexpugnabile gramen. 

Tum caput Eleis Alphelas extulit undis 
rorantesque comas a fronte removit ad aures 
atque ait „o toto quaesitae virginis orbe 

490 et frugum genetrix, inmensos siste labores, 
neve tibi fidae violenta irascere terrae. 
Terra nihil meruit patuitque invita rapinae. 
Nec sum pro patria supplex: huc hospita veni; 
Pisa mihi patria est et ab Elide ducimus ortus; 

495 Sicaniam peregrina colo, sed gratior omni 

haec mihi terra solo est: hos nunc Arethusa penates, 
hanc habeo sedem: quam tu, mitissima, serva. 
Mota loco cur sim tantique per aequoris undas 
advehar Ortygiam, veniet narratibus hora 

500 tempestiva meis, cum tu curaque levata 
et vultus melioris eris. Mihi pervia tellus 
praebet iter, subterque imas ablata cavernas 
hic caput attollo desuetaque sidera cerno. 
Ergo dum Stygio sub terris gurgite labor, 

505 visa tua est oculis illic Proserpina nostris: 

illa quidem tristis neque adhuc interrita vultu, 
sed regina tarnen, sed opaci maxima mandi, 
sed tarnen inferni pollens matrona tyranni." 
Mater ad anditas stupnit ceu saxea voces 

510 attonitaeque diu similis fuit. Utqne dolore 
pulsa gravi gravis est amentia, curribus oras 
exit in aetherias. Ibi toto nubila vultu 
ante Iovem passis stetit invidiosa capillis 
„pro"que „meo veni supplex tibi, Iuppiter", inquit 

515 „sanguine proque tuo. Si nulla est gratia matris, 
nata patrem moveat, neu sit tibi cura, precamur, 
vilior illius, quod nostro est edita partu. 
En quaesita diu tandem mihi nata reperta est, 
si reperire vocas amittere certius, aut si 

520 scire, ubi sit, reperire vocas. Quod rapta, feremus, 
dummodo reddat eam: neque enim praedone marito 
filia digna tua est, si iam mea filia non est." 
Iuppiter excepit: „Commune est pignus onusque 
nata mihi tecum. Sed si modo nomina rebus 

525 addere vera placet, non hoc iniuria factum, 

verum amor est; neque erit nobis gener ille pudori, 
tu modo, diva, velis. Ut desint cetera, quantum est 
esse Iovis fratrem! — quid quod non cetera desunt 
nec cedit nisi sorte mihi? sed tanta cupido 

530 si tibi discidii est, repetet Proserpina caelum, 
lege tarnen certa, si nullos contigit illic 
ore cibos; nam sie Parcarum foedere cautum est." 

Dixerat. At Cereri certum est educere natam. 
Non ita fata sinunt, quoniam ieiunia virgo 

536 solverat et, cultis dum Simplex errat in hortis, 
Poeniceum curva decerpserat arbore pomum 
sumptaque pallenti Septem de cortice grana 1 
presserat ore suo. Solusque ex omnibus illud 
Ascalaphus vidit, quem quondam dicitur Orphne, 

540 inter Avernales haud ignotissima nymphas, 
ex Acheronte suo silvis peperisse sub atris: 
vidit et indicio reditum crudelis ademit. 

Ingemuit regina Erebi testemque profanam 

fecit avem, sparsumque caput Phlegethontide lympha 

546 in rostrum et plumas et grandia lumina vertit. 
Die sibi ablatos fulvis amicitur in alis, 
inque caput crescit, longosque reflectitur ungues 
vixque movet natas per inertia bracchia pennas: 
foedaque fit volucris, venturi nuntia luctus, 

550 ignavns bubo, dirum mortalibus omen. 

Hic tarnen indicio poenam linguaque videri 
commeruisse potest: vobis, Acheloides, unde 
pluma pedesque avium, cum virginis ora geratis? 
an quia, cum legeret vernos Proserpina flores, 

555 in comitum numero, doctae Sirenes, eratis? 
quam postquam toto frustra quaesistis in orbe, 
protinus ut vestram sentirent aequora curam, 
posse super fluctus alarum insistere remis 
optastis, facilesque deos habuistis et artus 

560 vidistis vestros subitis flavescere pennis. 

Ne tarnen ille canor mulcendas natus ad aures 
tantaque dos oris linguae deperderet usum, 
virginei vultus et vox humana remansit. 

At medius fratrisque sui maestaeque sororis 

565 Iuppiter ex aequo volventem dividit annum. 
Nunc dea, regnorum numen commune duorum, 
cum matre est totidem, totidem cum coniuge menses. 
Vertitur extemplo facies et mentis et oris: 
nam modo quae poterat Diti quoque maesta videri, 

570 laeta deae frons est, ut sol, qui tectus aquosis 
nubibus ante fuit, victis e nubibus exit. 

29. Arethusa. 

Exigit alma Ceres, nata secura recepta, 
quae tibi causa fugae, cur sis, Arethusa, sacer fons. 
Conticuere undae: quarum dea sustulit alto 
575 fönte caput, viridesque manu siccata capillos 
fliuninis Elei veteres narravit amores. 

„Pars ego nympharum, quae sunt in Achaide", dixit 
„una tili, nec me studiosius altera saltus 

legit, nec posuit studiosius altera casses. 

580 Sed quamvis formae numquam mihi fama petita est, 
quamvis fortis eram, formosae nomen habebam. 
Nec mea me facies nimium laudata iuvabat, 
quaque aliae gaudere solent, ego rustica dote 
corporis erubui, crimenque placere putavi. 

585 Lassa revertebar (memini) Stymphalide silva: 

aestus erat, magnumque labor geminaverat aestum. 
Invenio sine vertice aquas, sine murmure euntes, 
perspicuas ad humum, per quas numerabilis alte 
calculus omnis erat, quas tu vix ire putares. 

590 Cana salicta dabant nutritaque populus unda 
sponte sua natas ripis declivibus umbras. 
Accessi primumque pedis vestigia tinxi, 
poplite deinde tenus: neque eo contenta, recingor 
molliaque impono salici velamina curvae 

595 nudaque mergor aquis. Quas dum ferioque trahoque 
mille modis labens excussaque bracchia iacto, 
nescio quod medio sensi sub gurgite murmur 
territaque insisto propioris margine ripae. 
„Quo properas, Arethusa?" suis Alpheus ab undis, 

600 „quo properas?" iterum rauco mihi dixerat ore. 
Sicut eram, fugio sine vestibus: altera vestes 
ripa meas habuit. Tanto magis instat et ardet, 
et quia nuda fui, sum visa paratior Uli. 
Sic ego currebam, sie me ferus ille premebat, 

605 ut fugere aeeipitrem penna trepidante columbae, 
ut solet aeeipiter trepidas urgere columbas. 
Usque sub Orchomenon Psophidaque Cyllenenque 
Maenaliosque sinus gelidumque Erymanthon et Elin 
currere snstinui: nec me velocior ille. 

610 Sed tolerare diu cursus ego, viribus impar, 
non poteram: longi patiens erat ille laboris. 
Per tarnen et campos, per opertos arbore montes, 
saxa quoque et rupes et qua via nulla, cueurri. 
Sol erat a tergo: vidi praecedere longam 

615 ante pedes umbram, nisi si timor illa videbat; 

sed certe sonitusque pedum terrebat et ingens 
crinales vittas adflabat anhelitus oris. 
Fessa labore fugae „fer opem deprendimur*', inquam, 
„armigerae, Diana, tuae, cui saepe dedisti 

620 ferre tuos arcus inclusaque tela pharetra." 
Mota dea est spissisque ferens e nubibus unam 
me super iniecit, Lustrat caligine tectam 
amnis et ignarus circum cava nubila quaerit. 
Bisque locum, quo me dea texerat, inscius ambit 

625 et bis „io Arethusa, io Arethusa!" vocavit. 

Quid mihi tunc animi miserae fuit? anne quod agnae est, 

siqua lupos audit circum stabula alta frementes, 

aut lepori, qui vepre latens hostilia cernit 

ora canum nullosque audet dare corpore motus? 

630 Non tarnen abscedit: neque enim vestigia cernit 
longius ulla pedum: servat nubemque locumque. 
Occupat obsessos sudor mihi frigidus artus, 
caeruleaeque cadunt toto de corpore guttae, 
quaque pedem movi, manat lacus, eque capillis 

635 ros cadit, et citius, quam nunc tibi facta renarro, 
in latices mutor. Sed enim cognoscit amatas 
amnis aquas, positoque viri, quod sumpserat, ore 
vertitur in proprias, ut se mihi misceat, undas. 
Delia rupit humum; caecisque ego mersa cavernis 

640 advehor Ortygiam, quae me cognomine divae 
grata meae superas eduxit prima sub auras." 

Hac Arethusa tenus. Geminos dea fertilis angues 
curribus admovit frenisque coercuit ora 
et medium caeli terraeque per aera vecta est 

645 atque levem currum Tritonida misit in urbem 
Triptolemo; partimque rudi data semina iussit 
spargere humo, partim post tempora longa recultae. 
Iam super Europen sublimis et Asida terram 
vectus erat iuvenis; Scythicas advertitur oras. 

650 Rex ibi Lyncus erat: regis subit ille penates. 
Qua veniat, causamque viae nomenque rogatus 
et patriam, „patria est clarae mihi" dixit „Athenae, 

Triptolemus nomen. Veni nec puppe per ündas, 
nec pede per terras: patuit mihi pervius aether. 

656 Dona fero Cereris, latos quae sparsa per agros 
frugiferas messes alimentaque mitia reddant" 
Barbarus invidit; tantique ut muneris auctor 
ipse sit, hospitio recipit somnoque gravatum 
adgreditur ferro. Conantem figere pectus 

cm lynca Ceres fecit, rursusque per aera iussit 
Mopsopium iuvenem sacros agitare iugales." 

Finierat doctos e nobis maxima cantus. 
At nymphae vicisse deas Helicona colentes 
concordi dixere sono. Convicia victae 

665 cum facerent, „quoniam" dixit „certamine vobis 
supplicium meruisse parum est maledictaque culpae 
additis et non est patientia libera nobis, 
ibimus in poenas et, qua vocat ira, sequemur." 
Eident Emathides spernuntque minacia verba: 

670 conataeque loqui et magno clamore protervas 
intentare manus, pennas exire per ungues 
adspexere suos, operiri bracchia plumis; 
alteraque alterius rigido concrescere rostro 
ora videt, volucresque novas accedere silvis. 

675 Dumque volunt plangi, per bracchia mota levatae 
aere pendebant, nemorum convicia, picae. 
Nunc quoque in alitibus facundia prisca remansit 
raucaque garrulitas studiumque inmane loquendi. 1 

